കൃഷി ഉപേക്ഷിക്കാനൊരുങ്ങി തിമ്മയ്യമൂലക്കാർ | kasargode Banthadukka local news\nപാട്ടത്തിനെടുത്ത തോട്ടത്തിലെ തേങ്ങ കുരങ്ങ് നശിപ്പിച്ചത് നോക്കുന്ന തമ്പാന് നായര് അണ്ണപ്പാടി\nബന്തടുക്ക: ചാമക്കൊച്ചി പയറടുക്കം തിമ്മയ്യമൂലയിലെ കർഷകർ വന്യമൃഗശല്യം കാരണം കൃഷി ഉപേക്ഷിക്കാനൊരുങ്ങുന്നു. നട്ടുനനച്ചുണ്ടാക്കിയതിൽനിന്ന് വിളവെടുക്കാറാകുമ്പോഴേക്കും മൃഗങ്ങളെത്തി നശിപ്പിക്കുകയാണ്. ഒന്നും ലഭിക്കാത്ത അവസ്ഥയാണുള്ളത്.\nവനാതിർത്തിപ്രദേശമാണിവിടം. ആന, കാട്ടുപോത്ത്, പന്നി, കുരങ്ങ് എന്നിവയ്ക്ക് നേരിട്ട് കൃഷിയിടത്തിലെത്താൻ സാധിക്കുന്നതരത്തിലുള്ള ഭൂപ്രകൃതിയാണ്.\nകഴിഞ്ഞ സെപ്റ്റംബറിലാണ് ഇവിടെ ആദ്യമായി ആനയിറങ്ങി നാശംവരുത്തുന്നത്. അന്ന് കെ.ശശികുമാർ, പി.കൃഷ്ണ നായ്ക്ക്, എം.നിർമല ദാമോദരൻ, കെ.തമ്പാൻ നായർ പൊയിനാച്ചി എന്നിവരുടെ തോട്ടങ്ങളിൽ വലിയ നാശമുണ്ടാക്കിയിരുന്നു. ഒട്ടേറെ കവുങ്ങ്, തെങ്ങ്, വാഴ എന്നിവ നശിപ്പിച്ചിരുന്നു. ശശികുമാറിന്റെ സ്ഥലത്ത് റോഡരികിലുള്ള തെങ്ങുകളുടെ ഓല ചീന്തിനശിപ്പിച്ചത് ഇപ്പോൾ പൂർണമായും ഉണങ്ങിയിരിക്കുകയാണ്.\nഅതിനുശേഷവും ആനയിറങ്ങിയിരുന്നു. കാട്ടുപോത്ത്, കുരങ്ങ് എന്നിവ സ്ഥിരമായെത്തി നാശംവരുത്തുന്നു.\nഇവിടെ അഞ്ചര ഏക്കർ സ്ഥലം മൂന്നുവർഷത്തേക്ക് പാട്ടത്തിനെടുത്ത് കൃഷിനടത്തുകയാണ് അണ്ണപ്പാടിയിലെ എം.തമ്പാൻ നായർ. കാലാവധി ഒന്നരവർഷം പൂർത്തിയായി. പക്ഷേ, കുരങ്ങുശല്യത്താൽ വിളകളൊന്നും ലഭിക്കുന്നില്ല. ടാപ്പ് ചെയ്തുകഴിഞ്ഞാൽ റബ്ബർപ്പാൽ ശേഖരിക്കുന്നതിനുമുൻപേ കുരങ്ങുകളെത്തി ചിരട്ട കമിഴ്ത്തിവെച്ച് നശിപ്പിക്കും. തേങ്ങ ഒന്നുംതന്നെ ലഭിക്കുന്നില്ല.\nകവുങ്ങ്, തെങ്ങ്, വാഴ, റബ്ബർ തുടങ്ങിയവയാണ് പ്രധാന കൃഷി. ഒട്ടുമിക്കതും നശിപ്പിച്ചുകഴിഞ്ഞു.\nജലവിതരണത്തിന് സ്ഥാപിച്ച പൈപ്പുകളും നശിച്ചു.\nവനത്തിലൂടെയുള്ള ബന്തടുക്ക-അഡൂർ റോഡിൽക്കൂടിയാണ് മൃഗങ്ങൾ യഥേഷ്ടം കൃഷിയിടത്തിലെത്തുന്നത്.\nവന്യമൃഗങ്ങൾ കൃഷിയിടത്തിലിറങ്ങുന്നത് തടയാൻ വനാതിർത്തിയിൽ സുരക്ഷാവേലിയില്ല.\nനഷ്ടപരിഹാരത്തിന് വനംവകുപ്പിൽ അപേക്ഷ നൽകിയതല്ലാതെ നടപടിയുണ്ടായില്ല എന്നും കർഷകർ പറയുന്നു.\nതോടിന് സംരക്ഷണഭിത്തി വേണം\nസമീപത്തെ പയറടുക്കത്തുകാരും വന്യമൃഗഭീഷണിയിലാണ്. തിന്മയ്യമൂലയിൽനിന്ന് തോടുകടന്ന് എളുപ്പം ഇവ പയറ്റടുക്കത്തെ തോട്ടങ്ങളിലെത്തുന്നു. തോടും തോട്ടവും ഒരേനിരപ്പിലായതിനാലാണിത്. തോടിനിരുവശവും സംരക്ഷണഭിത്തിയില്ല. അതിനാൽ മണ്ണൊലിപ്പും വ്യാപകം. കരിങ്കല്ലിൽ സംരക്ഷണഭിത്തി നിർമിച്ച് മൃഗങ്ങൾ തോട്ടത്തിലെത്തുന്നത് തടയുന്നതിന് നടപടിവേണമെന്നാണ് നാട്ടുകാരുടെ ആവശ്യം.


ഇന്ത്യക്കാർക്കിടയിൽ സ്വർണ്ണത്തോടുള്ള പ്രവണത വീണ്ടും ശക്തമാകുന്നു; 58% ആളുകൾ അടുത്ത മൂന്ന് മാസത്തിനുള്ളിൽ സ്വർണം വാങ്ങാൻ ആഗ്രഹിക്കുന്നു; സ്വർണ്ണം 9,000 രൂപയിലധികം വില കുറഞ്ഞു, വർഷാവസാനത്തോടെ 50000 വരെ ഉയരും !\nഡല്‍ഹി: ഇന്ത്യക്കാർക്കിടയിൽ സ്വർണ്ണത്തോടുള്ള പ്രവണത വീണ്ടും ശക്തമാകുന്നു. മാർക്കറ്റ് റിസർച്ച് സ്ഥാപനമായ യൂഗോവ് ഓംനിബസിന്റെ ഒരു ഓൺലൈൻ സർവേ പ്രകാരം, 10 ൽ3(28%) നഗരവാസികൾ അടുത്ത മൂന്ന് മാസത്തിനുള്ളിൽ സ്വർണം വാങ്ങാൻ ആഗ്രഹിക്കുന്നു.\n58% ആളുകൾ സ്വർണം വാങ്ങാൻ ആഗ്രഹിക്കുന്നു\nസ്വർണം വാങ്ങാൻ ആഗ്രഹിക്കുന്ന ഓരോ അഞ്ചിൽ മൂന്ന് പേരും, അതായത് 58%, ഒരു കുടുംബാംഗത്തിന് സ്വർണം വാങ്ങാൻ പദ്ധതിയിടുന്നു. വ്യക്തിഗത ഉപയോഗത്തിനായി സ്വർണം വാങ്ങാൻ ആഗ്രഹിക്കുന്നവരിൽ 61% പേർ 41-55 വയസ്സിനു താഴെയുള്ളവരാണ്.\nഅതേസമയം, 24 വയസ്സിന് താഴെയുള്ള യുവാക്കളുടെ ശതമാനം 54 ഉം 24-40 വയസ്സിനിടയിലുള്ള ആളുകളുടെ ശതമാനം 56 ഉം ആണ്.\nദീപാവലി സ്വർണം വാങ്ങാനുള്ള മികച്ച അവസരം\n69% സ്വർണം വാങ്ങുന്നവർ ദീപാവലിയും ഉത്സവ സീസണും സ്വർണം വാങ്ങാൻ ഏറ്റവും നല്ല സമയമാണെന്ന് വിശ്വസിക്കുന്നതായും സർവേ വെളിപ്പെടുത്തി.\nകിഴക്കൻ ഇന്ത്യയിലെ ആളുകൾ കിഴിവുകളിലും ഓഫറുകളിലും കൂടുതൽ ശ്രദ്ധ ചെലുത്തുന്നു\nസ്വർണം വാങ്ങുമ്പോൾ കിഴക്കൻ ഇന്ത്യൻ സംസ്ഥാനങ്ങളായ പശ്ചിമ ബംഗാൾ, ഒറീസ, ബീഹാർ, ജാർഖണ്ഡ് എന്നിവിടങ്ങളിൽ നിന്നുള്ള ആളുകൾ ഹാൾമാർക്കിംഗും ഡിസ്കൗണ്ടുകളും അല്ലെങ്കിൽ ഓഫറുകളും നോക്കുന്നുവെന്ന് സർവേ വെളിപ്പെടുത്തി.\nമറുവശത്ത്, ദക്ഷിണേന്ത്യൻ സംസ്ഥാനങ്ങളായ ആന്ധ്രപ്രദേശ്, കർണാടക, കേരളം, തമിഴ്നാട്, തെലങ്കാന എന്നിവിടങ്ങളിലെ ആളുകൾ സ്വർണം എടുക്കുമ്പോൾ മേക്കിംഗ് ചാർജുകളിൽ കൂടുതൽ ശ്രദ്ധ ചെലുത്തുന്നു.\nസ്വർണ്ണം 9,000 രൂപയിലധികം കുറഞ്ഞു\n2020 ഓഗസ്റ്റിൽ സ്വർണ്ണ വില എക്കാലത്തെയും ഉയർന്ന നിരക്കിലെത്തി. 2020 ഓഗസ്റ്റിൽ ഇത് 56,200 രൂപ എന്ന റെക്കോർഡ് നിലയിലെത്തി. ഇപ്പോൾ സ്വർണം 46,826 രൂപയായി, അതായത്, അതിനുശേഷം സ്വർണ്ണം 9,374 രൂപ കുറഞ്ഞു.\nവർഷാവസാനത്തോടെ സ്വർണ്ണം വീണ്ടും 50000 വരെ ഉയരും\nഐഐഎഫ്എൽ സെക്യൂരിറ്റീസ് വൈസ് പ്രസിഡന്റ് (കമ്മോഡിറ്റി & കറൻസി) അനുജ് ഗുപ്തയുടെ അഭിപ്രായത്തിൽ, ക്രൂഡ് ഓയിൽ വില ഉയരുന്നതിനാൽ വരും ദിവസങ്ങളിൽ പെട്രോൾ, ഡീസൽ വിലകൾ ഉയരാൻ സാധ്യതയുണ്ട്.\nഇത് പണപ്പെരുപ്പം വർദ്ധിപ്പിക്കും. അത്തരമൊരു സാഹചര്യത്തിൽ, വർഷാവസാനത്തോടെ സ്വർണ്ണത്തിന്റെ വില 50 ആയിരം രൂപയിലെത്തും. മറുവശത്ത്, ദീപാവലി വരെ, സ്വർണ്ണത്തിന് 48 ആയിരം രൂപയ്ക്ക് മുകളിൽ പോകാം.\nസാമ്പത്തിക പ്രതിസന്ധി; 500 കിലോ ഗ്രാം സ്വര്‍ണ്ണം റിസര്‍വ് ബാങ്കില് നിക്ഷേപിക്കാനൊരുങ്ങി തിരുവിതാംകൂര്...\nനാളെ മുതൽ നിർബന്ധിത സ്വർണ്ണ ഹാൾമാർക്കിംഗ്: അറിയേണ്ട 10 കാര്യങ്ങൾ\nമഴ നനഞ്ഞു കുതിർന്ന നിലയിൽ പഴ്സ് റോഡിൽ; പഴ്‌സിനുള്ളിലെ സത്യവാങ്മൂലത്തില് കണ്ട നമ്പറില്...\nആഫ്രിക്കയിലെ മലയില് സ്വര്‍ണ നിക്ഷേപം കണ്ടെത്തി, ഒഴുകിയെത്തി നാട്ടുകാര് (വീഡിയോ)\nസ്വര്‍ണ്ണം പവന് 40,000. ഗ്രാമിന് 5,000 ! ഇനി പിടിച്ചാല് കിട്ടുമോ ?\nസംസ്ഥാനത്ത് സ്വര്‍ണവില കുതിക്കുന്നു; പവന് 36000 കടന്നു


പ്രധാനഭക്ഷണത്തോടൊപ്പം ചായ, കാപ്പി വേണ്ട, ഒാറഞ്ചും നെല്ലിക്കയും ധാരാളം കഴിക്കാം: കുട്ടികളിലെ വിളർച്ച തടയാൻ ഭക്ഷണത്തിൽ ശ്രദ്ധിക്കേണ്ടതറിയാം | Manorama Arogyam | Health Tips\nThursday 21 January 2021 03:40 PM IST : By ഡോ. സജികുമാർ ജെ.\nBy ഡോ. സജികുമാർ ജെ.\nThursday 21 January 2021 03:40 PM IST\nകുട്ടിക്കാലത്തെ ഏറ്റവും സാധാരണമായ രോഗങ്ങളിൽ ഒന്നാണ് വിളർച്ച. ശരീരത്തിലെ ചുവന്ന രക്താണുക്കളുടെ എണ്ണം അല്ലെങ്കിൽ ശരീരത്തിലെ കോശങ്ങളിൽ ഓക്സിജൻ എത്തിക്കുന്ന ഹീമോഗ്ലോബിൻ എന്നിവ സാധാരണയേക്കാൾ കുറവായി കാണപ്പെടുന്ന അവസ്ഥയാണ് അനീമിയ അഥവാ വിളർച്ച. ഹീമോഗ്ലോബിനിലെ അഭിഭാജ്യ ഘടകമായ ഇരുമ്പുസത്ത് കുറയുന്നതാണ് വിളർച്ചയുടെ പ്രധാന കാരണം.\n* കുട്ടികളിൽ എന്തുകൊണ്ട് വിളർച്ച കൂടുതലായി കാണപ്പെടുന്നു?\nശാരീരിക വളർച്ച അധികമായിരിക്കുന്ന കുട്ടിക്കാലത്തു ഇരുമ്പുസത്തു ഇരട്ടി അളവിൽ ആവിശ്യമാണ്. പശുവിൻപാൽ, പൊടിപ്പാൽ എന്നിവ ധാരാളമായി കുടിക്കുന്ന കുട്ടികളിൽ ഇരുമ്പുസത്തിന്റെ അഭാവം ഉണ്ടാകാം. പഴയകാലത്തെപ്പോലെ ഇപ്പോൾ സാധാരണമല്ലെങ്കിലും വിരബാധയുള്ള കുട്ടികളിലും വിളർച്ച കൂടുതലായി കാണപ്പെടാം.\n* വിളർച്ച തടയാനുള്ള മാർഗ്ഗങ്ങൾ\nകുഞ്ഞിന് ഒരു വയസ്സ് കഴിഞ്ഞതിനു ശേഷം മാത്രമേ പശുവിൻ പാൽ നൽകി തുടങ്ങാവൂ. മുലയൂട്ടുന്ന അമ്മമാർ ഇരുമ്പ് സമ്പുഷ്ടമായ ഭക്ഷണങ്ങൾ കഴിക്കേണ്ടത് അത്യാവശ്യമാണ്. ഒരു വയസ്സ് കഴിഞ കുട്ടിക്ക് ഒരു ദിവസം2കപ്പിൽ കൂടുതൽ പശുവിൻ പാൽ നൽകരുത്. ചീര, ഇലക്കറികൾ, തവിടു കളയാത്ത അവൽ, എള്ള്, കപ്പലണ്ടി, മുളപ്പിച്ച പയർ, ഈന്തപ്പഴം, മുന്തിരി, ശർക്കര എന്നീ ഇരുമ്പു സത്ത് കൂടുതൽ അടങ്ങിയ ആഹാരങ്ങൾ കൂടുതലായി കുട്ടികൾക്ക് നൽകണം.\nമൽസ്യം, മാസം എന്നിവയിലുള്ള ഇരുമ്പുസത്തു പെട്ടന്ന് ആഗിരണം ചെയ്യപ്പെടുന്നതാണ്. ചായ, കാപ്പി, പാൽ എന്നീ ഇരുമ്പു സത്തിന്റെ ആഗിരണം തടയുന്ന പാനീയങ്ങൾ പ്രധാന ഭക്ഷണത്തോടൊപ്പം കുട്ടികൾക്ക് നൽകരുത്. അതേസമയം ഇരുമ്പുസത്തിന്റെ ആഗിരണം മെച്ചപ്പെടുത്തുന്ന വിറ്റാമിൻ സി അടങ്ങിയ നെല്ലിക്ക, നാരങ്ങാ, ഓറഞ്ച് എന്നിവ പ്രധാന ഭക്ഷണത്തിൽ ഉൾപ്പെടുത്തുക. വിരബാധയുണ്ടെന്നു കണ്ടെത്തുന്ന കുട്ടികൾക്ക് വിര മരുന്ന് നൽകാനും മറക്കേണ്ടാ. ഗുരുതരമായ വിളർച്ച ബാധിച്ച കുട്ടികൾക്ക് ഇരുമ്പുസത്ത് അടങ്ങിയ ഗുളികയോ, സിറപ്പോ ഡോക്ടറുടെ നിർദ്ദേശാനുസരണം നൽകേണ്ടതാണ്.\n* വിളർച്ചയുടെ സാധാരണ ലക്ഷണങ്ങൾ\nചെറിയ തോതിലുള്ള വിളർച്ച പോലും കുട്ടികളുടെ ഊർജ്ജം, ശ്രദ്ധ, ബുദ്ധിവികാസം, പഠിക്കാനുള്ള കഴിവ്, എന്നിവയെ ബാധിക്കും. ഇളം നിറമുള്ള ചർമ്മവും, കവിളുകളും, ചുണ്ടുകളും, കൺപോളകളുടെ പാളികൾക്കും നഖത്തിനും സാധാരണയേക്കാൾ കുറഞ്ഞ ചുവപ്പു നിറം എന്നിവയെല്ലാം പരിശോധനയിൽ കാണപ്പെടും. ശാരീരിക ബലഹീനത, എളുപ്പത്തിൽ തളരുക എന്നിവ കാണപ്പെടും. വിളർച്ച കഠിനമാകുമ്പോൾ ശ്വാസം മുട്ടൽ, വേഗത്തിലുള്ള ഹൃദയമിടിപ്പ്, കയ്യിലും കാലിലും നീര് വരിക, തലവേദന, തലകറക്കം, ക്ഷീണം എന്നിവ അനുഭവപ്പെടും.\nവിളർച്ചയുള്ള കുട്ടികളിൽ പകർച്ചവ്യാധികൾ വരാനുള്ള സാധ്യത കൂടുതലാണ്. കൂടാതെ, കുട്ടിക്കാലത്തെ വിളർച്ച ശാരീരിക വളർച്ച, വൈജ്ഞാനിക, രോഗപ്രതിരോധ പ്രവർത്തനങ്ങൾ എന്നിവയെ സാരമായി ബാധിക്കും. ഇത് മാനസിക വൈകല്യത്തിനും കാരണമാകുന്നു. ലളിതമായ ചില രക്തപരിശോധനകൾ വഴി വിളർച്ച നിർണ്ണയിക്കാൻ കഴിയും. വിളർച്ച അപൂർവ്വമായി ഗുരുതരമായ ചില രക്തജന്യ രോഗങ്ങളുടെ ലക്ഷണമാകാം. ആ അവസരത്തിൽ വിദഗ്ദ്ധ പരിശോധനകൾ വേണ്ടി വരും.\nപരബ്രഹ്മ സ്‌പെഷാലിറ്റി േ സ്പിറ്റൽ , ഓച്ചിറ


ജപവഴിയിലൂടെ - Sathyadeepam\n|^| Home -> Cover story -> ജപവഴിയിലൂടെ\nജപവഴിയിലൂടെ ദൈവീക പുണ്യങ്ങളിലേക്ക് തീര്‍ത്ഥയാത്രയുമായി ഒക്ടോബര് വീ ണ്ടും നമ്മെ തേടിയെത്തുന്നു. യേശുക്രിസ്തു വില് ജീവിക്കാന് മറിയത്തോടൊപ്പം യാത്ര ചെ യ്യുക എന്ന ലളിതമായ ചിന്തയാണ് ജപവഴി യില് നമ്മെ നടത്തേണ്ടത്. മരിയഭക്തിയുടെ തണലില് ക്രിസ്തുബോധത്തിലേക്കു ചുവടു കള് വയ്ക്കുന്നു നാം.\nഎന്തിനാണ് ഇനിയും മറിയത്തിന്‍റെ തുണ? ദൈവാത്മാവല്ലേ സഹായകന്? യേശു തന്നെ യും അകമേ വസിക്കുന്നു. അവനിലല്ലേ ജീവി ക്കുന്നതും ചരിക്കുന്നതും? ഇനിയും സഹായി യും സഹായങ്ങളും എന്തിന്? ഉത്തരം പറയു ന്നതിനു മുമ്പ് തിരികെ ഒരു ചോദ്യം. അകമെ അവനുണ്ടായിട്ടും അവനിലാണ് ചരണമെന്നറി ഞ്ഞിട്ടും ശരണം വയ്ക്കാന് കഴിയാതെ പോകു ന്നത് എന്തുകൊണ്ട്? ആത്മാവാണ് സഹായക നെന്ന് ഉറക്കെ പാടുമ്പോഴും ലോകാശ്രയത്വങ്ങ ളില് പെട്ടുപോകുന്നത് എന്തുകൊണ്ട്? എന്തേ ഇതെല്ലാം മറന്നു പോകുന്നു?\nമാനുഷിക പരിമിതിയാണിത്. ഓര്‍മ്മകളി ലാണ് നാം ജീവിക്കുന്നതും ചരിക്കുന്നതും. അ ല്ലാതെ ഒരു ചുവടുവയ്ക്കാന് നമുക്കു സാധ്യ മല്ല. വന്നവഴി മറന്നാല് മടക്കമില്ല. ലോകത്തി ന്‍റെ വര്‍ണ്ണങ്ങളിലും മായക്കാഴ്ചകളിലും പെട്ടു പോകുന്ന കുട്ടിയായി മാറുന്നുണ്ടു നാം. ദൈവ ത്തിന്‍റേതാണെന്ന, ദൈവത്തില് നിന്നെന്ന, ക്രിസ്തുവിലൂടെയെന്ന ഓര്‍മ്മ നഷ്ടപ്പെട്ടിടത്ത് നാം ഇരുട്ടില്‍പെട്ടു പോകുന്നു. അതിനാല് നമ്മുടെ ഓര്‍മ്മകളെ ക്രിസ്തുവില് നിമജ്ഞ നം ചെയ്യണം. രക്ഷാകര യാഗത്തിന്‍റെ സന്നി ഹിതമാക്കലും ആഘോഷവുമായ പരിശുദ്ധ കുര്‍ബാനയുടെ അനുഭവത്തിലേക്കു പ്രവേശി ക്കണമെങ്കില് പോലും രക്ഷാകര രഹസ്യങ്ങള് നമ്മുടെ ഹൃദയത്തെ ഭരിക്കണം. എന്നാലേ ജീ വിതവും മരണവും ബലി മേശയില് ആഘോ ഷിക്കുന്നവരായി നാം മാറൂ. ഇവിടെ മാനുഷി കതയുടെ പരിമിതികളെ ജയിക്കാന് കാല്‍വരി മുകളില് അവന്‍റെ മരണത്തോളം പിന്‍ചെന്ന, അടിമയായിരിക്കല് കൊണ്ട് ലോകത്തെ മറികട ന്ന ഒരാളുടെ തുണ, മാതൃസഹജമായ വാത്സ ല്യം ബലം പകരുമെന്ന് ഉറപ്പു പകരുകയാണ് ജപമാല.\nതാന് ഗര്‍ഭവതിയാണെന്ന് ഭര്‍തൃഭവനത്തില് വച്ച് അറിയുന്ന ഒരു പെണ്‍കുട്ടി സ്വന്തം അമ്മ യുടെ സാമീപ്യം ആഗ്രഹിക്കാന് തുടങ്ങുന്നു. അമ്മയാകാന് തുടങ്ങുന്ന അവള് സ്വയം ഒരു …കുഞ്ഞായും മാറുന്നു. അവളെ ഉദരത്തില് വഹിച്ച് ജന്മം കൊടു ത്ത അമ്മയുടെ തുണ ഗര്‍ഭാരിഷ്ട തകളെ നേരിടാന് തന്നെ സഹാ യിക്കുമെന്ന് അവള്‍ക്കുറപ്പുണ്ട്. തനിക്കുവേണ്ടി ഈ അനുഭവങ്ങ ളിലൂടെ കടന്നുപോയ അമ്മയുടെ വാക്കുകള് മറ്റെന്തിനെക്കാളും ബലം പകരും. അപ്രകാരമൊരു തുണ നമുക്കാവശ്യമുണ്ട്. മനുഷ്യ പുത്രന്‍റെ മരണം പാപപരിഹാര മായി മരണത്തിന്മേലുള്ള വിജയ മായി. രക്ഷ പരിപൂര്‍ണ്ണമായി. എ ന്നിട്ടും കുരിശിന്‍ചുവട്ടിലെ തന്‍റെ അമ്മയെ നമുക്ക് അമ്മയായി നല് കിയത് രക്ഷയുടെ ഈവഴിയില് അവളുടെ സുകൃതങ്ങള് നമുക്ക് ബലമേകാന് വേണ്ടിയാണ്. അതു ജപമാല വഴിയായത് രക്ഷാകര രഹസ്യങ്ങളുടെ ആഴമേറിയ അ നുഭവതലം പരിശുദ്ധ മറിയത്തി നെന്ന പോലെ മറ്റാര്‍ക്കും ഇല്ലാ ത്തതിനാലാണ്.\nമറിയം തന്നെ പ്രാര്‍ത്ഥനയാ ണ്. ദൈവത്തെ അവളെ പോലെ ശക്തമായി അനുഭവിച്ചവരാരുണ്ട്? വചനം അവളില് മാംസമായി. സ്വര് ഗ്ഗസ്ഥനായ ഞങ്ങളുടെ പിതാവേ എന്ന പ്രാര്‍ത്ഥനയുടെ കര്‍മ്മരൂപ മായി മറിയത്തെ നമുക്കു കാണാം. അവളോടൊപ്പം നടക്കുന്നതാണ് പ്രാര്‍ത്ഥന. ഇല്ലാത്തതെല്ലാം ഉ ണ്ടാക്കിത്തരണമേയെന്നും ഇഷ്ട മില്ലാത്തതെല്ലാം മാറ്റിത്തരണമേ യെന്നും കഷ്ടങ്ങളെല്ലാം നീക്കി ത്തരണമേയെന്നും കേഴുന്നതല്ല പ്രാര്‍ത്ഥന. അതിനുള്ള കുറുക്കു വഴിയല്ല ജപമാല. ബന്ധജനകമാ കേണ്ട പ്രാര്‍ത്ഥന അവനവന്‍റെ സ്വാര്‍ത്ഥത്തിലേക്കു ചുരുങ്ങുന്നു. ഉടയവനെ സ്വന്തം ഇഷ്ടം നിറവേ റ്റുന്ന കാര്യസ്ഥനായി തെറ്റിദ്ധരിച്ച് ചെയ്യുന്ന ഒരു സമ്മര്‍ദ്ദ തന്ത്രമായി പ്രാര്‍ത്ഥന തരംതാഴുന്നു. കാനാ യിലെ കല്ല്യാണവിരുന്നില് അവള് നമ്മോടു പറഞ്ഞത് അവന് പറയു ന്നതു ചെയ്യുവിന് എന്നാണ്. നാം അവളോടു പറയുന്നു. ഞങ്ങള് പറയുന്നത് അവനെക്കൊണ്ടു ചെ യ്യിക്കുവിന് എന്ന്. ഇതു മരിയ ഭക്തിയുടെ പ്രത്യക്ഷ ലംഘനവും വിശാസത്തിനെതിരായ തിന്മയുമാ ണ്. ഉടയവന്‍റെ ഹിതമറിഞ്ഞ് അവ നവനെ ക്രമപ്പെടുത്താന് സ്വയം സമര്‍പ്പിക്കുന്നതാവണം പ്രാര്‍ത്ഥ ന. ഇതിനുള്ള എളുപ്പവഴിയാണ് ജപമാല. സ്വയം സമര്‍പ്പിച്ച മറിയ ത്തിന്‍റെ സമര്‍പ്പണത്തോടുള്ള ചേര്‍ത്തു വയ്പ്.\nജപമാല ചൊല്ലിയാല് കാര്യം നടക്കും എന്നൊരു ചിന്ത വ്യാപക മായി പ്രചരിക്കപ്പെടുന്നുണ്ട്. ദൈ വത്തെ ഇപ്രകാരം പരീക്ഷിക്കുന്ന ത് മതനിന്ദയാണെന്ന് മതബോധ നം നമ്മെ പഠിപ്പിക്കുന്നു (ഇഇഇ. 2118, 2119). പിന്നെന്തിനാണ് ജ പമാല? ഈജിപ്തിന്‍റെ അടിമത്ത ത്തില്‍നിന്ന് മോചിതരായ ഇസ്രാ യേലിനോട് നിങ്ങള് ആണ്ടുതോ റും പെസഹാ ആചരിക്കണമെ ന്നും, ജീവിതത്തില് നന്മകള് ഉ ണ്ടാകുമ്പോള് രക്ഷയുടെ നാളുക ളെ അനുസ്മരിച്ച് ദൈവത്തിനു കൃതജ്ഞത അര്‍പ്പിക്കണമെന്നും. അവിടുന്ന് കല്‍പ്പിക്കുന്നുണ്ട്. അ ത് പ്രതീകാത്മകമായിരുന്നു. പാപ ത്തിന്‍റെ ശിക്ഷയില്‍നിന്നും ശാപ ത്തില്‍നിന്നും അവിടുന്നു നമ്മെ വീണ്ടെടുത്തു. ബലിയര്‍പ്പണത്തി ലൂടെ രക്ഷാകരയാഗം നിരന്തരം നാം ആഘോഷിക്കുന്നു. ഈ ര ക്ഷാകര രഹസ്യത്തിന്‍റെ ധ്യാനമാ യ ജപമാല വഴി നമ്മുടെ ജീവിത ത്തെ ക്രിസ്തുരഹസ്യവുമായി ചേര് ത്തുവായിക്കുകയും ചെയ്യുന്നു.\nവര്‍ത്തമാന കാലം പൊതുവെ വിവരശേഖരണത്തിന്‍റേതാണ്. അ റിവ് പ്രയോഗത്തിലേക്കു പ്രവേശി ക്കുന്നില്ല. സ്വന്തം ജീവിതം കൊ ണ്ട് അതിനെ വിശകലനം ചെയ്യാ നും വ്യാഖ്യാനിക്കാനും ആധുനി ക മനുഷ്യനു കഴിയുന്നില്ല. അറി വിന്‍റെ അകക്കാമ്പിലേക്കു പ്രവേ ശിക്കാന് എന്തുകൊണ്ടെന്ന വിമര് ശനംകൊണ്ട് അതിനെ നേരിടുന്നു മില്ല. അതുകൊണ്ടു തന്നെ അക ക്കാമ്പില്ലാത്ത ഒരു ലോകം പ്രബ ലപ്പെടുകയാണ്. ബന്ധങ്ങള് ആഴ മില്ലാത്തവയായി പരിണമിക്കുന്നു. ഈ അവസ്ഥ ആത്മീയതയിലും നിഴലിക്കുന്നുണ്ട്. ശുശ്രൂഷകളില് പങ്കുചേരുന്നു, വിശുദ്ധ ഗ്രന്ഥം വായിക്കുന്നു, വചനം കാണാതെ പറയുന്നു. അറിയാമെന്ന ബോധം നിലനില്‍ക്കുമ്പോഴും തിരിച്ചറിവി ന്‍റെ പടിവാതില് പോലും കയറാ തെ വചനം അധരത്തിലൊതുങ്ങു ന്നു. ഹൃദയത്തിലേക്ക് ക്രിസ്തു രഹസ്യങ്ങള് പ്രവേശിക്കാനും ഞാനും രക്ഷാകര രഹസ്യവും എ ന്ന വിമര്‍ശനത്തില്, എന്‍റെ രക്ഷ യുടെ അനുഭവതലങ്ങള് വിപുല മാക്കാനും കഴിഞ്ഞില്ലെങ്കില് വി ശ്വാസജീവിതം കേവല രൂപത്തി ലൊതുങ്ങും. എന്നാല് സാധാര ണ മനുഷ്യന് വ്യവസ്ഥാപിത ധ്യാ നമാര്‍ഗ്ഗങ്ങള് പ്രാപ്യവുമല്ല. അവി ടെയാണ് ലളിതജപധ്യാന മാര്‍ഗ്ഗ മായ ജപമാല നമ്മെ സഹായി ക്കുക.\nആധുനിക മനുഷ്യന്‍റെ ബോധ മണ്ഡലത്തിലേക്ക് ക്രിസ്തുരഹ സ്യങ്ങള് പ്രവേശിക്കാന് തടസം ഇന്ദ്രിയ പരതയാണ്. അവന്‍റെ ജ്ഞാനേന്ദ്രിയങ്ങള് ലോകത്തേ ക്കു തിരിഞ്ഞിരിക്കുന്നു. അറിവു ണ്ടെന്ന ബോധം അവനെ വിഴു ങ്ങുകയും ചെയ്തിരിക്കുന്നു. ഇ ന്ദ്രിയങ്ങള്‍ക്കു നേരെ ബലപ്രയോ ഗം സാധ്യമല്ല. അതു വിപരീത ഫ ലങ്ങള് ഉളവാക്കും. ഇവയുടെ അ ടക്കമാണ് ധ്യാനത്തിലേക്കു പ്രവേ ശിക്കാന് ആവശ്യം. സന്യാസിക്കു പോലും എപ്പോഴും സാധ്യമല്ലാത്ത ഈ കാര്യം എളുപ്പത്തില് സാധി ക്കാന് ജപമാലയ്ക്കു കഴിയും. കേവല വാചീക പ്രാര്‍ത്ഥനയായി ജപമാലയെ താഴ്ത്തരുത്.\nകണ്ണുകള് അടച്ച് രഹസ്യങ്ങ ളുടെ ചിത്രം മനസ്സില് ഭാവനയില് കാണണം. ജപമാര്‍ഗ്ഗത്തില് ശ്വാ സഗതിപോലും ക്രമപ്പെടും. അധ രംകൊണ്ട് ഉരുവിടുന്ന ജപങ്ങള് നിരന്തരമായി ശ്രദ്ധയോടെ ഉരുവി ടുമ്പോള് സ്വയ സംസാരവും നിയ ന്ത്രിക്കപ്പെടും. കാതുകളില് കേള് ക്കുന്ന ജപം ശ്രവണേന്ദ്രിയത്തെ യും ശുദ്ധീകരിക്കും. രണ്ട് വിരല ഗ്രങ്ങളില് ജപമുത്തുകള് ഉരുളു മ്പോള് സ്പര്‍ശനേന്ദ്രിയവും അട ങ്ങും. എണ്ണി ചൊല്ലിയാല് ഉണ്ടാ കുന്ന ഏകാഗ്രതാ നഷ്ടവും ഇവി ടെയില്ല. ഇപ്പോള് മനനം ചെയ്യു ന്ന ദിവ്യരഹസ്യങ്ങളില് ലയിച്ചു ചേരാനാകും. ആദ്യം ഈ സംഭവ ങ്ങളെ ഓര്‍ക്കാം. പിന്നെ വചനത്തി ലേക്കു തിരിയാം. ക്രമേണ ഈ സംഭവങ്ങള് എന്‍റെ ജീവിതത്തില് എന്ന വ്യക്തിപരതയിലേക്കുയ രാം. അപ്പോള് രക്ഷാകരരഹസ്യ ത്തിന്‍റെ ഭാഗമായി നാം മാറും.\nപരിശുദ്ധ കന്യകയുടെ ജപമാ ല എന്ന ചാക്രീകലേഖനത്തില് വി. ജോണ്‍പോള് രണ്ടാമന്‍മാര് പാപ്പ ഓര്‍മ്മപ്പെടുത്തുന്നു. മിണ്ടാ മഠങ്ങളില് കൂടുതല് സമയം പ്രാര് ത്ഥനാ അവസരങ്ങള് ലഭിക്കുന്ന വര് സമ്പൂര്‍ണ്ണ ജപമാല അര്‍പ്പിക്ക ട്ടെ. എന്നാല് അമ്പത്തിമൂന്നു മ ണി ജപമാണ് അഭികാമ്യം. അതി ന് ശാസ്ത്രീയമായ അടിത്തറയു ണ്ട്. ലോകത്തുള്ള ശതകോടിയി ലധികം വിശ്വാസികള് ജപവഴിയി ലാണ്. ജനകോടികളുടെ ഹൃദയ ങ്ങളില് ഒരേ ദിവ്യരഹസ്യങ്ങള് നി റഞ്ഞുനില്‍ക്കും. അതു ലോകത്തി ന്‍റെ മനോനിലയെ ഭരിക്കും. ദുഃഖ വെള്ളികളില് പ്രപഞ്ചത്തെ മുഴു വന് മൂകത വലയം ചെയ്യുന്നത് നാം കണ്ടിട്ടുണ്ട്. വിശ്വാസികളും അവിശ്വാസികളും അന്ന് ഒരു പോ ലെ ക്രിസ്തുവിന്‍റെ ക്രൂശുമരണ ത്തെക്കുറിച്ച് ഗാഢമായി ചിന്തി ക്കുന്നതാണ് അതിനു പിന്നിലെ ര ഹസ്യം. ഒരു ജപമാല ധ്യാനിക്കു മ്പോള് ലോകത്തിന്‍റെ മനോനില യെ ക്രിസ്തുവല്‍ക്കരിക്കുന്നുണ്ട് എന്നത് നാം അറിയാതെ പോവു കയാണ്.\nപരിപൂര്‍ണ്ണതാ മാര്‍ഗ്ഗത്തില് പ്ര വേശിക്കുന്നവര്‍ക്കു വാതിലും മു ന്നേറുന്നവര്‍ക്ക് ഊന്നുവടിയും ഔന്നത്യങ്ങളില് വിരാജിക്കുന്ന വര്‍ക്ക് സംരക്ഷണവുമാണ് ജപമാ ല. നൂതനവും പരിപൂര്‍ണ്ണവുമായ ഒരു മാനസികാടിത്തറ അതിനു ണ്ട്. എല്ലാവര്‍ക്കും എപ്പോഴും എ വിടെയും എന്നൊരു സാര്‍വ്വത്രിക മാനം അടിസ്ഥാനമായി ഉള്ളതു കൊണ്ടു തന്നെ വിശുദ്ധനും പാ പിക്കും, സന്യാസിക്കും ലൗകീക നും, പണ്ഡിതനും പാമരനും, പു രുഷനും സ്ത്രീക്കും ഒരുപോലെ ഈ സങ്കേതം തുണയാണ്. മറിയ ത്തിന്‍റെ രൂപവും ഭാവവും ജപമാല യ്ക്കുണ്ടെന്ന് ചുരുക്കി പറയാം. ജപത്തിലൂടെ ഒരു ശരീരഘടന നിലനിറുത്തുമ്പോള് തന്നെ മറി യത്തിന്‍റെ ഹൃദയസംഗ്രഹ ഭാഷ അതിന്‍റെ ധ്യാനാത്മകത കാത്തു സൂക്ഷിക്കുന്നു.\nജപമാല എല്ലാവര്‍ക്കും എന്ന ത് കേവലം ഭംഗി വാക്കല്ല. പ്രാര് ത്ഥനയില് രണ്ട് നിലയിലുള്ള സ്ത്രീക്കും പുരുഷനും എങ്ങനെ യാണ് ജപമാല ഗുണകരമായിത്തീ രുക? മനഃശാസ്ത്രപരമായി ഒരു വൈരുദ്ധ്യം സ്ത്രീക്കും പുരുഷ നുമുണ്ട്. അവളുടെ പ്രാര്‍ത്ഥനാ സമയം ദൈര്‍ഘ്യമുള്ളതാണ്. എ ന്നാല് അതിനിടയ്ക്ക് അവള് പല വിചാരങ്ങളിലൂടെ കടന്നുപോ കും. പ്രാര്‍ത്ഥനയ്ക്കിടയ്ക്ക് മഴ പെയ്യുമെന്ന് തോന്നിയാല് അവള് സ്ക്കൂളില്‍പോയ കുഞ്ഞ് മഴ നന യുമോ, ജോലിക്കുപോയ ഭര്‍ത്താ വ് ഇപ്പോള് എവിടെയായിരിക്കും? അലക്കിയിട്ടതു നനയുമോ എന്നി ങ്ങനെ പലകാര്യങ്ങള് ചിന്തിക്കും. ഖണ്ഡങ്ങളായുള്ള പ്രാര്‍ത്ഥന വി ട്ടുപോയാലും തിരികെ വരാന് അ വളെ സഹായിക്കും.\nഎന്നാല് പുരുഷന്‍റെ ഏകാഗ്ര ത ഇരുപതു മിനിറ്റോളം. അതില് കൂടുതല് ഇരിക്കാന് അയാള്‍ക്കാ വില്ല. കുടുംബപ്രാര്‍ത്ഥന സമയം നീണ്ടാല് അയാള് ആദ്യം വൈ കിവരും ക്രമേണ വരാതാകും. അ യാള് ഭക്തനല്ലാത്തതു കൊണ്ടല്ല, അതില് കൂടുതല് നേരം ഇരി ക്കാന് അയാള്‍ക്ക് ആവാത്തതി നാലാണ്. ഒന്നിച്ച് പ്രാര്‍ത്ഥിക്കു മ്പോള് ഇരുകൂട്ടര്‍ക്കും സ്വീകാര്യ മായ ഒന്നായി ജപമാല മാറുന്നു.\nജപമാല അതില് തന്നെ പൂര് ണ്ണവും സുന്ദരവുമാണ്. അതു മനു ഷ്യകല്പിതമല്ല. അതില് ഒരു പ രിഷ്ക്കാരവും വരുത്താന് നമുക്ക് അവകാശമില്ല. അത് തിരുസഭയു ടെ പൈതൃകത്തിന്‍റെ ഭാഗമാണ്. കാലാകാലങ്ങളില് പരിശുദ്ധ സിം ഹാസനമാണ് കൂട്ടിച്ചേര്‍ക്കലുക ളും പരിഷ്ക്കാരങ്ങളും നടപ്പിലാ ക്കിയത്. പ്രാര്‍ത്ഥനകളെ മാറ്റുക. പ്രാര്‍ത്ഥിക്കുന്ന സ്ഥലം മാറ്റുക. രീതിമാറ്റുക എന്നിവ പ്രാര്‍ത്ഥിക്കു ന്ന വ്യക്തികളില് സ്വാഭാവികമാ യി ഉണ്ടാകുന്ന പ്രലോഭനങ്ങളാ ണ്. ജപമാലയെ ഭക്തി സാന്ദ്രമാ ക്കാന് ഇടയ്ക്കിടയ്ക്ക് അമ്മേ, എന്ന സംബോധനയായി പ്രാര്‍ത്ഥ ന തിരുത്തുന്നവരും, ജപത്തിനു പ കരം ഗീതങ്ങള് ആലപിക്കുന്നവ രും ജപത്തിന്‍റെ പ്രാധാന്യത്തെ യും തിരുസഭയുടെ പഠനങ്ങളെ യും തള്ളുകയാണ് ചെയ്യുക. നന്മ നിറഞ്ഞ മറിയമേ എന്നൊരു പ്രാര് ത്ഥനയില് രക്ഷാകര രഹസ്യത്തി ന്‍റെ കാതലായ ഭാഗങ്ങള് ഉള് ച്ചേര്‍ന്നിട്ടുണ്ട്. ദൈവത്തിന്‍റെ അഭി വാദനം (ഗബ്രിയേല്) മനുഷ്യന്‍റെ വാഴ്ത്തല് (എലിസബത്തിന്‍റെ) മറിയത്തിന്‍റെ പ്രവചനം, നമ്മുടെ പ്രാര്‍ത്ഥന എന്നിവ. രക്ഷാകര സം ഭവത്തെ കാലദേശങ്ങള്‍ക്ക് ഇപ്പുറ ത്തേക്കും അവസാനം വരേയും നിലനിറുത്തുന്ന ആ ജപം നമ്മുടെ ഇഷ്ടത്തിനു മാറ്റരുത്. പ്രാര്‍ത്ഥന വഴിയായി അവനവന് മാറുക എ ന്ന ദൈവിക പ്രേരണയെ മറികട ക്കാന് മനസ്സു നടത്തുന്ന കളിയാ കാനും മതി.\nമൂന്ന് പ്രധാന ആവശ്യങ്ങളാണ് ജപമാലയില് ഉന്നയിക്കുക. വി ശ്വാസം, ശരണം, ഉപവി എന്നീ ദൈവികപുണ്യങ്ങള്. ജപമാല അര്‍പ്പിക്കുന്ന വ്യക്തിയെയും ലോ കത്തെയും സംബന്ധിച്ച് ഇതില് വലുതായൊന്നും തേടാനും നേടാ നുമില്ല. അതിനാല് തുടക്കത്തി ലും ഇടയ്ക്കിടയ്ക്കും തിരുകി ക യറ്റുന്ന ആവശ്യങ്ങളും മറ്റു പ്രാര് ത്ഥനകളും ജപമാലയെ വികൃതമാ ക്കാനെ ഉപകരിക്കൂ എന്നറിയണം. ജപമാല രഹസ്യവും പ്രാര്‍ത്ഥനാ ആവശ്യവും ഒന്നിച്ചു പറയുമ്പോള് ഏതായിരിക്കും ധ്യാനവിഷയമാ കുക. അപ്പോള് പിന്നെ മറ്റൊരാള് ക്കു വേണ്ടി എങ്ങനെ ജപമാലയി ലൂടെ മാദ്ധ്യസ്ഥ്യം വഹിക്കും? അ യാള്‍ക്കു പകരം അതു ചെയ്യാമ ല്ലോ. നമ്മോടു പ്രാര്‍ത്ഥനാ സഹാ യം ചോദിച്ചവര്‍ക്കു വേണ്ടിയും അയാള്‍ക്കു പകരം നമുക്കു ജപ മാല ധ്യാനിക്കാം.\nആനുകാലിക ലോകം ഹൃദയ പരതയില് നിന്ന് അകന്നു പോകു ന്നു. ബന്ധങ്ങളില് നിന്ന് തെന്നി മാറുന്നു. ശുദ്ധതയും ജീവാര്‍പ്പണ വും കടങ്കഥയായി മാറുന്നു. ആ ത്മാംശം ആവശ്യമില്ലാത്ത സാ ങ്കേതികരൂപങ്ങള് രസങ്ങളില് മു ഴുകാന് നമ്മെ പ്രേരിപ്പിക്കുകയും ഇന്ദ്രിയപരതയില് തളച്ചിടുകയും അതിവേഗം ബഹുദൂര സിദ്ധാന്ത ങ്ങളില് കുടുക്കുകയും ചെയ്യുന്നു. ഇതു നമ്മെ കൊണ്ടു പോകുന്നത് ആസുരതിന്മകളിലേക്കും മതനിന്ദ യിലേക്കുമാണ്. നമ്മുടെ യുവത്വം മിഥ്യാപഥത്തില് ഭ്രമണം ചെയ്യു ന്നു. കഷ്ടപ്പാടുകള് സഹിക്കാനും അത്യധ്വാനം ചെയ്യാനും ആളില്ലാ താവുന്നു. സ്വാര്‍ത്ഥത്തിനുമപ്പുറം അവനവന് മാത്രമുള്ള ഒരു സ ങ്കല്‍പ്പ ലോകത്തിന്‍റെ ഉടയവനാ യി അവന് സ്വയം പ്രതിഷ്ഠിക്കു ന്നു. എന്നിട്ട് ഒരു ചെറിയ പ്രതിസ ന്ധിയെപ്പോലും നേരിടാനാവാതെ മരണത്തെ ക്ഷണിക്കുന്നു. മരണ ക്കളികള്‍ക്കും മരണക്കെണികള് ക്കും ഇടയില് നിന്ന് ആത്മബോ ധമുണര്‍ന്ന ഒരു പുതിയ പ്രഭാതം വിടരേണ്ടതുണ്ട്. ജപവഴിയില് ചു വടും ഹൃദയവും ചേര്‍ത്തുവച്ചാല് പരിശുദ്ധ അമ്മയുടെ വിരല്‍തു മ്പില്‍പിടിച്ച് നമുക്ക് യാത്ര ചെയ്യാം. അമലോത്ഭവയുടെ കൂടെ നടന്ന് വിശുദ്ധിയില്, അവളുടെ അര്‍പ്പ ണത്തോടുചേര്‍ന്ന് സ്വയമര്‍പ്പിച്ച്, അവളെപോലെ വചനം ഹൃദയ ത്തില് സംഗ്രഹിച്ച്, വ്യാകുലവാ ളുകള് ഹൃദയത്തെ മുറിക്കുമ്പോ ഴും പതറാതെ, കുരിശിന്‍ചുവട്ടിലെ സഹനത്തില് നിലകൊണ്ട്, അവ ളിലൂടെ യേശു നമുക്കു നല്‍കിയ മാതൃവാത്സല്യം മറ്റുള്ളവര്‍ക്കു പ കര്‍ന്നു കൊടുത്ത്, അവള് സ്വര്‍ഗ്ഗ ത്തിലേക്ക് എടുക്കപ്പെട്ടതു പോ ലെ സ്വര്‍ഗ്ഗം അവകാശമാക്കിയും മുടിചൂടിയും ലോകത്തിനു മരിച്ച് യേശുവില് ജീവിക്കാം. യാത്ര തുടരാം ജപവഴിയില്!\n2 thoughts on “ജപവഴിയിലൂടെ”\nwhat an observation father?saying the right things.rosary as you say isavirtual path to salvation.thank for your intelligent spiritual observation\n23 October, 2017 at 8:25 pm\nyou said it.Thank you father


കല്ലാന - വിക്കിപീഡിയ\nകേരളത്തിലെ പശ്ചിമഘട്ട വനങ്ങളിൽ ഉണ്ടെന്നു വിശ്വസിക്കപ്പെടുന്ന പൊക്കം കുറഞ്ഞ ആനയാണ് കല്ലാന അഥവാ തുമ്പിയാന. മനുഷ്യരെ കണ്ടാൽ അനങ്ങാതെ നിൽക്കുന്നതിൽ കല്ലാണെന്നു തെറ്റിദ്ധരിക്കുന്നതിനാലാണ് കല്ലാന എന്നു വിളിക്കുന്നത്. അതിവേഗത്തിൽ ഓടാൻ കഴിവുള്ളതിനാൽ തുമ്പിയാന എന്നും വിളിക്കപ്പെടുന്നു. ഹിമാലയത്തിലെ യതി എന്ന ജീവി യഥാർത്ഥമാണെന്നു തെളിവില്ലാത്തതു പോലെ കല്ലാന എന്ന ജീവിയും ജീവിച്ചിരിക്കുന്ന ഒന്നാണെന്നതിനു തെളിവൊന്നുമില്ല. കാണി വംശജരായ ആദിവാസികളാണ് കല്ലാനയെ കണ്ടിട്ടുള്ളതായി ഏറെയും പറയപ്പെടുന്നത്. കേരളത്തിൽ അഗസ്ത്യമുടിയിലാണ് കല്ലാനകൾ ഏറെയും ഉള്ളതെന്നു വിശ്വസിക്കപ്പെടുന്നു.\n2 കണ്ടെത്തിയെന്ന അവകാശവാദങ്ങളും പഠനശ്രമങ്ങളും\n3 മറ്റ് പ്രദേശങ്ങളിലുള്ള സമാനങ്ങളായ ആനകൾ\nകാണിക്കാർ പറയുന്നത് ശരിയാണെങ്കിൽ ഒന്നര മീറ്ററിൽ (അഞ്ച് അടി) താഴെയാണ് സാധാരണ ഉയരം. നിലത്തുമുട്ടുന്ന രോമാവൃതമായ വാൽ, അസാധാരണമായ തൊലിപ്പുറ ചുളിവുകൾ, മുതുകെല്ലിന്റെ ആകൃതി സവിശേഷത എന്നിവയൊക്കെയാണ് ഇതിനെ സാധാരണ ആനകളിൽ നിന്നും വേറിട്ടതാക്കുന്നത്. ആക്രമണകാരിയാണെന്നും പറയപ്പെടുന്നു. തുമ്പിക്കൈയ്ക്കും വാലിനും വലിപ്പക്കൂടുതലുണ്ട്. മുൻ കാൽപ്പാദം മനുഷ്യന്റെ കൈപ്പത്തിയേക്കാളും അല്പം കൂടി വലുതും, പിൻ കാൽപ്പാദം അല്പം ചെറുതാണ് . സാധാരണ ആനകളോട് ഇടപഴകാറോ, ഇണചേരാറോ ഇല്ലന്നു മാത്രമല്ല, കഴിയുന്നത്ര ഒഴിവാക്കുകയും ചെയ്യും. മറ്റുകാര്യങ്ങളിൽ കാഴ്ചയിൽ ഇന്ത്യൻ ആനകളോട് സദൃശമാണ്. 2013-ൽ കല്ലാനയുടേതാണെന്നവകാശപ്പെട്ട് പുറത്ത് വന്ന വീഡിയോയിലെ ആനയുടെ ചെവിയ്ക്ക് മറ്റാനകളിൽ നിന്ന് വ്യത്യസ്തമായി ത്രികോണാകൃതിയുള്ളതും കല്ലാനയുടെ പ്രത്യേകതയായി പറയപ്പെട്ടിട്ടുണ്ട്.\nകണ്ടെത്തിയെന്ന അവകാശവാദങ്ങളും പഠനശ്രമങ്ങളും[തിരുത്തുക]\nപണ്ടുമുതൽക്കേ കാണി വംശജർ കല്ലാന എന്ന ജീവി സത്യമാണെന്നും അവയെ കണ്ടിട്ടുണ്ടെന്നും അവകാശപ്പെടാറുണ്ട്. പ്രദേശത്തിനു പുറത്തുള്ള മനുഷ്യരുടെ മുന്നിലും ഏതാനും തവണ പ്രത്യക്ഷപ്പെട്ടിട്ടുള്ളതായി പറയപ്പെടുന്നു. 2005-ൽ സാലി പാലോട് എന്ന വന്യജീവി ഛായാഗ്രാഹകനും അദ്ദേഹത്തിന്റെ സഹായിയായ മല്ലൻ എന്ന കാണിയും പേപ്പാറ വന്യജീവിസങ്കേതത്തിൽ ഇത്തരത്തിലുള്ള ആനകളുടെ അഞ്ചെണ്ണമുള്ള ഒരു കൂട്ടത്തെ കണ്ടതായും ഛായാഗ്രഹണം നടത്തിയതായും അവകാശപ്പെട്ടിരുന്നു. എന്നാൽ പിന്നീടുള്ള തിരച്ചിലിൽ കണ്ടെത്താൻ കഴിഞ്ഞില്ല. പ്രദേശത്ത് ചെരിഞ്ഞ ഒരാനയുടെ ലക്ഷണങ്ങൾ കണ്ട് സമീപപ്രദേശങ്ങൾ പരിശോധിച്ചപ്പോഴാണ് പ്രസ്തുത കൂട്ടത്തെ കാണാൻ കഴിഞ്ഞതെന്ന് ഛായാഗ്രാഹകൻ പറഞ്ഞിരുന്നു. ചരിഞ്ഞ ആനയെ വനംവകുപ്പ് കൂടുതൽ പഠനങ്ങളൊന്നും നടത്താതെ കത്തിച്ചു കളഞ്ഞതിനാൽ ആവഴിക്കും പഠനങ്ങളൊന്നും സാധിച്ചില്ല. കുട്ടിയാനയുടെ ശരീരത്തിൽ സാധാരണ നീളത്തിൽ രോമങ്ങളുണ്ടാകും സാലി എടുത്ത ചിത്രങ്ങളിലെ ആനയുടെ ശരീരത്തിൽ അത്തരത്തിലുള്ള രോമങ്ങൾ കാണാനില്ലായിരുന്നു. ആനക്കുട്ടികൾ തനിയെ ഇറങ്ങി നടക്കാറില്ല, അവയോടൊപ്പം മുതിർന്നയാനകളെപ്പോഴുമുണ്ടാകും. ഇതും ചിത്രങ്ങളിൽ കാണാനില്ല. ഒപ്പം ഈ ആനകൾക്ക് മുതിർന്ന ആനകളുടെ സ്വഭാവരീതിയാണുണ്ടായിരുന്നതെന്നും സാലി അവകാശപ്പെട്ടിരുന്നു. എന്നാൽ മുതിർന്ന ആനകളുടെ ചെവി മുന്നോട്ട് മടങ്ങിയിരിക്കുമെന്നും സാലിയുടെ ചിത്രങ്ങളിൽ ഇതില്ലെന്നും അതാനക്കുട്ടിയായതുകൊണ്ടായതുകൊണ്ടാവാമെന്നും വിദഗ്ദ്ധർ സംശയം പ്രകടിപ്പിച്ചിട്ടുണ്ട് . മുമ്പ് ഒരു തമിഴ്‌നാട് വനപാലകൻ കല്ലാനയെ കണ്ടതായി അറിയിച്ചതു പ്രകാരം അഗസ്ത്യവനങ്ങൾക്കു സമീപം തമിഴ്‌നാട് വനംവകുപ്പ് ഏറെക്കാലം നിരീക്ഷണങ്ങൾ നടത്തിയെങ്കിലും ഒന്നിനെ പോലും കണ്ടെത്താനായില്ല. സാലിയുടെ വെളിപ്പെടുത്തലുകളെത്തുടർന്ന് കേരള വനംവകുപ്പ് മല്ലൻ കാണിയുടെ സഹായത്തോടെ അന്വേഷണം നടത്തിയെങ്കിലും, യാതൊരു തെളിവും കണ്ടെത്താനായിരുന്നില്ല. 2005-ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസും കേരള വനംവകുപ്പും സംയുക്തമായി കല്ലാന യഥാർത്ഥത്തിൽ ഉള്ള ജീവിയാണോ എന്നറിയാൻ ഒരു പഠനം നടത്തിയിരുന്നു.\n2010 മാർച്ച് മാസത്തിൽ പേപ്പാറയിലെ മാറകപ്പാറയിൽ പത്തനംതിട്ടയിലെ ഒരു നിശ്ചലഛായാഗ്രാഹകനായ അജന്ത ബെന്നി ഉൾവനത്തിലെ ചതുപ്പിൽ വെള്ളം കുടിക്കാനെത്തിയ കല്ലാനയെന്നു കരുതപ്പെടുന്ന ഒരാനയുടെ ചിത്രം എടുക്കുകയുണ്ടായി. ബെന്നിയുടെ കൂടി വഴികാട്ടിയായി മല്ലൻ കാണിയുമുണ്ടായിരുന്നു. അതൊരു കൊമ്പനാനയാണെങ്കിലും അഞ്ചടി മാത്രമായിരുന്നു ഉയരം, മെലിഞ്ഞ് വാരിയെല്ലുകൾ കാണാവുന്ന ആനയുടെ വാൽ സാധാരണ ആനകളുടേതിനേക്കാളും വലിപ്പമേറിയതായിരുന്നു. ഈ വിവരങ്ങൾ കേരളത്തിലെ ദിനപത്രങ്ങൾ പ്രസിദ്ധീകരിച്ചിട്ടുണ്ട്. 2010 ഏപ്രിലിൽ പേപ്പാറയിലെ തീപ്പച്ചാംകുഴിയിലും കല്ലാനയെ കണ്ടതായി വാർത്തയുണ്ടായി.\nവന്യജീവി ഛായാഗ്രാഹകൻ സാലി പാലോട് പേപ്പാറ വന്യജീവിസങ്കേതത്തിലെ പരുത്തിപ്പള്ളി റേഞ്ചിലെ, മണിതൂക്കി മേഖലയിൽ വച്ച് 2013 ജനുവരി 18-നു കല്ലാനയെ കണ്ടെന്നും ചലച്ചിത്രം ഛായാഗ്രഹണം നടത്തിയെന്നും അവകാശപ്പെട്ടു. സാലി പകർത്തിയ ദൃശ്യങ്ങൾ സ്വകാര്യ വാർത്താ ചാനൽ 2013 ഫെബ്രുവരി ഒന്നിന് പ്രക്ഷേപണം ചെയ്തിരുന്നു. ഇതിനെ തുടർന്ന് യാഥാർത്ഥ്യം പഠിക്കാൻ സമിതിയെ നിയോഗിക്കുമെന്ന് വനം മന്ത്രി കെ.ബി. ഗണേഷ് കുമാർ അറിയിക്കുകയും ചെയ്തിരുന്നു. തുടർന്ന് കേരള ഫോറസ്റ്റ് റിസർച്ച് ഇൻസ്റ്റിറ്റ്യൂട്ടിനായി ഡോ. ഈസയുടെ നേതൃത്വത്തിലുള്ള സംഘം ആനയെ നിരീക്ഷിക്കുകയും, അതിനെ വനംവകുപ്പ് കെണിവെച്ച് പിടിക്കുകയും ചെയ്തു. ഈ ആന വ്യത്യസ്തമല്ലെന്നും ആറു വയസ്സുള്ള സാധാരണ കുട്ടിയാനയാണെന്നുമാണ് വനംവകുപ്പിന്റെ വാദം. ഡി.എൻ.എ. പരിശോധനയ്ക്കായി രക്തം ശേഖരിക്കുകയും വയനാട്ടിലെ ഫോറസ്റ്റ് റിസർച്ച് സെന്ററിലേയ്ക്ക് അയയ്ക്കുകയും ചെയ്തിട്ടുണ്ട്.\nശാസ്ത്രസാങ്കേതിക വിദ്യകൾ വളർന്നിട്ടും കല്ലാന യഥാർത്ഥത്തിൽ ഉള്ള ജീവിയാണോ അല്ലയോ എന്നു തീരുമാനിക്കാനാകാത്തത് വിമർശനങ്ങൾക്ക് പാത്രമായിട്ടുണ്ട്. കല്ലാന ഉണ്ടോ ഇല്ലയോ എന്ന് കാര്യമായി പഠനം നടത്താത്തത്, ഉണ്ടെന്ന് കണ്ടെത്തിയാൽ വളരെ പരിമിതമായ എണ്ണത്തിൽ മാത്രം അവശേഷിച്ചിരിക്കാവുന്ന ഈ ജീവികളെ സം‌രക്ഷിക്കേണ്ടതിനുള്ള ലോക സമ്മർദ്ദം ഭയന്നും, അങ്ങനെയെങ്കിൽ അനുബന്ധമായി കൈക്കൊള്ളേണ്ട പാരിസ്ഥിതിക പരിരക്ഷണ ബാദ്ധ്യതയോർത്തും, ലോകം മുഴുവൻ ഉറ്റുനോക്കുന്നതിലുള്ള അധൈര്യം മൂലമാണെന്നും ആരോപണമുണ്ടായിട്ടുണ്ട്.\nമറ്റ് പ്രദേശങ്ങളിലുള്ള സമാനങ്ങളായ ആനകൾ[തിരുത്തുക]\nകോംഗോയിലെ ചതുപ്പ് വനങ്ങളിൽ സമാനങ്ങളായ ആനകൾ ഉണ്ടെന്നുള്ളത് തെളിയിക്കപ്പെട്ടിട്ടുള്ള കാര്യമാണ്. അതുപോലെ തന്നെ മലയൻ ജൈവമണ്ഡലത്തിൽ ജാവാ ദ്വീപിനു സമീപമുള്ള ബോർണിയോ കാടുകളിൽ ഏഷ്യൻ ആനകളിൽ നിന്നും ജനിതക വ്യത്യാസമുള്ള കുള്ളൻ ആനകളുടെ ഒരു ആന ഉപജാതിയേയും കണ്ടെത്തിയിട്ടുണ്ട്.\n↑ 1.0 1.1 1.2 ഇ. സോമനാഥ്. "കഥയ്ക്കും കാര്യത്തിനുമിടയിൽ കല്ലാന". മനോരമ ഓൺലൈൻ. ശേഖരിച്ചത് 2009 നവംബർ 27. Check date values in: |accessdate= (help)\n↑ 2.0 2.1 "ഇവനാണ് തുമ്പിയാന" (ഭാഷ: മലയാളം). മാതൃഭൂമി. 12 ഏപ്രിൽ 2010. ശേഖരിച്ചത് 12 ഏപ്രിൽ 2010. CS1 maint: unrecognized language (link)\n↑ "കല്ലാന കളവ്!: ശാസ്ത്ര'അജ്ഞ'രേക്കാൾ വിശ്വസിക്കാം കാടിന്റെ മക്കളെ". വെബ്‌ദുനിയ.3ഫെബ്രുവരി 2013. ശേഖരിച്ചത് 17 ഫെബ്രുവരി 2013.\n↑ P.S. Suresh Kumar (18 ജനുവരി 2008). "21 elephants found in Western Ghats at Kanyakumari: census" (ഭാഷ: ഇംഗ്ലീഷ്). The Hindu. ശേഖരിച്ചത് 21 മാർച്ച് 2010.\n↑ P. Venugopal (2005 ജനുവരി 19). "Pygmy elephants in Kerala forests?" (ഭാഷ: ഇംഗ്ലീഷ്). ഹിന്ദു. ശേഖരിച്ചത് 2009 നവംബർ 27. Check date values in: |accessdate= and |date= (help)\n↑ "Expert disputes sighting of 'pygmy elephants'" (ഭാഷ: ഇംഗ്ലീഷ്). Elephantasia.org. 2005 ജൂലൈ 29. ശേഖരിച്ചത് 2009 നവംബർ 27. Check date values in: |accessdate= and |date= (help)\n↑ കെ.എസ്. സുധി (11 ഏപ്രിൽ 2010). "Lilliput jumbos-asubject of debate". ദി ഹിന്ദു (ഭാഷ: ഇംഗ്ലീഷ്). ശേഖരിച്ചത് 25 ഏപ്രിൽ 2013.\n↑ MANOJ K.DAS (11 മാർച്ച് 2005). "Scientists trailamyth: Kerala's pygmy elephant" (ഭാഷ: ഇംഗ്ലീഷ്). Indian Express. ശേഖരിച്ചത് 21 മാർച്ച് 2010. CS1 maint: unrecognized language (link)\n↑ പേപ്പാറയിൽ വീണ്ടും കല്ലാനയെ കണ്ടു, മലയാള മനോരമ ദിനപത്രം, 20 മാർച്ച് 2010, ഒന്നാം പേജ്, കോട്ടയം എഡിഷൻ. (ഓൺലൈൻ ലിങ്ക്)\n↑ പേപ്പാറ വനത്തിലെ 'കല്ലാന' ശൗര്യത്തിൽ കൊലകൊമ്പൻ, മംഗളം ദിനപത്രം, 20 മാർച്ച് 2010 (ഓൺലൈൻ ലിങ്ക്)\n↑ 11.0 11.1 "കല്ലാന സത്യമോയെന്ന് പഠിക്കാൻ അഞ്ചംഗ സമിതി" (ഭാഷ: മലയാളം). മാധ്യമം. 01 ഫെബ്രുവരി 2013. ശേഖരിച്ചത് 02 ഫെബ്രുവരി 2013. Check date values in: |accessdate= and |date= (help)CS1 maint: unrecognized language (link)\n↑ "കല്ലാന ഇനി യാഥാർത്ഥ്യം; അപൂർവ ദൃശ്യങ്ങൾ ഏഷ്യാനെറ്റ് ന്യൂസിൽ" (ഭാഷ: മലയാളം). asianetnews. 01 ഫെബ്രുവരി 2013. ശേഖരിച്ചത് 02 ഫെബ്രുവരി 2013. Check date values in: |accessdate= and |date= (help)CS1 maint: unrecognized language (link)\n↑ "Rare elephant "Kallaana" seen in pepara dam : Exclusive Footage" (ഭാഷ: മലയാളം). asianetnews. 01 ഫെബ്രുവരി 2013. ശേഖരിച്ചത് 02 ഫെബ്രുവരി 2013. Check date values in: |accessdate= and |date= (help)CS1 maint: unrecognized language (link)\n↑ "മണിതൂക്കി വനത്തിൽ കണ്ടത് കല്ലാനയല്ലെന്ന് വനംവകുപ്പ്". ദേശാഭിമാനി.7ഫെബ്രുവരി 2013. ശേഖരിച്ചത് 17 ഫെബ്രുവരി 2013.\n↑ ഇ. ഉണ്ണികൃഷ്ണൻ (2010 ഡിസംബർ5- 11). "ആന ഒരു സാധു മൃഗമാകുന്നു". മാതൃഭൂമി ആഴ്ചപ്പതിപ്പ് (ഭാഷ: മലയാളം). 88 (39). Check date values in: |date= (help); |access-date= requires |url= (help)CS1 maint: unrecognized language (link)\n↑ "Pygmy Elephant Stamps" (ഭാഷ: ഇംഗ്ലീഷ്). pibburns.com. ശേഖരിച്ചത് 2009 നവംബർ 27. Check date values in: |accessdate= (help)\n↑ "Borneo Pygmy Elephant" (ഭാഷ: ഇംഗ്ലീഷ്). വേൾഡ് വൈൽഡ് ലൈഫ് ഫണ്ട്. ശേഖരിച്ചത് 2009 നവംബർ 27. Check date values in: |accessdate= (help)\n"https://ml.wikipedia.org/w/index.php?title=കല്ലാന&oldid=3348468" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:32, 10 ജൂൺ 2020.


21 ഓഗസ്റ്റ് 2019 04:52 മുതലുള്ള മാറ്റങ്ങൾ പ്രദർശിപ്പിക്കുക\nവരച്ചി; 12:00 +76 Malikaveedu സംവാദം സംഭാവനകൾ റ്റാഗുകൾ: കണ്ടുതിരുത്തൽ സൗകര്യം, PHP7\nരക്തചന്ദനം; 06:36 +237 2409:4073:209d:267c::1fd:38ad സംവാദം →മറ്റു കാര്യങ്ങൾ റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്\nമുടി; 16:07 +17 2401:4900:267b:3d55:309b:8808:c059:e33b സംവാദം റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്, കണ്ടുതിരുത്തൽ സൗകര്യം, PHP7\nമുടി; 16:05 -3 2401:4900:267b:3d55:309b:8808:c059:e33b സംവാദം റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്, കണ്ടുതിരുത്തൽ സൗകര്യം, PHP7\nമുടി; 15:56 +698 2401:4900:267b:3d55:309b:8808:c059:e33b സംവാദം റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്, കണ്ടുതിരുത്തൽ സൗകര്യം, PHP7\nമുടി; 15:41 -25 2401:4900:267b:3d55:309b:8808:c059:e33b സംവാദം റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്, കണ്ടുതിരുത്തൽ സൗകര്യം, PHP7\nമുടി; 15:30 +3 2401:4900:267b:3d55:309b:8808:c059:e33b സംവാദം റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്, കണ്ടുതിരുത്തൽ സൗകര്യം, PHP7\nമുടി; 15:28 +1,687 2401:4900:267b:3d55:309b:8808:c059:e33b സംവാദം റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്, കണ്ടുതിരുത്തൽ സൗകര്യം, PHP7\nമുടി; 14:57 +16 2401:4900:267b:3d55:309b:8808:c059:e33b സംവാദം റ്റാഗുകൾ: മൊബൈൽ സൈറ്റ്, മൊബൈൽ വെബിലെ തിരുത്ത്, കണ്ടുതിരുത്തൽ സൗകര്യം, PHP7\n(ചെ.) കാട്ടുതേയില; 12:15 +76 Meenakshi nandhini സംവാദം സംഭാവനകൾ വർഗ്ഗം:ജപ്പാനിലെ സസ്യജാലം ചേർത്തു ഹോട്ട്ക്യാറ്റ് ഉപയോഗിച്ച് റ്റാഗ്: PHP7\n(ചെ.) കാട്ടുതേയില; 12:15 +70 Meenakshi nandhini സംവാദം സംഭാവനകൾ വർഗ്ഗം:ചൈനയിലെ സസ്യജാലം ചേർത്തു ഹോട്ട്ക്യാറ്റ് ഉപയോഗിച്ച്\nകാട്ടുതേയില; 12:14 +3 Meenakshi nandhini സംവാദം സംഭാവനകൾ\n"https://ml.wikipedia.org/wiki/പ്രത്യേകം:ബന്ധപ്പെട്ട_മാറ്റങ്ങൾ/കരിമ്പന" എന്ന താളിൽനിന്ന് ശേഖരിച്ചത്


ഞാൻ നിത്യജീവൻ നൽകുന്നു: പെസഹാക്കാലം നാലാം ഞായർ – JEEVANAADAM official newspaper of Roman catholics (latin rite) of Kerala, owned by KRLCBC\n07 May, 2022 by admin\nവിചിന്തനം :- “ഞാൻ നിത്യജീവൻ നൽകുന്നു” (യോഹ 10:27-30)\n“സ്വരം”. എത്ര സുന്ദരമാണീ പദം. യേശു അറിഞ്ഞു തന്നെ ഈ പദം തെരഞ്ഞെടുത്തതായിരിക്കണം. പറച്ചിലുകളുടെ അകങ്ങളിൽ എപ്പോഴും സ്വരം അടങ്ങിയിട്ടുണ്ട്. സ്വരം, അത് സ്വത്വത്തിന്റെ ഗാനമാണ്. സ്വരം തിരിച്ചറിയുക എന്ന് പറഞ്ഞാൽ ആഴമായ ബന്ധം എന്ന് തന്നെയാണ് അർത്ഥം. അതിൽ സ്നേഹത്തിന്റെ പരിലാളനമുണ്ട്. അതുകൊണ്ടാണ് ഉത്തമഗീതത്തിലെ മണവാളൻ “ഞാൻ നിന്റെ സ്വരമൊന്ന് കേൾക്കട്ടെ” എന്ന് കാതരമായി ആലപിക്കുന്നത് (ഉത്തമ 2:14). സ്നേഹം വാക്കുകളെ അന്വേഷിക്കുന്നില്ല. അതിന് ഒരു ചെറു നിസ്വനം മാത്രം മതി. സ്വരം. അതിനൊരു അർത്ഥം കൽപ്പിക്കാൻ സാധിക്കുകയില്ലെങ്കിലും അത് നിന്റേതാകുമ്പോൾ ആയിരം വാക്കുകളേക്കാൾ മധുരമാണ്.\n“എന്റെ ആടുകൾ എന്നെ അനുഗമിക്കുന്നു”.\nആടുകൾ എന്നെ അനുസരിക്കുന്നു എന്നല്ല യേശു പറഞ്ഞത്, അവ എന്നെ അനുഗമിക്കുന്നു എന്നാണ്. അനുഗമിക്കുക എന്നാൽ യേശു നടന്ന വഴിയിലൂടെ നടക്കുക എന്നതാണ്. അർത്ഥമില്ലായ്മയുടെ രാവണൻ കോട്ടയിൽ നിന്നുള്ള പുറത്ത് കടക്കലാണത്. കൽപ്പനകൾ പുറപ്പെടുവിച്ചും അനുസരിച്ചുമുള്ള ഒരു ജീവിതമല്ലത്. ഒരു പക്ഷിയുടെ വഴി തേടിയുള്ള യാത്ര പോലെയാണത്. മറ്റൊരു രീതിയിൽ പറഞ്ഞാൽ അസാധ്യമായ ഏകാന്തതയോടെ നിശ്ചലതയിലേക്കുള്ള യാത്രയാണത്. അത് നിനക്ക് വാഗ്ദാനം ചെയ്യുക പുതിയ ഭൂമികയും, പുതിയ ചക്രവാളവും, പുതിയ ചിന്തകളുമായിരിക്കും.\nഎന്തിന് നീ അവന്റെ സ്വരം ശ്രവിക്കണം? ഈ ചോദ്യത്തിന് ഉത്തരം യേശു തന്നെ നൽകുന്നുണ്ട്. “ഞാൻ നിത്യജീവൻ നൽകുന്നു” (v.28). ഒരു അമ്മ കുഞ്ഞിന് ജന്മം നൽകുന്നതുപോലെ യേശു നൽകുന്നതും ജീവൻ മാത്രമാണ്. അവന്റെ സ്വരമാകണം നിന്റെ ജീവഹേതു. അവന്റെ വാക്കുകളാകണം നിന്റെ സ്നേഹമന്ത്രണം. അങ്ങനെയാകുമ്പോൾ നിന്റെ കലപിലകളും ജല്പനങ്ങളും പോലും ഒരു ഹവിസ്സായി മുകളിലേക്ക് പറന്നുയരും. ആനന്ദമഴയായി അവ സഹജരിൽ പെയ്തിറങ്ങുകയും ചെയ്യും.\nഇനി നീ വിചിന്തനം ചെയ്യേണ്ടത് യേശു നിനക്ക് എന്തു നൽകുന്നുവെന്നതാണ്. ഈ കൊച്ചു ജീവിതകാലയളവിൽ ഒത്തിരി ഗുരുക്കന്മാരും നായകന്മാരും നിന്റെ മുന്നിലൂടെയും ജീവിതത്തിലൂടെയും കയറിയിറങ്ങി പോയിട്ടുണ്ടല്ലോ. അവരെല്ലാവരും നിന്നെ പലതും ഓർമ്മിപ്പിക്കുകയായിരുന്നു. പഠിപ്പിക്കുകയായിരുന്നു. ചില കടപ്പാടുകൾ, കടമകൾ, കൽപ്പനകൾ, അനുസരണ, അനുകമ്പ, ആർദ്രത തുടങ്ങിയവയുടെ ഓർമ്മപ്പെടുത്തലുകളായിരുന്നു അവരെല്ലാവരും നിനക്ക് നൽകിയത്. ചില ഗുരുക്കന്മാരുടെയും പഠനങ്ങളുടെയും മുമ്പിൽ ചിലപ്പോൾ നീ അനുഭവിച്ചിട്ടുണ്ടാവുക വിമ്മിട്ടവും സംഘർഷവും മാത്രമായിരിക്കാം. എല്ലാവരും നന്മയായി നിന്റെ ജീവിതത്തിലേക്ക് കടന്നു വന്നിട്ടുണ്ടാകില്ലായിരിക്കാം. യേശുവെന്ന ഈ ഗുരുവിന്റെ മുമ്പിൽ ഒരു നിമിഷം നീയൊന്ന് ഇരിക്കുക. ഒരിക്കലും ഒരു ശ്വാസംമുട്ടലിന്റെ അനുഭവം നിനക്ക് ഉണ്ടാകില്ല. എന്തെന്നാൽ അവൻ നൽകുന്നത് നിത്യജീവനാണ്. അത് ആധികാരികമായ ജീവനാണ്. അത് എന്നന്നേയ്ക്കുമുള്ള ജീവനാണ്. അത് ദൈവത്തിന്റെ ജീവനാണ്.\nദൈവിക ജീവന്റെ വിത്തുകൾ നമ്മിൽ എല്ലാവരിലുമുണ്ട്. അത് സ്നേഹത്തിന്റെയും സമാധാനത്തിന്റെയും പ്രകാശത്തിന്റെയും വിത്തുകളാണ്. ആ വിത്തുകൾ മുളപൊട്ടി വളർന്നു പന്തലിക്കണമെങ്കിൽ ജീവന്റെ വിളനിലമായ യേശുവിൽ വീണ് അലിഞ്ഞില്ലാതാകണം. അങ്ങനെയാകുമ്പോൾ “അവ ഒരിക്കലും നശിച്ചു പോവുകയില്ല. അവയെ എന്റെ അടുക്കൽ നിന്നും ആരും പിടിച്ചെടുക്കുകയുമില്ല” (v.28). നോക്കൂ, നിത്യജീവൻ എന്ന് പറഞ്ഞാൽ ദൈവകരങ്ങളിലുള്ള കൂടൊരുക്കലാണ്. ഒരു കുഞ്ഞു കിളിയെ പോലെ ആ കരങ്ങളുടെ ചൂടറിയുവാനുള്ള വിളിയാണ്. കുഞ്ഞുങ്ങൾ അമ്മമാരുടെ കരങ്ങളിൽ മുറുകെ പിടിക്കുന്നതു പോലെയുള്ള ആശ്രയത്വാനുഭവമാണത്. അതിലുപരി, ദൈവം എന്റെ കരങ്ങളിൽ പിടിച്ചിട്ടുണ്ട് അതിനാൽ ഞാൻ വീഴുകയില്ല, എന്നെ ആരും വീഴ്ത്തുകയുമില്ല എന്ന വിശ്വാസാനുഭവമാണത്. നീ ചെയ്യേണ്ടത് ആ കരങ്ങളിൽ മുറുകെ പിടിക്കുക എന്നതാണ്. പ്രണയിക്കുന്നവർ അവരുടെ കരങ്ങൾ ചേർത്ത് പിടിക്കുന്നതുപോലെ. എന്നിട്ട് ക്രൂശിതൻ ഉച്ചത്തിൽ പ്രാർത്ഥിച്ചത് പോലെ നീയും പ്രാർത്ഥിക്കണം; “അങ്ങയുടെ കരങ്ങളിൽ എന്റെ ജീവനെ ഞാൻ സമർപ്പിക്കുന്നു”.\nദൈവകരത്തെ കുറിച്ച് ഏശയ്യാ പ്രവാചകൻ പറയുന്ന ഒരു കാര്യമുണ്ട്. “ഇതാ നിന്നെ ഞാൻ എന്റെ ഉള്ളംകൈയിൽ രേഖപ്പെടുത്തിയിരിക്കുന്നു” (49:16). എത്ര സുന്ദരമാണീ ദൈവചിത്രം. ഏറ്റവും പ്രധാനപ്പെട്ടത് മറന്നു പോകാതിരിക്കാൻ വിദ്യാർത്ഥികൾ ഉള്ളംകൈയിൽ കോറിയിടുന്നത് പോലെ ദൈവം നമ്മെ ഓരോരുത്തരെയും അത്രയ്ക്ക് പ്രധാനപ്പെട്ടവരായി കരുതുകയാണ്. ആ കരങ്ങളിൽ നിന്നും നിന്നെ പിടിച്ചെടുക്കാൻ ആർക്കും സാധിക്കുകയില്ല. ആ കരങ്ങളിൽ നിന്നും നിന്റെ നാമം ഒരിക്കലും മാഞ്ഞു പോകുകയുമില്ല.\n4th week of eastermalayalam homily and readingssunday homily malayalam


അസം പൊലീസ് വെടിവെപ്പില് മിസോറാമുകാര്‍ക്ക് പരിക്ക്; അതിര്‍ത്തി സംഘര്‍ഷഭരിതം\nഗുവാഹത്തി: അസം-മിസോറാം അതിര്‍ത്തിയില് വീണ്ടും സംഘര്‍ഷം. രണ്ട് സ്ത്രീകള് ഉള്‍പ്പെടെ മൂന്ന് മിസോറാംകാര്‍ക്ക് നേരെ അസം പൊലീസ് വെടിെവച്ചതിനെ തുടര്‍ന്നാണ് അതിര്‍ത്തി പ്രദേശം വീണ്ടും സംഘര്‍ഷഭരിതമായത്. ഒരു സ്ത്രീക്ക് കൈക്ക് പരിക്കേറ്റതായി പ്രാദേശിക മാധ്യമങ്ങള് റിപ്പോര്‍ട്ട് ചെയ്തു. അയല് സംസ്ഥാനത്ത് നിന്നും ഭക്ഷണസാധനങ്ങള് ശേഖരിക്കാന് പോയതായിരുന്നു ഇവരെന്ന് മിസോറാം അധികൃതര് വ്യക്തമാക്കി.\nഅസമിലെ ഹൈലകണ്ടി ജില്ലയുമായി അതിര്‍ത്തി പങ്കിടുന്ന ഐത്ലങ് ത്ലാങ്പുയി പ്രദേശത്ത് ചൊവ്വാഴ്ചയാണ് വെടിവെപ്പുണ്ടായതെന്ന് കോലാസിബ് ഡെപ്യൂട്ടി കമീഷണര് എച്ച്. ലാല്‍തലങ്ലിയാ പറഞ്ഞു. അസമിലെ ബിലിയാപൂരിലുള്ള നിബുസ് എന്നയാളില് നിന്ന് ഇറച്ചി വാങ്ങാനാണ് മിസോറാമുകാര് അയല് സംസ്ഥാനത്തേക്ക് പോകാനൊരുങ്ങിയത്.\nജനങ്ങളോട് സംഘര്‍ഷത്തില് പരിഹാരം കാണുന്നത് വരേയോ അല്ലെങ്കില് കാര്യങ്ങള് സാധരണ ഗതിയിലാകുന്നത് വരെയോ അതിര്‍ത്തിയിലെത്തരുതെന്ന് പൊലീസ് അഭ്യര്‍ഥിച്ചു.\nപ്രദേശത്ത് ഏറെ നാളുകളായി സംഘര്‍ഷാവസ്ഥ നിലനില്‍ക്കുകയാണ്. ജൂലെ 26നുണ്ടായ സംഘര്‍ത്തില് ആറ് അസം പൊലീസുകാര് ഉള്‍പ്പെടെ ഏഴുപേര് മരിക്കുകയും 50ഓളം പേര്‍ക്ക് പരിക്കേല്‍ക്കുകയും ചെയ്തിരുന്നു.\n165 കിലോമീറ്റര് നീളമുള്ള അസം- മിസോറം അതിര്‍ത്തിയുമായി ബന്ധപ്പെട്ട തര്‍ക്കത്തിന് പതിറ്റാണ്ടുകളുടെ പഴക്കമുണ്ട്. രണ്ട് സംസ്ഥാനങ്ങളുടെ മൂന്ന് ജില്ലകള് ഇവിടെ അതിര്‍ത്തി പങ്കിടുന്നു. ബ്രിട്ടീഷ് ഭരണകാലത്തുള്ള രണ്ട് അതിര്‍ത്തി നിര്‍ണയങ്ങളില് ഏത് പിന്തുടരണം എന്നത് സംബന്ധിച്ച അഭിപ്രായ ഭിന്നതയാണ് തര്‍ക്കത്തിനുള്ള മൂലകാരണം.


appointment of teachers സർക്കാർ, എയ്ഡഡ് സ്‌കൂളുകളിൽ അധ്യാപകർക്ക് ആദ്യ മൂന്ന് വർഷം ദിവസ വേതനം; നാലാം വർഷം തസ്തികയുണ്ടെങ്കിൽ സ്ഥിര നിയമനം: വിദഗ്ധ സമിതി നിര്‍ദേശം\nസംസ്ഥാനത്തെ സർക്കാർ, എയ്ഡഡ് സ്‌കൂളുകളിലെ അധ്യാപക നിയമനത്തിൽ അടിമുടി പൊളിച്ചെഴുത്തിന് നിർദേശം. നിയമനം ആദ്യ മൂന്ന് വർഷം താത്കാലികമായിരിക്കണമെന്നും നാലാം വർഷവും ഒഴിവ് നിലനിൽക്കുന്നുണ്ടെങ്കിൽ സ്ഥിരനിയമനം നൽകിയാൽ മതിയെന്നുമാണ് വിദഗ്ധ സമിതിയുടെ നിർദേശം. തൊഴിൽ നഷ്ടപ്പെട്ട അധ്യാപകർക്ക് നൽകി വരുന്ന പ്രൊട്ടക്ഷൻ നിർത്തലാക്കണം. വ്യാജ വിദ്യാർത്ഥി പ്രവേശനം നടത്തുന്നവർക്കെതിരെ ക്രിമിനൽ കേസെടുക്കണം. ചെലവുചുരുക്കൽ മാർഗങ്ങൾ സമർപ്പിക്കാനായി സർക്കാർ നിയോഗിച്ച സമിതിയുടേതാണ് നിർേദശം.\nനിലവിലുള്ള അധ്യാപക നിയമനരീതിയിൽ സമൂലമാറ്റത്തിനാണ് സമിതി ശുപാർശ ചെയ്തിട്ടുള്ളത്. മൂന്ന് വർഷം വിവിധ സ്റ്റാൻഡേർഡുകളിൽ പ്രവേശനം നേടിയ കുട്ടികളുടെ ശരാശരി വിദ്യാർത്ഥി പ്രവേശനത്തിനുള്ള ഉയർന്ന പരിധിയാക്കണം. ഇതിന് മുകളിൽ വിദ്യാർത്ഥികൾക്ക് പ്രവേശനം നൽകരുത്.\nസർക്കാർ, എയ്ഡഡ് സ്‌കൂളുകളിൽ ഒരു അക്കാദമിക വർഷത്തേക്കാണ് അധ്യാപകരെ നിയമിക്കുന്നത്. അടുത്ത വർഷം തസ്തിക നിലനിൽക്കുമോയെന്നത് ഉറപ്പില്ലാത്തതിനാൽ മൂന്ന് വർഷത്തേക്ക് ദിവസവേതന നിയമനം നൽകിയാൽ മതി. നാലാം വർഷവും തസ്തികയുണ്ടെങ്കിൽ സ്ഥിര നിയമനം നൽകാം. വെക്കേഷന് ഈ അധ്യാപകർക്ക് ശമ്പളം നൽകേണ്ടതില്ല. ലീവ് വേക്കൻസിയിൽ കയറിയ ശേഷം തസ്തികയ്ക്ക് അവകാശം ഉന്നയിക്കുന്ന സംവിധാനം നിർത്തലാക്കണം.\nഎയ്ഡഡ് സ്‌കൂളുകളിലെ കുട്ടികളുടെ ആധാർ അധിഷ്ഠിത പരിശോധനയ്ക്ക് ശേഷം തസ്തിക അനുവദിച്ചാൽ മതി. തൊഴിൽ നഷ്ടപ്പെട്ട അധ്യാപകരെ സംരക്ഷിക്കേണ്ടതില്ല. ഇവർക്ക് ശമ്പളമില്ലാത്ത അവധി നൽകണം. പിന്നീട് എയ്ഡഡ് സ്‌കൂളുകളിലുണ്ടാകുന്ന ഒഴിവുകളിൽ നിയമനം നൽകിയാൽ മതി. ഒരു പ്രദേശത്തെ ലാഭകരമല്ലാത്ത സ്‌കൂളുകൾ ഒന്നിച്ചാക്കുകയും മറ്റു സ്‌കൂളുകളുടെ സ്ഥലം സർക്കാരിന് മറ്റാവശ്യങ്ങൾക്ക് ഉപയോഗിക്കുകയുമാകാം. 25 കുട്ടികളില്ലാത്ത സ്‌കൂളുകളുടെ അംഗീകാരം റദ്ദാക്കണമെന്നും സമിതി നിർദേശിക്കുന്നു.\nappointment of teachers, expert committee advice\nRead more on: 24 exclusive | Aided school | government schools | school teachers


മ്യാന്മാറിലെ വിദ്യാഭ്യാസം - വിക്കിപീഡിയ\nമ്യാന്മാറിലെ വിദ്യാഭ്യാസം അവിടത്തെ സർക്കാർ വിദ്യാഭ്യാസ മന്ത്രാലയം നിയന്ത്രിക്കുന്നു. അപ്പർ ബർമ്മയുടെയും ലോവർ ബർമ്മയുടെയും വിദ്യാഭ്യാസ കാര്യങ്ങൾ പ്രത്യേക നിയന്ത്രണ ഏജൻസിയാണ് നോക്കുന്നത്. യംഗോൺ ആസ്ഥാനമായ ഒരു വിഭാഗവും മണ്ടലെ ആസ്ഥാനമായ മറ്റൊരു വിഭാഗവും പ്രവർത്തിക്കുന്നു. ഉന്നത വിദ്യാഭ്യാസത്തിനു പ്രത്യേക വിഭാഗമുണ്ട്. ബ്രിട്ടിഷുകാരുടെയും ക്രിസ്ത്യൻ മിഷണറികളുടെയും ഏതാണ്ട് ഒരു നൂറ്റാണ്ടിന്റെ സാന്നിദ്ധ്യം ബർമ്മയിൽ ബ്രിട്ടിഷ് മാതൃകയിലുള്ള വിദ്യാഭ്യാസ സംബ്രദായം രൂപപ്പെടാനിടയാക്കി. 1874ൽ ആണ് ആദ്യ ഹൈസ്കൂൾ ബ്രിട്ടിഷ് കൊളോണിയൽ ഭരണം സ്ഥാപിച്ചത്. രണ്ടു വർഷത്തിനുശേഷം ഈ ഗവൺമെന്റ് ഹൈസ്കൂൾ റംഗൂൺ യൂണിവേഴ്സിറ്റി കോളജായി അപ്ഗ്രേഡ് ചെയ്യപ്പെട്ടു. ഏതാണ്ട് എല്ലാ സ്കൂളുകളും സർക്കാർ ആണു നടത്തിവരുന്നത്. എന്നാൽ ഈ അടുത്തകാലത്ത്, സ്വകാര്യ സ്കൂളുകളുടെ എണ്ണം കൂടിവരുന്നുണ്ട്. ഇവ ഇംഗ്ലിഷ് വിദ്യാഭ്യാസത്തെ പ്രോത്സാഹിപ്പിക്കുന്നു. പ്രാഥമികഘട്ടം വരെ സ്കൂൾ വിദ്യാഭ്യാസം നിർബന്ധിതമാണ്. ഇത്9വയസ്സുവരെയാണ് നിർബന്ധിതം. പക്ഷെ, അന്താരാഷ്ട്രീയമായി 16 അല്ലെങ്കിൽ 16 വയസ്സുവരെയാണ് നിർബന്ധിത വിദ്യാഭ്യാസം.\nബർമ്മയിലെ സാക്ഷരതാശതമാനം 2014ലെ അവിടത്തെ സെൻസസ് പ്രകാരം, 89.5% ആകുന്നു. ഇതിൽ, പുരുഷന്മാർ: 92.6%, സ്ത്രീകൾ: 86.9% എന്നിങ്ങനെയാണ്. വിദ്യാഭ്യാസത്തിനായി സർക്കാർ ചെലവഴിക്കുന്ന ഫണ്ട് വളരെ പരിമിതമാണ്. വാർഷികമായി 1.2% മാത്രം. കിന്റർഗാർട്ടനിൽ ഇംഗ്ലിഷ് രണ്ടാം ഭാഷയായി പഠിപ്പിക്കുന്നു.\nമിഷണറിമാരുടെ 1860 മുതൽ സ്ഥാപിച്ച മിക്ക സ്കൂളുകളും 1965 ഏപ്രിൽ 1നു ജനറൽ നെ വിന്റെ നിർദ്ദേശപ്രകാരം ദേശവൽക്കരിക്കപ്പെട്ടു.\n3 പ്രാഥമിക വിദ്യാഭ്യാസം\n4 സെക്കന്ററി വിദ്യാഭ്യാസം\n5 ഉന്നത വിദ്യാഭ്യാസം\nബ്രിട്ടിഷ് ഭരണസമയത്ത് പെൺകുട്ടികളുടെ വിദ്യാഭ്യാസത്തിനു കൂടുതൽ സൗകര്യങ്ങളുണ്ടായി. പാരമ്പര്യമായ ബുദ്ധിസ്റ്റ് മഠങ്ങളുമായി ബന്ധപ്പെട്ട വിദ്യാഭ്യാസരീതിയിൽ പെൺകുട്ടികൾക്ക് ആവശ്യമായ അവസരങ്ങൾ ലഭിച്ചില്ല. 1911-1921ൽ പെൺകുട്ടികളുടെ സ്കൂളിൽ ചേരുന്ന എണ്ണത്തിൽ 61% (45,000 വിദ്യാർഥികൾ) വർദ്ധന ഉണ്ടായി. 1921 to 1931ൽ 82% (100,000 students) വർദ്ധനയുണ്ടായി. പെൺകുട്ടികൾക്കുമാത്രമുള്ള സ്കൂളുകൾ സ്വകാര്യ സ്കൂളുകൾ എന്നിവയുടെ എണ്ണം വർദ്ധിച്ചു. ഇത് സ്ത്രീകൾക്ക് ജോലിസാദ്ധ്യതകൂട്ടി. 1921 to 1931ൽ സർക്കാർ മേഖലയിലും വൈദ്യവൃത്തിയിലും (96% വർദ്ധന)വിദ്യാഭ്യാസരംഗത്തും (64% വർദ്ധന)പത്രപ്രവർത്തനത്തിലും അഭിഭാഷകവൃത്തിയിലും സ്ത്രീകളുടെ എണ്ണം33% വർദ്ധിച്ചു. \nമ്യാന്മറിലെ പൊതു സ്കൂളുകളിലെല്ലാം കിൻഡർഗാർട്ടൻ മുതൽ പത്താം ക്ലാസുവരെ യൂണിഫോം നിർബന്ധമാണ്. കിൻഡർഗാർട്ടൻ മുതൽ നാലാം ക്ലാസു വരെ ആൺകുട്ടികൾക്ക് പച്ച പാന്റ്സും വെള്ള ഷർട്ടും നിർബന്ധമാണ്. ഷൂവും ധരിക്കാം. പെൺകുട്ടികൾക്ക് ആൺകുട്ടികളുടേതുപോലെതന്നെയാണ് നിറം. ബ്ലൗസും പാന്റ്സും അല്ലെങ്കിൽ പാവാടയും ധരിക്കാം. അഞ്ചാം ക്ലാസുമുതൽ ബർമ്മീസ് വസ്തരിതിയാണ് സ്വീകരിച്ചിരിക്കുന്നത്. ആൺകുട്ടിക്ക് വെളുത്ത ഷർട്ടും പച്ച സരോങ്ങ് (പസോ) ധരിക്കാം. ബർമ്മീസ് ചെരുപ്പും ധരിക്കാം. പെൺകുട്ടികൾക്ക് യിൻസി അല്ലെങ്കിൽ യിൻ ഹ്പൊൺ എന്നു പേരുള്ള ബർമ്മയിലെ പാരമ്പര്യ വസ്ത്രം ധരിക്കണം. പച്ച സരോങ് ബർമ്മയിലെ ചെരുപ്പിനൊപ്പം അണിയാം.\nഔദ്യോഗികമായി മ്യാന്മറിൽ പ്രാഥമികവിദ്യാഭ്യാസം നിർബന്ധിതമാണ്.5വർഷമാണിതിന്റെ കാലാവധി. അതിനുശേഷം അടുത്ത ഘട്ടത്തിലേയ്ക്കു പ്രവേശിക്കുന്നതിനു മുമ്പായി വിദ്യാർഥികൾ ഒരു പരീക്ഷ പാസാകേണ്ടതുണ്ട്.\nസെക്കന്ററി വിദ്യാഭ്യാസം മിക്കപ്പോഴും മിഡിൽ സ്കൂളുകളെയും ഹൈസ്കൂളുകളെയും ചേർത്താണു നടക്കുക. സെക്കന്ററി വിദ്യാഭ്യാസം ചിലവേറിയതായതിനാൽ പണമുള്ള കുട്ടികൾക്കുമാത്രമെ ഈ വിദ്യാഭ്യാസം ലഭിക്കാൻ സാദ്ധ്യതയുള്ളു. വിദ്യാഭ്യാസ തുല്യത നടപ്പാകുന്നില്ല. അഴിമതിക്കു പലപ്പോഴും കാരണമാകുന്നു. ഹൈസ്കൂളിന്റെ അവസാനം കോളജിലേയ്ക്കു പ്രവേശിക്കുന്ന ഘട്ടത്തിലുമാണ് വിദ്യാഭ്യാസ സമ്പ്രദായം മാറുന്നത്.\nഹൈസ്കൂൾ വിദ്യാർഥികൾ രണ്ടു വ്യത്യസ്ത വിഭാഗങ്ങളിൽ നിന്നും ഒന്നു തിരഞ്ഞെടുക്കണം. സയൻസ്, കല എന്നിവയാണാ വിഭാഗങ്ങൾ. മ്യാന്മാ ഭാഷ, ഇംഗ്ലിഷ്, ഗണിതം എന്നിവ എല്ലാ ഹൈസ്കൂൾ വിദ്യാർഥികളും തിരഞ്ഞെടുക്കണം. സയൻസ് പ്രത്യേകം എടുക്കുന്ന വിദ്യാർഥികൾ രസതന്ത്രം, ഊർജ്ജതന്ത്രം, ജീവശാസ്ത്രം എന്നിവ അവരുടെ പഠനത്തിനു തിരഞ്ഞെടുക്കണം. ആർട്സ് തിരഞ്ഞെടുത്തവർക്ക്, ഭൂമിശാസ്ത്രം, ചരിത്രം, എക്കണോമിക്സ് എന്നിവ പഠിക്കണം. ഈ തിരഞ്ഞെടുപ്പനുസരിച്ചുവേണം പരീക്ഷ എഴുതാൻ.\nപത്താം ക്ലാസിനുശേഷം, യൂണിവേഴ്സിറ്റി പ്രവേശന പരീക്ഷ എഴുതണം. മാർച്ച് പകുതിയാകുമ്പോൾ ബോഡ് ഓഫ് എക്സാമിനേഷൻസ് ആണ് ഈ പരീക്ഷ ഒരുക്കുന്നത്.\nപ്രധാന ലേഖനം: Higher education in Myanmar\n32x28px കവാടം:Southeast Asia\n↑ 1.0 1.1 1.2 1.3 1.4 "Military spending still dwarfs education and health". ശേഖരിച്ചത് 18 നവംബർ 2014.\n↑ 2.0 2.1 2.2 2.3 The Union Report: Census Report Volume 2. The 2014 Myanmar Population and Housing Census. Nay Pyi Taw: Ministry of Immigration and Population. 2015. p. 12.\n↑ 3.0 3.1 Ikeya, Chie (2008). "The Modern Burmese Woman and the Politics of Fashion in Colonial Burma". The Journal of Asian Studies. Cambridge University Press. 67: 1277–1308. doi:10.1017/S0021911808001782.\n"https://ml.wikipedia.org/w/index.php?title=മ്യാന്മാറിലെ_വിദ്യാഭ്യാസം&oldid=2853512" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:49,3ഓഗസ്റ്റ് 2018.


ഹലാൽ വിഭവങ്ങൾ ലഭ്യമെന്ന സ്റ്റിക്ക൪ നീക്കണമെന്ന ഭീഷണി; നാല് ഹിന്ദു ഐക്യവേദി പ്രവർത്തകരെ പൊലീസ് അറസ്റ്റ് ചെയ്തു - Media Malayalam (മീഡിയ മലയാളം)\nഹലാൽ വിഭവങ്ങൾ ലഭ്യമെന്ന സ്റ്റിക്ക൪ നീക്കണമെന്ന ഭീഷണി; നാല് ഹിന്ദു ഐക്യവേദി പ്രവർത്തകരെ പൊലീസ് അറസ്റ്റ് ചെയ്തു\nഎറണാകുളം: കുറുമശ്ശേരിയിൽ ഹലാൽ വിഭവങ്ങൾ ലഭ്യമെന്ന സ്റ്റിക്ക൪ നീക്കണമെന്ന ഭീഷണിയുമായി ഹിന്ദു ഐക്യവേദി പ്രവർത്തകർ. ബേക്കറിയിൽ പ്രവര്‍ത്തക൪ നേരിട്ടെത്തിയാണ് ഉടമയോട് ഈ ആവശ്യം ഉന്നയിച്ചുള്ള കത്ത് കൈമാറിയത്. ഉടമയുടെ പരാതിയിൽ നാല് ഹിന്ദു ഐക്യവേദി പ്രവർത്തകരെ പൊലീസ് അറസ്റ്റ് ചെയ്തു.\nകഴിഞ്ഞ 28 ആ൦ തിയതിയാണ് സംഭവം.ഹലാൽ വിഭവങ്ങൾ ലഭ്യമെന്ന സ്റ്റിക്ക൪ കടയുടെ മുൻപിൽ ഒട്ടിച്ച് വെച്ചിരുന്നു. രണ്ടാഴ്ച മുൻപ് പ്രവർത്തനം തുടങ്ങിയ ബേക്കറിയിലേക്ക് പാറക്കടവ് പ്രദേശത്തെ ഹിന്ദു ഐക്യവേദി പ്രവ൪ത്തക൪ എത്തി. കട ഉടമക്ക് സംഘടനയുടെ ലെറ്റര് പാഡിലുള്ള കത്ത് കൈമാറി.കത്ത് കൈപ്പറ്റി ഏഴ് ദിവസത്തിനകം ഹലാൽ വിഭവങ്ങൾ ലഭ്യമെന്ന സ്റ്റിക്ക൪ നീക്കിയില്ലെങ്കിൽ സ്ഥാപനം ബഹിഷ്കരിക്കുമെന്നു൦, പ്രതിഷേധ൦ സ൦ഘടിപ്പിക്കുമെന്നുമായിരുന്നു കത്തിലെ താക്കീത്. വിവാദ൦ ഒഴിവാക്കാൻ കട ഉടമ സ്റ്റിക്ക൪ നീക്കി.\nഎന്നാൽ സംഭവം സാമൂഹിക മാധ്യമങ്ങളിലൂടെ ശ്രദ്ധിച്ച പൊലീസ് വിഷയത്തിൽ ഇടപെട്ടു. കട ഉടമയുടെ മൊഴിയുടെ അടിസ്ഥാനത്തിൽ കേസെടുത്തു. സുജയ്, ലെനിൻ, അരുൺ, ധനേഷ് എന്നിവ൪ക്കെതിരെയാണ് മതസ്പ൪ധ പ്രചരിപ്പിക്കാൻ ശ്രമിച്ചതെന്ന കുറ്റം ചുമത്തി ചെങ്ങമനാട് പൊലീസ് കേസെടുത്തത്.\nഅറസ്റ്റിലായ പ്രതികളെ പൊലീസ് സ്റ്റേഷൻ ജാമ്യത്തിൽ വിട്ടയച്ചു. സംഭവത്തിൽ കൂടുതൽ പേ൪ക്ക് പങ്കുണ്ടോ എന്നതിൽ അന്വേഷണം തുടരുകയാണ്.\nPolice arrested four Hindu Aikya Vedi activists\nfour Hindu Aikya Vedi activists\nPrevious articleകേരളത്തില് ഇന്ന് 5215 പേര്‍ക്ക് കോവിഡ്-19 സ്ഥിരീകരിച്ചു; എറണാകുളം 574, കോഴിക്കോട് 520, തൃശൂര് 515, പത്തനംതിട്ട 512, കോട്ടയം 481, ആലപ്പുഴ 425, തിരുവനന്തപുരം 420, കൊല്ലം 402, മലപ്പുറം 388, കണ്ണൂര് 302, പാലക്കാട് 225, ഇടുക്കി 190, വയനാട് 165, കാസര്‍ഗോഡ് 96\nNext articleഅടുത്ത രണ്ടുദിനം ഇടവിട്ട് നന്നായി മഴ പെയ്തേക്കും\nദില്ലി: കൊവിഡ് സാഹചര്യം വിലയിരുത്താൻ പ്രധാനമന്ത്രി ഇന്ന് ജില്ലാ കളക്ടർമാരുമായി ചർച്ച നടത്തും. ഗ്രാമീണ മേഖലകളിൽ വ്യാപനം തീവ്രമാകുന്ന സാഹചര്യത്തിലാണ് താഴേതട്ടിലെ ക്രമീകരണങ്ങൾ പ്രധാനമന്ത്രി നേരിട്ട്...


Numerology | പേരും പ്രശസ്തിയും ലഭിക്കും; ആരെയും അന്ധമായി വിശ്വസിക്കരുത്; ഈ തീയതികളില് ജനിച്ചവര് അറിയാന് | numerology predictions for June92022 – News18 Malayalam\nHome » photogallery » life » NUMEROLOGY PREDICTIONS FOR JUNE92022 NAV GH\nNumerology | പേരും പ്രശസ്തിയും ലഭിക്കും; ആരെയും അന്ധമായി വിശ്വസിക്കരുത്; ഈ തീയതികളില് ജനിച്ചവര് അറിയാന്\n| June 09, 2022, 06:23 IST\nജന്മസംഖ്യ 1 (നിങ്ങള് ജനിച്ചത് 1, 10, 19, 28 തീയതികളില് ആണെങ്കില്): ഇന്ന് എല്ലാ സാഹചര്യങ്ങളിലും നിങ്ങൾ ഒരു ഹീറോയെ പോലെ വിജയിക്കാനുള്ള സാധ്യത കൂടുതലാണ്. ഒരു പോരാളിയെപ്പോലെ മത്സരത്തില് വിജയിക്കാന് കഴിയും. ഒത്തുചേരലുകളില് നിങ്ങള് മുന്നില് നിന്ന് സംസാരിക്കണം. നിങ്ങളുടെ സംസാര ശൈലി മറ്റുള്ളവരില് വലിയ മതിപ്പ് ഉണ്ടാക്കും. സര്‍ക്കാര് ഉദ്യോഗസ്ഥര്, ഡോക്ടര്‍മാര്, സംഗീതജ്ഞര്, സിനിമ, മോഡലിംഗ് മേഖലയില് പ്രവര്‍ത്തിക്കുന്നവര് തുടങ്ങിയവര് വലിയ ജനപ്രീതി നേടും. നിങ്ങളുടെ അഭിപ്രായങ്ങളിലും തീരുമാനങ്ങളിലും ഉറച്ചുനില്‍ക്കുക. ഭാഗ്യനിറം: ഓറഞ്ച്, ഭാഗ്യദിനം: ഞായർ, ചൊവ്വ, ഭാഗ്യ സംഖ്യ: 1 ഉം9ഉം, ദാനം ചെയ്യേണ്ടത്: പാവപ്പെട്ടവര്‍ക്ക് ചുവന്ന പഴങ്ങള് ദാനം ചെയ്യുക.\nജന്മസംഖ്യ2(നിങ്ങള് ജനിച്ചത് 2, 11, 20, 29 തീയതികളില് ആണെങ്കില്): പ്രണയം നിറഞ്ഞ ദിവസമാകും ഇന്ന്. പുറത്തുപോയി ഈ ദിവസം ആസ്വദിക്കാൻ അവസരം ലഭിക്കും. നിങ്ങളെ വേദനിപ്പിക്കുന്നതിന് വളരെ എളുപ്പമാണ്. സ്റ്റോക്ക് മാര്‍ക്കറ്റ് നിക്ഷേപങ്ങളും കയറ്റുമതി ബിസിനസ്സ് ഡീലുകളും നടത്താൻ അനുകൂല ദിനം. പ്രണയബന്ധങ്ങള് വളരും. ആരെയും അന്ധമായി വിശ്വസിക്കരുത്. ഭാഗ്യനിറം: പിങ്ക്, ഭാഗ്യ ദിനം: തിങ്കളാഴ്ച, ഭാഗ്യ സംഖ്യ: 2, ദാനം ചെയ്യേണ്ടത്: ഭിക്ഷാടകര്‍ക്ക് പാല് ദാനം ചെയ്യുക.\nജന്മസംഖ്യ3(നിങ്ങള് ജനിച്ചത് 3, 12, 21, 30 തീയതികളില് ആണെങ്കില്): എല്ലാ മേഖലയിലെയും സര്‍ഗ്ഗാത്മക കഴിവുകളുള്ള ആളുകള്‍ക്കും കലാകാരന്മാര്‍ക്കും വേണ്ടിയുള്ള ദിനം. വിളവെടുപ്പ് നടത്താനും അതില് നിന്ന് പണം സമ്പാദിക്കാനും കഴിയുന്ന സമയമാണിത്. പേരും പ്രശസ്തിയും വന്നുചേരും. എന്നാല് നിങ്ങളുടെ ഗുരുവിനെ ബഹുമാനിക്കണം. നിങ്ങളുടെ ഗുരുവിനു മുന്നിലോ ദൈവത്തിനു മുന്നിലോ ദീപം തെളിയിക്കുക. രാഷ്ട്രീയക്കാര്‍ക്കും അഭിഭാഷകര്‍ക്കും വളരെ പ്രധാനപ്പെട്ട ദിവസം. ഷോപ്പിംഗ്, അഡ്മിഷന് എടുക്കല്, വീട് വാങ്ങല്, വാഹനം വാങ്ങല്, വസ്ത്രങ്ങള്, അലങ്കാര വസ്തുക്കൾ വാങ്ങല് എന്നിവയ്ക്ക് ഏറ്റവും നല്ല ദിവസം. ഡിസൈനര്‍മാര്, ഹോട്ടലുടമകള്, അവതാരകര്, പരിശീലകര്, സംഗീതജ്ഞര് എന്നിവര്‍ക്ക് ഇന്ന് പ്രത്യേക നേട്ടങ്ങള് ഉണ്ടാകും. ഇന്നത്തെ ദിവസം മഞ്ഞ ചോറ് കഴിക്കുക. ഭാഗ്യ നിറം: ചുവപ്പ്, ഭാഗ്യ ദിനം: വ്യാഴാഴ്ച , ഭാഗ്യ സംഖ്യ:3ഉം9ഉം, ദാനം ചെയ്യേണ്ടത്: ക്ഷേത്രത്തില് ചന്ദനം ദാനം ചെയ്യുക.\nജന്മസംഖ്യ4(നിങ്ങള് ജനിച്ചത് 4, 13, 22, 31 തീയതികളില് ആണെങ്കില്): ഏറെ നാളത്തെ കഠിനാധ്വാനത്തിന് ശേഷം ഭാഗ്യം നിറഞ്ഞതും ആഡംബരവും ലാഭകരവും വിജയകരവുമായ ദിവസമാണിത്. ജോലി സുഗമമായി ചെയ്തുതീര്‍ക്കാന് വ്യക്തിഗത ബന്ധങ്ങളെ ഉപയോഗപ്പെടുത്തുന്നതിനുള്ള മികച്ച ദിവസം. സാമ്പത്തിക കാര്യങ്ങളുമായി ബന്ധപ്പെട്ട പ്രധാന തീരുമാനങ്ങള് വളരെ ലാഭകരമാകും. തിയേറ്റര് ആര്‍ട്ടിസ്റ്റോ അഭിനേതാക്കളോ അവതാരകരോ നര്‍ത്തകരോ ഇന്ന് ഓഡിഷനുകള്‍ക്ക് അപേക്ഷിക്കുന്നത് ഗുണം ചെയ്യും. മെറ്റല് നിര്‍മ്മാതാക്കള്, ബില്‍ഡര്‍മാര്, വിതരണക്കാര്, അടിസ്ഥാന സൗകര്യ വ്യവസായം, ഐടി പ്രൊഫഷണലുകള് എന്നിവര് ഇന്നത്തെ ദിവസം വലിയ ലാഭം കൊയ്യും. പച്ച ഇലക്കറികള് കഴിക്കുക. ഭാഗ്യ നിറം: പര്‍പ്പിള്, ഭാഗ്യ ദിനം: ചൊവ്വാഴ്ച, ഭാഗ്യ സംഖ്യ: 9, ദാനം ചെയ്യേണ്ടത്: കുട്ടികള്‍ക്ക് വൃക്ഷതൈകള് ദാനം ചെയ്യുക\nജന്മസംഖ്യ5(നിങ്ങള് ജനിച്ചത് 5, 14, 23 തീയതികളില് ആണെങ്കില്): സംശയം നിറഞ്ഞ നിങ്ങളുടെ സ്വഭാവത്തിൽ മാറ്റമുണ്ടാകും. ദീര്‍ഘകാല പ്രശ്‌നങ്ങള് പരിഹരിക്കുന്നതിന് കുടുംബാംഗങ്ങളുടെയും സുഹൃത്തുക്കളുടെയും പൂര്‍ണ പിന്തുണ ലഭിക്കും. കയറ്റുമതി, ഇറക്കുമതി നിക്ഷേപത്തില് നിന്ന് വരുമാനം ലഭിക്കാന് സാധ്യതയുണ്ട്. ഇന്നത്തെ ദിവസം രാഷ്ട്രീയം, നിര്‍മ്മാണം, അഭിനയം, ഓഹരി വിപണി, കയറ്റുമതി, പ്രതിരോധം, ഇവന്റുകള്, മത്സര പരീക്ഷകള്, അഭിമുഖങ്ങള് എന്നിവയില് ഭാഗ്യം പരീക്ഷിക്കാവുന്നതാണ്. ഭാഗ്യനിറം: പച്ചയും ഓറഞ്ചും, ഭാഗ്യ ദിനം: ബുധനാഴ്ച, ഭാഗ്യ സംഖ്യ: 5, ദാനം ചെയ്യേണ്ടത്: പാവപ്പെട്ടവര്‍ക്ക് മട്ട അരി ദാനം ചെയ്യുക.\nജന്മസംഖ്യ6(നിങ്ങള് ജനിച്ചത് 6, 15, 24 തീയതികളില് ആണെങ്കില്): നിങ്ങളുടെ സ്വപ്നങ്ങള് സാക്ഷാത്കരിക്കാനും ജീവിത ലക്ഷ്യം നേടാനുമുള്ള ദിവസം. പങ്കാളിയുമായുള്ള പ്രശ്‌നങ്ങള് പരിഹരിക്കാനും ഷോപ്പിംഗിന് പോകാനും അവസരം ലഭിക്കും. ഡിസൈനര്‍മാര്, ബ്രോക്കര്‍മാര്, പാചകക്കാര്, വിദ്യാര്‍ത്ഥികള് എന്നിവര്‍ക്ക് പുതിയ അസൈന്‍മെന്റുകള് ലഭിക്കും. പ്രണയബന്ധം വീട്ടില് സന്തോഷം തിരികെ കൊണ്ടുവരും. ഭാഗ്യ നിറം: വയലറ്റ്, ഭാഗ്യ ദിനം: വെള്ളിയാഴ്ച, ഭാഗ്യ സംഖ്യ: 6, ദാനം ചെയ്യേണ്ടത്: വെളുത്ത തൂവാല സംഭാവന ചെയ്യുക.\nജന്മസംഖ്യ7(നിങ്ങള് ജനിച്ചത് 7, 16, 25 തീയതികളില് ആണെങ്കില്): കുടുംബാംഗങ്ങളില് നിന്നും സുഹൃത്തുക്കളില് നിന്നും പ്രത്യേക പിന്തുണയും മാര്‍ഗനിര്‍ദേശവും ലഭിക്കും. അഭിഭാഷകര്, സിഎക്കാര്, ഡിഫന്‍സ് ഓഫീസര്‍മാര്, സഞ്ചാരികള്, എഞ്ചിനീയര്‍മാര്, വ്യവസായ പ്രമുഖര് തുടങ്ങിയവര്‍ക്ക് സമൂഹത്തില് വലിയ അംഗീകാരം ലഭിക്കും. വെല്ലുവിളികള് സ്വീകരിക്കുക. ജോലിസ്ഥലത്ത് നിങ്ങളുടെ എതിര്‍ലിംഗത്തിലുള്ളവരുടെ നിര്‍ദ്ദേശങ്ങള് സ്വീകരിക്കുക. അത് ഭാവിയില് നിങ്ങള്‍ക്ക് പ്രയോജനം ചെയ്യും. അഭിഭാഷകര്, തിയേറ്റര് ആര്‍ട്ടിസ്റ്റ്, സിഎക്കാര്, സോഫ്റ്റ്വെയര് ജോലിക്കാര് എന്നിവര്‍ക്ക് പ്രത്യേക ഭാഗ്യം ലഭിക്കും. ഭാഗ്യനിറം: ഓറഞ്ച്, ഭാഗ്യ ദിനം: തിങ്കളാഴ്ച, ഭാഗ്യ നമ്പര്:7ഉം9ഉം, ദാനം ചെയ്യേണ്ടത്: ചെമ്പ് ലോഹത്തിന്റെ ചെറിയ കഷണം ദാനം ചെയ്യുക.\nജന്മസംഖ്യ 8 (നിങ്ങള് ജനിച്ചത് 8, 17, 26 തീയതികളില് ആണെങ്കില്): അതിമോഹം നിയന്ത്രിക്കുക. സാമ്പത്തിക നേട്ടങ്ങള് ഉണ്ടാകും. നിയമപരമായ തര്‍ക്കങ്ങള് പരിഹരിക്കാന് പണം ആവശ്യമായി വരും. നിര്‍മ്മാതാക്കള്, ഐടി ജീവനക്കാര്, സര്‍ക്കാര് ഉദ്യോഗസ്ഥര്, ബ്രോക്കര്‍മാര്, ജ്വല്ലറി ഉടമകള്, ഡോക്ടര്‍മാര്, പൊതു പ്രഭാഷകര് എന്നിവര് ആദരിക്കപ്പെടും. പങ്കാളികളുമായി വ്യക്തിപരമായി തര്‍ക്കങ്ങള് ഉണ്ടാകാന് സാധ്യതയുള്ളതിനാല് ശാന്തനായി ഇരിക്കുക. ധാന്യങ്ങള് ദാനം ചെയ്യുന്നതും സിട്രസ് പഴങ്ങൾ കഴിക്കുന്നതും ഇന്ന് അനിവാര്യമാണ്. ഭാഗ്യ നിറം: കടും പര്‍പ്പിള്, ഭാഗ്യദിനം: വെള്ളിയാഴ്ച, ഭാഗ്യ സംഖ്യ: 6, ദാനം ചെയ്യേണ്ടത്: പാവപ്പെട്ടവര്‍ക്ക് കുട ദാനം ചെയ്യുക.\nജന്മസംഖ്യ9(നിങ്ങള് ജനിച്ചത് 9, 18, 27 തീയതികളില് ആണെങ്കില്): പങ്കാളികള്‍ക്ക് നേട്ടം ഉണ്ടാകും. പേരും പ്രശസ്തിയും നിറഞ്ഞ ദിവസം. പ്രണയിക്കുന്നവര്‍ക്ക് അവരുടെ വികാരങ്ങള് കത്തിലൂടെയോ നേരിട്ടോ പ്രകടിപ്പിക്കാനുള്ള അവസരം ലഭിക്കും. ബിസിനസ് ബന്ധങ്ങളും ഡീലുകളും ഉയരങ്ങളിലെത്തും. സിനിമാ മേഖലയിലുള്ള ആളുകളും മാധ്യമ പ്രവര്‍ത്തകരും പ്രശസ്തി കൈവരിക്കും. രാഷ്ട്രീയക്കാര്‍ക്ക് ഇന്ന് മികച്ച അവസരങ്ങള് ലഭിക്കും. പരിശീലകര്, ഹോട്ടലുടമകള്, സ്റ്റോക്ക് ബ്രോക്കര്‍മാര്, ഡിസൈനര്‍മാര്, ഡോക്ടര്‍മാര്, അഭിഭാഷകര്, എഞ്ചിനീയര്‍മാര്, അഭിനേതാക്കള് എന്നിവര് ജനപ്രീതി നേടും. ഭാഗ്യനിറം: ചുവപ്പ്, ഭാഗ്യദിനം: ചൊവ്വാഴ്ച, ഭാഗ്യ സംഖ്യ: 9, ദാനം ചെയ്യേണ്ടത്: ചുവപ്പ് മസൂര് ദാനം ചെയ്യുക.\nജൂണ് 9ന് ജനിച്ച പ്രശസ്ത വ്യക്തികള്: സോനം കപൂര്, കിരണ് ബേദി, അമീഷ പട്ടേല്, അനില് മനാഭായ് നായിക്, അനൗഷ്‌ക ശങ്കര്


വ്യാജ ഫ്ലിപ്കാർട്ട് വെബ്സൈറ്റ്! വീട്ടമ്മയുടെ നഷ്ടപ്പെട്ട പണം വീണ്ടെടുത്ത് സൈബർ പോലീസ് : Deepika.com Nattu Visesham\nMonday, November 29, 2021 11:44 PM IST\nആലുവ: വ്യാജ വെബ് സൈറ്റുകളെക്കുറിച്ച് ജാഗ്രത പുലര്‍ത്തണമെന്ന മുന്നറിയിപ്പുമായി റൂറല് ജില്ലാ സൈബര് ക്രൈം പോലീസ്. വ്യാജ ഫ്ളിപ്കാര്‍ട്ട് വെബ്‌സൈറ്റില്‍നിന്ന് സ്മാര്‍ട്ട് ടിവി വാങ്ങാന് ശ്രമിച്ച വീട്ടമ്മയ്ക്ക് നഷ്ടപ്പെട്ടത് എഴുപത്തിയേഴായിരം രൂപ. എറണാകുളം റൂറല് ജില്ലാ സൈബര് ക്രൈം പോലീസ് തുക രണ്ടാഴ്ച്ചയ്ക്കുള്ളില് അതേപടി തിരിച്ചെടുത്ത് നല്‍കി. ദീപാവലി പ്രമാണിച്ച് സ്മാര്‍ട്ട് ടിവിക്ക് ഓഫര് ഉണ്ടോയെന്നറിയാനാണ് ആലുവ സ്വദേശിനിയായ വീട്ടമ്മ ഗൂഗിളില് കസ്റ്റമര് കെയര് നമ്പര് തെരഞ്ഞെത്. പക്ഷെ ലഭിച്ചത് ഫ്‌ളിപ്കാർ‌ട്ട് വ്യാജനമ്പര് അയിരുന്നു.\nഇതറിയാതെ കിട്ടിയ നമ്പറില് ഉടനെ വീട്ടമ്മ വിളിച്ചു. ഓഫര് ഉണ്ടെന്നും അയച്ചു തരുന്ന ലിങ്കില് ഉളള ഫോറം പൂരിപ്പിച്ച് നല്‍കാനും തട്ടിപ്പ് സംഘം പറഞ്ഞു. യഥാര്‍ഥ ഫ്‌ളിപ്കാര്‍ട്ടിന്‍റേതാണെന്നു തോന്നിക്കുന്ന തരത്തിലുളള ലിങ്കും ഒപ്പം ഒരു ഫോമും അയച്ചു നല്‍കി. പേരും, അക്കൗണ്ട് നമ്പറും, ബാങ്ക് യുപിഐ ഐഡിയും നല്‍കാന് ആവശ്യപ്പെട്ടിരുന്നു. വീട്ടമ്മ എല്ലാ വിവരങ്ങളും ഓണ്‍ലൈനില് നല്‍കി. ഉടനെ ഒരു എസ്എംഎസ് വന്നു.\nആ സന്ദേശം സംഘം നിര്‍ദേശിച്ച മൊബൈല് നമ്പറിലേക്ക് അയക്കാന് ആവശ്യപ്പെട്ടു. വീട്ടമ്മ ഉടനെ അയയ്ക്കുകയും ചെയ്തു. ഇതോടെ വീട്ടമ്മയുടെ ഒണ്‍ലൈന് നെറ്റ് ബാങ്കിംഗിന്‍റെ നിയന്ത്രണം തട്ടിപ്പുസംഘത്തിന്‍റെ കൈകളിലായി. സംഘം മൂന്നു പ്രാവശ്യമായി ഇരുപത്തയ്യായിരം വച്ച് എഴുപത്തയ്യായിരം ഓണ്‍ലൈനിലൂടെ പിന്‍വലിക്കുകയും രണ്ടായിരം രൂപ അക്കൗണ്ട് ട്രാന്‍സ്ഫര് നടത്തുകയും ചെയ്തു.\nപണം നഷ്ടപ്പെട്ട വീട്ടമ്മ ജില്ലാ പോലീസ് മേധാവി കെ. കാര്‍ത്തിക്കിനു പരാതി നല്‍കി. തുടര്‍ന്ന് സൈബര് പോലീസ് സ്റ്റേഷനില് പ്രത്യേക ടീം രൂപീകരിച്ച് അന്വേഷണം നടത്തി. തട്ടിപ്പ് സംഘം ഈ തുക ഉപയോഗിച്ച് ഓണ്‍ലൈന് വ്യാപാരസൈറ്റുകളില് നിന്ന് അമ്പതിനായിരം രൂപയുടെ ഗിഫ്റ്റ് വൗച്ചര് വാങ്ങിയെന്നും ഇരുപത്തയ്യായിരം രൂപയുടെ പര്‍ച്ചേസ് നടത്തിയെന്നും അന്വേഷണ സംഘം കണ്ടെത്തി.\nപോലീസ് ഉടനടി ബാങ്കുമായി ബന്ധപ്പെട്ടു. ഉടന് തന്നെ ബാങ്ക് ഇവര് നടത്തിയ ഇടപാടുകള് മരവിപ്പിച്ചു. വീട്ടമ്മയുടെ അക്കൗണ്ടില് പണം തിരികെയെത്തിക്കുകയും ചെയ്തു. സംഭവത്തിനു പിന്നില് ഉത്തരേന്ത്യന് സൈബര് തട്ടിപ്പ് സംഘമാണെന്ന് കണ്ടെത്തിയിട്ടുണ്ട്. സൈബര് ക്രൈം പോലീസ് സ്റ്റേഷന് എസ്എച്ച്ഒ എം.ബി. ലത്തീഫ്, സീനിയര് സിവില് പോലീസ് ഓഫീസര് പി.എം. ത്വല്‍ഹത്, സിപിഒമാരായ വികാസ് മാണി, പി.എസ്. ഐനീഷ് തുടങ്ങിയവരാണ് സംഘത്തിലുണ്ടായിരുന്നത്.


Malayalam news || ആലപ്പുഴ ബീച്ചിന്റെ നല്ല പേര് കളങ്കപ്പെടുത്തരുത്; റോഡില് പാര്‍ക്കിംഗ് തത്കാലം ഒഴിവാക്കുക\nആലപ്പുഴ ബീച്ചിന്റെ നല്ല പേര് കളങ്കപ്പെടുത്തരുത്; റോഡില് പാര്‍ക്കിംഗ് തത്കാലം ഒഴിവാക്കുക\nആലപ്പുഴ ബീച്ചിലൂടെയുള്ള എലിവേറ്റഡ് ഹൈവേയുടെ നിര്‍മാണം പൂര്‍ത്തിയാകുന്നതു വരെ ബീച്ച് റോഡിലുള്ള വാഹന പാര്‍ക്കിംഗ് നിരോധിക്കണമെന്നു നേരത്തേ ടി.ആര്.എ ആവശ്യപ്പെട്ടിരുന്നു. ഇത് എന്തു കൊണ്ടാണെന്നു വീണ്ടും ചൂണ്ടിക്കാട്ടാം. അധികൃതര്‍ക്കു മനസിലാകുന്നെങ്കില് മനസിലാകട്ടെ.\n> ബീച്ച് റോഡില് വലിയ പൈലുകള് സ്ഥാപിക്കാനുമുള്ള യന്ത്രസാമഗ്രികളും അതുണ്ടാക്കുന്ന വന് കുഴികളും മണല്‍ക്കൂനകളും വാഹനങ്ങളെയും കാല്‍നടക്കാരെയും അപകടത്തിലാക്കും. യഥാര്‍ഥത്തില് വാഹനങ്ങള്‍ക്കു പാര്‍ക്കു ചെയ്യാനുള്ള പരിസ്ഥിതിയല്ല. നിര്‍മാണ മേഖകളില് സാധാരണ വാഹനങ്ങള് കടത്തിവിടില്ല. അസൗകര്യങ്ങള് ഏറെയുണ്ടാക്കുന്നതു കൊണ്ടാണ് അത്.\n> തിരക്കിനിടയിലൂടെയെത്തുന്ന വാഹനങ്ങള് മുട്ടിയും ഉരുമിയും ഉണ്ടാകുന്ന പ്രശ്‌നങ്ങള് ദിനംപ്രതി വര്‍ധിക്കുന്നു. വെല്ലുവിളിയും തെറിവിളിയും പ്രാദേശിക ആള്‍ക്കാരുടെ കൂട്ടംകൂടലും കൈക്കരുത്തു കാട്ടലും അന്തരീക്ഷം മോശമാക്കും.\n> തിരക്കിനിടയില് പരിശോധന നടത്താനും ക്രമസമാധാനനില നിലനിര്‍ത്താനും ആവശ്യമായ പോലീസില്ല. ഉള്ളവരാകട്ടെ ഹെല്‍മറ്റ് പിടുത്തത്തില് മാത്രം ശ്രദ്ധകേന്ദ്രീകരിക്കുന്നവരാണ്. കഞ്ചാവടിച്ചു ഇരുചക്രവാഹനത്തില് പായുന്നത് മോട്ടോര്‍വാഹന നിയമ പ്രകാരം കുറ്റമല്ലാത്തതിനാല് അക്കൂട്ടരെ പോലും തിരിഞ്ഞു നോക്കാതെ കൈകാട്ടി നിറുത്തുന്നവരില് നിന്നു മാത്രം പിഴയീടാക്കുന്നതിലാണ് താത്പര്യം.\n> ബീച്ച് റോഡിലൂടെ പോകുന്ന വാഹനങ്ങളുണ്ടാക്കുന്ന പുക, പൊടി ശല്യം കുഞ്ഞുങ്ങള്‍ക്കും പ്രായമായവര്‍ക്കും ഒരുപോലെ ദോഷകരമാണ്. പുറത്തു നിന്നു എത്തുന്നവര് വന്നത് അബദ്ധമായല്ലോ എന്ന അവസ്ഥയിലാകും. സ്വസ്ഥമായി കാറ്റുകൊള്ളാനെത്തുന്നവര് അസ്വസ്ഥമായി രോഗങ്ങളുമായാണ് തിരികെ പോകുക.\nബീച്ചിലെത്തുന്ന വാഹനങ്ങളിലെ ഡ്രൈവര്‍മാര് തമ്മിലുള്ള കൈയേറ്റവും കൈയ്യാങ്കളിയും പ്രദേശത്തിന്റെ സമാധാന അവസ്ഥയെയാണ് അലങ്കോലപ്പെടുത്തുന്നത്. പ്രദേശവാസികളായ ചിലരുടെ സംഘബലവും മുഷ്‌ക്കും കാട്ടിയുള്ള ഇടപെടല് സ്ഥിതി കൂടുതല് വഷളാക്കും. ഒരു സ്ഥലത്തിന്റെ പേരു മോശമായാല് പിന്നീടത് പഴയപടിയാക്കാന് അത്ര എളുപ്പമല്ലെന്നു കേരളത്തില് തന്നെ മാതൃകകള് ഏറെയുണ്ട്. അതിനാല് വിദേശികളും സ്വദേശികളും ഇഷ്ടപ്പെടുന്ന ആലപ്പുഴ ബീച്ചിന്റെ നല്ല പേര് കളങ്കപ്പെടുത്തരുത്. അതിനായി ബീച്ച് റോഡിലെ പാര്‍ക്കിംഗ് നിര്‍മാണം പൂര്‍ത്തിയാകും വരെ ഒഴിവാക്കുക തന്നെ വേണം. തത്കാലം റിക്രിയേഷന് ഗ്രൗണ്ട് പാര്‍ക്കിംഗിനായി മാറ്റിവയ്ക്കാം.


Azhikkal Bridge | Construnction | Online Article Malayalam\nദക്ഷിണേഷ്യയിലെ നീളമേറിയ ബോ സ്ട്രിങ് ആര്‍ച്ച് ആണ് പാലത്തിന്റെ പ്രധാന പ്രത്യേകത. 146 കോടി രൂപ ചെലവിലാണ് പാലത്തിന്റെ നിര്‍മാണം പൂര്‍ത്തിയാകുന്നത്.\nനിർമ്മാണ വിസ്മയമൊരുക്കി ലോകനിലവാരത്തോടെ കേരളത്തിൽ പുതിയൊരു പാലം കൂടി സജ്ജ്‌മാവുകയാണ്. ആലപ്പുഴ ജില്ലയിലെ ആറാട്ടുപുഴ പഞ്ചായത്തിനെയും കൊല്ലം ജില്ലയിലെ ആലപ്പാട് പഞ്ചായത്തിനെയും ബന്ധിപ്പിച്ച് അഴീക്കൽ അഴിമുഖത്തിനു കുറുകെ നിര്‍മിക്കുന്ന പാലം സെപ്തംബറിൽ ഗതാഗതത്തിന് സജ്ജമാകും. കായലിന്റെയും കടലിന്റെയും കൗതുകക്കാഴ്ചകളൊരുക്കിക്കൊണ്ടാണ് തീരദേശ ഗ്രാമത്തിന്റെ വികസന മുന്നേറ്റത്തിന് നാന്ദികുറിച്ച് അഴീക്കൽ – വലിയഴീക്കല് പാലത്തിന്റെ നിര്‍മാണം പൂര്‍ത്തിയാകുന്നത്. പൊതുമരാമത്ത് വകുപ്പ് മന്ത്രി മന്ത്രി പി എ മുഹമ്മദ് റിയാസിന്റെ നേതൃത്വത്തില് ചേർന്ന അവലോകനയോഗത്തിലാണ് തീരുമാനം. ഊരാളുങ്കല് ലേബര് കോണ്‍ട്രാക്ട് സൊസൈറ്റിയാണ് പാലത്തിന്റെ നിർമാണം നടത്തുന്നത്.\nപാലത്തിന്റെ ഇരു വശങ്ങളിലേയും അപ്രോച്ച് റോഡുകളുടെ നിർമാണം പുരോഗമിക്കുകയാണ്. അഴീക്കൽ ഭാഗത്തെ റോഡിന്റെ നിർമാണം ഭൂരിഭാഗവും പൂർത്തിയായി. പാലത്തിന്റെ കോൺക്രീറ്റിനു മുകളിലുള്ള ടാറിങ്, പെയിന്റിങ് ഉൾപ്പെടെയുള്ള മിനുക്കുപണികളാണ് തീരാനുള്ളത്. സർക്കാരിന്റെ 100 ദിന കർമപദ്ധതിയുടെ ഭാഗമായാണ് പാലം ഉദ്‌ഘാടനത്തിന് ഒരുങ്ങുന്നത്.\nദക്ഷിണേഷ്യയിലെ നീളമേറിയ ബോ സ്ട്രിങ് ആര്‍ച്ച് ആണ് പാലത്തിന്റെ പ്രധാന പ്രത്യേകത. 146 കോടി രൂപ ചെലവിലാണ് പാലത്തിന്റെ നിര്‍മാണം പൂര്‍ത്തിയാകുന്നത്. കായംകുളം കായലിനു കുറുകെ 976 മീറ്റര് നീളത്തില് 13 മീറ്റർ വീതിയിൽ 29 സ്പാനുകളോടെ നിര്‍മിക്കുന്ന പാലത്തിന്റെ പ്രധാന ആകര്‍ഷണമാണ് മധ്യഭാഗത്ത് 110 മീറ്റര് നീളത്തിലുള്ള മൂന്നു ബോ സ്ട്രിങ് ആര്‍ച്ചുകള്. ദക്ഷിണേഷ്യയിലെ ഏറ്റവും നീളം കൂടിയ ബോ സ്ട്രിങ് ആര്‍ച്ചാണിത്. ഇംഗ്ലണ്ടില്‍നിന്ന് എത്തിച്ച മാക്ക് അലോയ് ബാര് ഉപയോഗിച്ചാണ് പാലത്തിന്റെയും ആര്‍ച്ചിന്റെയും ഭാരം നിയന്ത്രിക്കുന്നത്.\nവിനോദ സഞ്ചാരവും വളരാൻ സഹായകമാകുന്ന ഒന്നാണ് ഈ പാലത്തിന്റെ നിർമാണം. വലിയഴീക്കല്, അഴീക്കല് ഗ്രാമങ്ങള് വിനോദസഞ്ചാര മേഖലയില് ഇടംപിടിക്കും.\nദേശീയപാതയില് ഗതാഗത തടസ്സമുണ്ടായാല് തൃക്കുന്നപ്പുഴ- വലിയഴീക്കല് തീരദേശ റോഡിലൂടെ ഇരു ജില്ലകളിലേക്കും പ്രവേശിക്കാനാകും.\nരണ്ടായിരത്തി പതിനാറു മാര്‍ച്ചില് നിര്‍മാണം ആരംഭിച്ച പാലം ഗതാഗതയോഗ്യമാകുന്നതോടെ വലിയ ടൂറിസം സാധ്യതകള്‍ക്കാണ് വഴിയൊരുങ്ങുക. അഴീക്കൽ ബീച്ച്, ആയിരംതെങ്ങ് കണ്ടൽപാർക്ക് തുടങ്ങിയവയെ ബന്ധിപ്പിച്ച് ടൂറിസം രംഗത്ത് വൻ കുതിച്ചു ചാട്ടത്തിനു വഴിയൊരുങ്ങും. അഴീക്കൽ ഹാർബർ വികസനവും വേഗത്തിലാകും.പാലത്തിന്റെ മധ്യഭാഗത്തുനിന്ന് കടലിലെയും കായലിലേയും കാഴ്ചകള് ആസ്വദിക്കാനാകും. വലിയഴീക്കൽ-അഴീക്കല് യാത്രക്ക് 28 കിലോമീറ്റർ ദൂരമാണ് ലാഭിക്കാനാകുക.


പീഡനക്കേസുകളിൽ ഇരകളുമായെത്തുന്ന വനിതാ പോലീസുകാരെ കൊട്ടാരക്കര താലൂക്കാശുപത്രിയിൽ ഡോക്ടർമാർ വലയ്ക്കുന്നതായി പരാതി - Media Malayalam (മീഡിയ മലയാളം)\nപീഡനക്കേസുകളിൽ ഇരകളുമായെത്തുന്ന വനിതാ പോലീസുകാരെ കൊട്ടാരക്കര താലൂക്കാശുപത്രിയിൽ ഡോക്ടർമാർ വലയ്ക്കുന്നതായി പരാതി\nപീഡനക്കേസുകളിൽ ഇരകളുമായെത്തുന്ന വനിതാ പോലീസുകാരെ കൊട്ടാരക്കര താലൂക്കാശുപത്രിയിൽ ഡോക്ടർമാർ വലയ്ക്കുന്നതായി പരാതി.\nപരിശോധിച്ചു റിപ്പോർട്ട് നൽകാൻ ഗൈനക്കോളജിസ്റ്റുകൾ മടിക്കുന്നതായും കാലതാമസം വരുത്തുന്നതായുമുള്ള പരാതിയെത്തുടർന്ന് വനിതാ പോലീസുകാർ ജില്ലാ പോലീസ് മേധാവിക്ക് പരാതി നൽകിയിരുന്നു.\nസ്പെഷ്യൽ ബ്രാഞ്ച് ഡിവൈ.എസ്.പി.യുടെ അന്വേഷണത്തിൽ പരാതിയിൽ വസ്തുതയുണ്ടെന്നു തെളിഞ്ഞു.\nപരിഹാരമാവശ്യപ്പെട്ട് അന്വേഷണ റിപ്പോർട്ട് ഉൾപ്പെടെ റൂറൽ ജില്ലാ പോലീസ് മേധാവി ജില്ലാ മെഡിക്കൽ ഓഫീസർക്ക് കത്തുനൽകി. കത്ത് പരിഗണിച്ച ഡി.എം.ഒ. അടിയന്തര നടപടിയെടുക്കാൻ താലൂക്കാശുപത്രി സൂപ്രണ്ടിന് നിർദേശം നൽകി. പരാതിയിൽ സ്വീകരിച്ച നടപടികൾ ഡി.എം.ഒ.യെ അറിയിക്കാനും നിർദേശമുണ്ട്.\nകൊട്ടാരക്കരയിൽ മാത്രമല്ല കരുനാഗപ്പള്ളി താലൂക്കാശുപത്രിയിലും സമാന പരാതിയുണ്ട്. പോക്സോ, പീഡന കേസുകളിലെ ഇരകളുടെ പ്രാഥമിക പരിശോധനാഫലം കേസ് നടത്തിപ്പിൽ നിർണായകമാണ്.\nഇത്തരം കേസുകളിൽ ഗൈനക്കോളജി വിഭാഗത്തിലുള്ള ഡോക്ടർമാരാണ് പരിശോധിച്ച് റിപ്പോർട്ട് നൽകേണ്ടത്. എന്നാൽ പലപ്പോഴും മറ്റു ഡോക്ടർമാരാകും പരിശോധനയ്ക്കെത്തുക. ഇവർ പരിശോധിച്ചാലും സർട്ടിഫിക്കറ്റ് നൽകേണ്ടത് ഗൈനക്കോളജിസ്റ്റാണ്.\nവനിതാ പോലീസുകാരെ മണിക്കൂറുകളോളം നിർത്തി വിഷമിപ്പിക്കുയാണ്.\nചില കേസുകളിൽ മെഡിക്കൽ സർട്ടിഫിക്കറ്റുകൾ അന്നുതന്നെ കോടതിയിൽ ഹാജരാക്കേണ്ടതും കേസുകളിൽ ഉൾപ്പെട്ടവരുടെ മൊഴി രേഖപ്പെടുത്തേണ്ടതുമാണ്. പ്രശ്നത്തിൽ അടിയന്തര നടപടിയെടുക്കണമെന്നു കാട്ടി ജില്ലാ മെഡിക്കൽ ഓഫീസർ കൊട്ടാരക്കര താലൂക്കാശുപത്രി സൂപ്രണ്ടിന് കത്തുനൽകി.\n:പോക്സോ നിയമപ്രകാരമുള്ള കേസുകളിൽ ആധികാരികമായ റിപ്പോർട്ട് നൽകാൻ അധികാരമുള്ളത് ഗൈനക്കോളജിസ്റ്റുകൾക്കാണെന്ന് വിവരാവകാശരേഖ വ്യക്തമാക്കുന്നു. ഗൈനക്കോളജിസ്റ്റുകളുടെ അഭാവത്തിൽ പരിശീലനം ലഭിച്ച ലേഡി മെഡിക്കൽ ഓഫീസർമാർക്കും നൽകാം. സർട്ടിഫിക്കറ്റ് നൽകേണ്ട ചുമതലയിൽനിന്ന് ഗൈനക്കോളജിസ്റ്റുകളെ ഒഴിവാക്കിയിട്ടില്ലെന്നും രേഖ വ്യക്തമാക്കുന്നു.\nഎന്നാൽ കൊട്ടാരക്കര, കരുനാഗപ്പള്ളി താലൂക്കാശുപത്രികളിൽ ഗൈനക്കോളജിസ്റ്റുകൾ ഉത്തരവാദിത്വത്തിൽനിന്ന് ഒഴിയുകയാണെന്ന് മറ്റു വനിതാ ഡോക്ടർമാരും പരാതിപ്പെടുന്നു. മുൻപ് ഗൈനക്കോളജിസ്റ്റുകളാണ് പരിശോധന നടത്തിയിരുന്നത്. 2019 മുതലാണ് കൊട്ടാരക്കരയിൽ ഇതിനു മാറ്റമുണ്ടായത്. അടുത്തകാലത്തായി കരുനാഗപ്പള്ളി താലൂക്കാശുപത്രിയിലും മറ്റ് വനിതാ ഡോക്ടർമാരെ ചുമതലപ്പെടുത്തിത്തുടങ്ങി. തങ്ങൾ ആവശ്യപ്പെട്ടാൽപ്പോലും ഗൈനക്കോളജിസ്റ്റ് എത്താറില്ലെന്ന് ഡോക്ടർമാർ പരാതിപ്പെടുന്നു.\nPrevious articleഅപകടത്തിൽ പരിക്കേറ്റയാളിന്റെ വിരലിൽ കുടുങ്ങിയ മോതിരം അഗ്നിരക്ഷാസേനയെത്തി മുറിച്ചുമാറ്റി\nNext articleബലാത്സംഗക്കേസിൽ ജയിൽ ശിക്ഷ അനുഭവിച്ചുവന്നയാളെ ബൈക്ക് മോഷ്ടിച്ച തുമായി ബന്ധപ്പെട്ട് ഒന്നരവർഷത്തിനുശേഷം ചവറ പോലിസ് പിടികൂടി


Afridi about MS Dhoni and Virat Kohli:'ഒരു പൊടിക്ക് കൂടി മൂക്കണം'; ധോണിയോളം വരില്ല കോഹ്‍ലിയെന്ന് അഫ്രീദി\nAfridi About Ms Dhoni And Virat Kohli\n'ഒരു പൊടിക്ക് കൂടി മൂക്കണം'; ധോണിയോളം വരില്ല കോഹ്‍ലിയെന്ന് അഫ്രീദി\nഎന്നെ സംബന്ധിച്ചടുത്തോളം ധോണി തന്നെയാണ് ഏറ്റവും മികച്ച നായകനെന്ന് അഫ്രീദി\nNovember 23, 2018 04:32:27 pm\nഅന്താരാഷ്ട്ര ക്രിക്കറ്റിൽ തന്റെ സ്ഥാനം ഉറപ്പിച്ച താരമാണ് ഇന്ത്യൻ നായകൻ വിരാട് കോഹ്‍ലി. ഓരോ തവണ ബാറ്റെന്തുമ്പോഴും ഓരോ റെക്കോർഡ് തിരുത്തിയാണ് കോഹ്‍ലിയുടെ മുന്നേറ്റം. ധോണിക്ക് ശേഷം ഇന്ത്യയുടെ നായകനായും കോഹ്‍ലി തിളങ്ങി. മൂന്ന് ഫോർമാറ്റുകളിലും ഇന്ത്യയുടെ നായകസ്ഥാനം ഏറ്റെടുത്ത കോഹ്‍ലി നിരവധി പരമ്പര വിജയങ്ങളും ഇന്ത്യക്ക് സമ്മാനിച്ചു.\nഎന്നാൽ ക്യാപ്റ്റനെന്ന നിലയിൽ വിരാട് കോഹ്‍ലി ഇനിയും ഒരുപാട് വളരാൻ ഉണ്ടെന്നാണ് മുൻ പാക് നായകൻ ഷാഹിദ് അഫ്രീദിയുടെ പക്ഷം. എൻഡിടിവിക്ക് നൽകിയ പ്രത്യേക അഭിമുഖത്തിലാണ് അഫ്രീദി കോഹ്‍ലിയുടെ നായകസ്ഥാനത്തെ കുറിച്ച് വാചാലനായത്.\n“അന്താരാഷ്ട്ര ക്രിക്കറ്റിൽ എന്രെ ഏറ്റവും പ്രിയപ്പെട്ട ബാറ്റ്സ്മാനാണ് വിരാട് കോഹ്‍ലി. എന്നാൽ നായകനെന്ന നിലയിൽ ഒരുപാട് കാര്യങ്ങൾ ഇനിയും കോഹ്‍ലി ധോണിയിൽ നിന്ന് പഠിക്കാനുണ്ട്. എന്നെ സംബന്ധിച്ചടുത്തോളം ധോണി തന്നെയാണ് ഏറ്റവും മികച്ച നായകൻ,”അഫ്രീദി പറഞ്ഞു.\nഇന്ത്യക്ക് ഐസിസിയുടെ മൂന്ന് പ്രധാന കിരീടങ്ങളും സമ്മാനിച്ച നായകനാണ് ധോണി. പ്രഥമ ടി20 ലോകകപ്പ് ഇന്ത്യയിൽ എത്തിച്ചുകൊണ്ടാണ് ധോണി നായകസ്ഥാനം ഉറപ്പിക്കുന്നത്. പിന്നീട് മൂന്ന് ഫോർമാറ്റിലും ധോണിക്ക് കീഴിൽ ഇന്ത്യയുടെ തേരോട്ടമായിരുന്നു. ഇന്ത്യ കണ്ട ഏറ്റവും മികച്ച നായകന്മാരുടെ പട്ടികയിൽ മുൻപന്തിയിൽ തന്നെയാണ് എംഎസ് എന്ന ‘തല’.\nTags: MS Dhoni, Shahid Afridi, Virat Kohli\nചിറകുവിരിച്ച് ബിഎസ്എൻഎൽ; ഇന്റർനെറ്റ് കോളിനായി “വിങ്സ്”


ജീവനക്കാർക്ക് നൽകിയ ഉറപ്പ് പാഴായി: ബാങ്ക് ഓഫ് ബറോഡ നിരവധി ശാഖകൾ അടച്ചുപൂട്ടുന്നു - Janayugom Online\nഡല്‍ഹി സര്‍വകലാശാലയിലെ വിദ...\nHome / News / Kerala / ജീവനക്കാർക്ക് നൽകിയ ഉറപ്പ് പാഴായി: ബാങ്ക് ഓഫ് ബറോഡ നിരവധി ശാഖകൾ അടച്ചുപൂട്ടുന്നു\nജീവനക്കാർക്ക് നൽകിയ ഉറപ്പ് പാഴായി: ബാങ്ക് ഓഫ് ബറോഡ നിരവധി ശാഖകൾ അടച്ചുപൂട്ടുന്നു\nPosted on November 03, 2019, 7:27 pm\nകൊച്ചി: പൊതുമേഖലാ ബാങ്കുകളായ വിജയ ബാങ്ക്, ദേനാ ബാങ്ക്, ബാങ്ക് ഓഫ് ബറോഡ എന്നിവയുടെ ലയനത്തോടനുബന്ധിച്ച് ജീവനക്കാർക്ക് നൽകിയ ഉറപ്പ് അധികൃതർ ലംഘിക്കുന്നു. സംസ്ഥാനത്തെ 20 ഓളം ബാങ്ക് ശാഖകൾ അടച്ചുപൂട്ടുന്നതിനുള്ള നടപടികളാണ് നടന്നുവരുന്നത്. ഇതുപോലെ രാജ്യത്തുടനീളം ശാഖകൾ പൂട്ടുന്നതിനുള്ള നടപടികളാണ് നടക്കുന്നത്. ഓരോ പ്രദേശങ്ങളിലും പ്രവർത്തിക്കുന്ന ബറോഡ, ദേന, വിജയ ബാങ്കുകളുടെ ശാഖകളിൽ ഏതെങ്കിലും ഒരെണ്ണം നിലനിർത്തി ബാക്കി ശാഖകൾ ഈ മാസം 30 നുള്ളിൽ അതിലേക്ക് “കോ ലൊക്കേറ്റ് ” ചെയ്യണമെന്നുള്ള നിർദേശം പല ശാഖകളിലും ഇതിനകം എത്തിത്തുടങ്ങി. കൃത്യമായ വിവരം അധികൃതർ ഇനിയും പുറത്തുവിട്ടിട്ടില്ല. ലയന സന്ദർഭത്തിൽ ജീവനക്കാരുടെ സംഘടനകളുമായി നടത്തിയ ചർച്ചകളിൽ ഏപ്രിൽ ഒന്നിന് നിലവിലുള്ള ശാഖകൾ അതുപോലെ നിലനിർത്തുമെന്നാണ് മാനേജ്മന്റ് ഉറപ്പ് നൽകിയിരുന്നത്. എന്നാൽ യാതൊരു മുന്നറിയിപ്പുമില്ലാതെയാണ് ഇപ്പോൾ ഉത്തരവിറങ്ങിയിട്ടുള്ളതെന്ന് തൊഴിലാളി സംഘടനാ നേതാക്കൾ ആരോപിക്കുന്നു.\nസ്റ്റേറ്റ് ബാങ്ക് ഓഫ് ഇന്ത്യയുടെ ലയന ശേഷം 2500 ലേറെ ശാഖകൾ പൂട്ടിയതിന് സമാനമായി ബാങ്ക് ഓഫ് ബറോഡയിലും ലാഭകരമല്ലാത്ത ശാഖകളും പ്രദേശങ്ങളിൽ ഒന്നിലേറെയുള്ള ബാങ്ക് ശാഖകളും പൂട്ടുന്നതിനുള്ള നീക്കമാണ് ഇപ്പോൾ നടക്കുന്നത്. ലയന സന്ദർഭത്തിൽ പറഞ്ഞിരുന്നത് ശാഖകൾ അടച്ചുപൂട്ടില്ലെന്നും സൗകര്യപ്രദമായ സ്ഥലം കണ്ടെത്തി മാറ്റി സ്ഥാപിക്കുമെന്നായിരുന്നു. എന്നാൽ അത് പാലിക്കാൻ തയ്യാറാകാതെ അടച്ചുപൂട്ടലിനൊരുങ്ങുന്ന മാനേജ്മന്റ് നടപടികൾക്കെതിരെ ജീവനക്കാർ പ്രക്ഷോഭത്തിലാണ്. കേരളത്തിന്റെ സ്വന്തം ബാങ്കായിരുന്ന എസ് ബി ടി യടക്കം അഞ്ചു അസോസിയേറ്റ് ബാങ്കുകളെ എസ് ബി യിൽ ലയിപ്പിച്ചപ്പോൾ കേന്ദ്ര സർക്കാർ പറഞ്ഞത് ജനകീയ ബാങ്കിങ് ശക്തിപ്പെടുമെന്നായിരുന്നു. എന്നാൽ പൂർണമായും ഇടപാടുകാരെ പലവിധ ചാർജുകളുടെ പേരിൽ കൊള്ളയടിക്കുന്ന അനുഭവമാണ് ഉണ്ടായത്. ഇതിന് സമാനമായ രീതിയിൽ തന്നെയാണ് എല്ലാ ഇടപാടുകൾക്കും ബാങ്ക് ഓഫ് ബറോഡയും ഇപ്പോൾ ചാർജ് ഈടാക്കുന്നത്. ഒരു ലക്ഷം രൂപവരെയുള്ള ഇടപാടുകൾ ബാങ്ക് ഓഫ് ബറോഡയിൽ സൗജന്യമായി ചെയ്യാമായിരുന്നു. ലയനത്തോടെ ഈ സൗകര്യം ഇല്ലാതായി.\nഓൺലൈൻ ഇടപാടുകൾക്കും നെഫ്ട് ഇടപാടുകൾക്കും അഞ്ചു തവണയിൽ കൂടുതൽ പണം നിക്ഷേപിച്ചാലും പിൻവലിച്ചാലും ചാർജ്ജ് ഏർപ്പെടുത്തി. ഇതുമൂലം ഇടപാടുകാർക്ക് കൂടുതൽ ദുരിതമാണ് ലയനത്തിലൂടെ ഉണ്ടായിട്ടുള്ളത്.\nബാങ്ക് ഓഫ് ബറോഡക്ക് 5, 502 ശാഖകളും വിജയ ബാങ്കിന് 2, 129 ശാഖകളും ദേന ബാങ്കിന് 1, 858 ശാഖകളുമാണുള്ളത്. ഇതിൽ ഒരേ നഗരത്തിലുള്ള ശാഖകൾ ക്രമേണ നിർത്തലാക്കി ഒരു ശാഖയാക്കാനാണ് ശ്രമം. ജീവനക്കാരുടെ സ്ഥലം മാറ്റവും പുനർവിന്യാസവും മാനദണ്ഡങ്ങൾ പാലിക്കാതെയും സൗകര്യങ്ങൾ കണക്കിലെടുക്കാതെയുമാണ് ചെയ്യുന്നതെന്നും ആക്ഷേപമുണ്ട്. ബാങ്കിന്റെ ഓഹരി ജീവനക്കാർക്ക് വില്പന നടത്തുന്നുണ്ട്. ഇത് ഭാവിയിൽ ബാങ്കിന്റ സ്വകാര്യവത്കരണത്തിന് ആക്കം കൂട്ടും.\nആയുഷ്മാൻ പദ്ധതി നഷ്ടക്കച്ചവടമെന്ന് കേന്ദ്രം: ഒരു വർഷത്തിനിടയിൽ ചികിത്സ നൽകാനായത് 46.5ലക്ഷം രോഗികൾക്ക്\nതട്ടിപ്പിന്റെ ഏറ്റവും പുതിയ OLX രീതി; പണികിട്ടും മുൻപ് കേരളാ പോലീസിന്റെ ഈ മുന്നറിയിപ്പ് ശ്രദ്ധിക്കുക !\nരാജ്യത്തെ ആദ്യ ഡിജിറ്റല് വിദ്യാലയ സംസ്ഥാനമാകാന് കേരളം\nവയനാട് ലക്കിടിയില് വാഹനാപകടം\nMenon / Feb 16\nമോഡിയുടെ പ്രസംഗം വയറുനിറയ്ക്കില്ല: സോണിയാ ഗാന്ധി\nMenon / May 8


പെറ്റു വളര്‍ത്തിയ അമ്മയെ കൊണ്ട് യാത്ര പോകുന്ന മകന്: ഇങ്ങനെയും ക്രൂരതയോ...?,karunagapally car old women traveling car kollamkeralaonlinenews.com | Malayalam news, kerala news, onlinenews,\nSunday May 19th, 2019 - 8:14:pm\nപെറ്റു വളര്‍ത്തിയ അമ്മയെ കൊണ്ട് യാത്ര പോകുന്ന മകന്: ഇങ്ങനെയും ക്രൂ...\nപെറ്റു വളര്‍ത്തിയ അമ്മയെ കൊണ്ട് യാത്ര പോകുന്ന മകന്: ഇങ്ങനെയും ക്രൂരതയോ...?\nUpdated: Tuesday 14 June 2016 03:24:23 PM\nകൊല്ലം: പെറ്റു വളര്‍ത്തിയ അമ്മയെ കൊണ്ട് യാത്ര പോകുന്ന മകന്. വയോധികയെ ഡിക്കിയിലാക്കി യാത്ര ചെയ്യുന്ന ഒരു കുടുംബത്തിന്റെ ചിത്രമാണ് സാമൂഹ്യമാധ്യമങ്ങളില് ഇപ്പോള് ചര്‍ച്ചയായിരിക്കുന്നത്.\nവയോധികയെ മാരുതി സെന് എസ്റ്റിലോ കാറിന്റെ ഡിക്കിയില് അടച്ചുകൊണ്ടുപോയത് വന് വിമര്‍ശനത്തിനു വഴിവയ്ക്കുന്നു. കൊല്ലത്തു രജിസ്റ്റര് ചെയ്ത കാറിലാണ് മനുഷ്യനായി ജനിച്ച ആര്‍ക്കും ചിന്തിക്കാന് പോലും കഴിയാത്ത ക്രൂരതയുണ്ടായത്.\nകെ എല് 02 എഎ 5604 എന്ന നമ്പര് കാറിലാണ് പൊരിവെയിലത്ത് വയോധികയെ ഡിക്കിയില് അടച്ചത്. ഡിക്കിയില് ഇരിക്കുന്ന വയോധിക വെയില് മുഖത്തുകൊള്ളാതിരിക്കാന് മുഖം കൈകൊണ്ടു മറയ്ക്കുന്നതും ചിത്രങ്ങളില് വ്യക്തമാണ്. കരുനാഗപ്പള്ളിയില്‍നിന്നെന്ന പേരിലാണ് ചിത്രം പ്രചരിച്ചത്. കാറിലുണ്ടായിരുന്നവര്‍ക്കെതിരേ കേസെടുത്തെന്നു കാട്ടിയാണ് ഫോട്ടോ പ്രചരിക്കുന്നത്.\nനാല് പേര് അടങ്ങുന്ന കുടുംബം കരുനാഗപ്പള്ളിയിലെ ഒരു ഹോട്ടലില് ഭക്ഷണം കഴിയ്ക്കാന് ഇറങ്ങിയപ്പോള് അമ്മക്ക് ഭക്ഷണം വാങ്ങിക്കൊടുക്കാന് തയ്യാറായില്ല. അവിടെ കാര്‍പാര്‍ക്ക് ചെയ്ത സ്ഥലത്ത് കുറച്ച് ചെറുപ്പക്കാര് ഇത് കണ്ടു അമ്മയെ കാറിന്റെ പിറകില് കിടക്കുന്നത്. അവര് കാര്‍ലോക്ക് ചെയ്തു പോയപ്പോള് അവിടെ നിന്നവര് കാര്യം തിരക്കി ലോക്ക് എടുക്കാന് ആവശ്യപ്പെട്ടു. ആദ്യം സമ്മതിച്ചില്ല.\nമനസിക രോഗി ആണ് അതുകൊണ്ട് പുറത്ത് ഇറക്കിയാല് കുഴപ്പം ആണ് എന്ന് പറഞ്ഞു. അത് കുഴപ്പം ഇല്ല എന്ന് പറഞ്ഞു തുറന്നില്ലങ്കില് തല്ലി പൊട്ടിക്കും എന്ന് പറഞ്ഞപ്പോള് തുറന്നു അമ്മയെ പുറത്ത് ഇറക്കി. കാര്യം തിരക്കി, അപ്പോള് അമ്മ പറഞ്ഞു രാവിലേ മുതല് കഴിക്കാന് ഒന്നും വാങ്ങി തന്നട്ടില്ലാഎന്നും തുറവൂര് മുതല് അവരെ ഡിക്കിയില് ആണ് എന്ന് പറഞ്ഞു .\nഅത് അയാളോട് ചോദിച്ചപ്പോള് ചൂടായി ഒരു ചെറുപ്പക്കാരന് ചെകട്ടത്ത് അടിക്കുകയും പോലീസിനെ വിളിച്ച് അമ്മയെ ഏല്‍പ്പിക്കുകയും ചെയ്തു ഇതുപോലെ തന്നെ വീട്ടിലും മരുമകള് അതും ടീച്ചര് ഉപദ്രവിക്കുകയും ആഹാരം കൊടുക്കാതെ ഇരിക്കുകയും ചെയ്യാറുണ്ട് എന്ന് അമ്മ പറഞ്ഞു. പിന്നീട് അമ്മയെ മക്കള് വന്ന് കൂട്ടികൊണ്ട് പോയതായി അറിഞ്ഞു .അയാളുടെയും ഭാര്യയുടെയും പേരില് പോലീസ് കേസ് എടുത്തു എന്നും ഫേസ്ബുക്ക് പോസ്റ്റുകളില് പറയുന്നു.\nകണ്ണൂരില് രണ്ടു ദിവസം പ്രായമായ കുഞ്ഞിനെ ഉപേക്ഷിച്ച നിലയില് കണ്ടെത്തി\nRead more topics: karunagapally, car,\nkarunagapally car old women traveling with son and family


ഉത്തര്‍പ്രദേശില് വൃദ്ധയെയും മകനെയും വെടിവെച്ചുകൊന്നു; നിറയൊഴിച്ചത് 10 തവണ(വീഡിയോ) | Reporter Live\nഉത്തര്‍പ്രദേശില് വൃദ്ധയെയും മകനെയും വെടിവെച്ചുകൊന്നു; നിറയൊഴിച്ചത് 10 തവണ(വീഡിയോ)\nBy Web Desk\tJanuary 25, 2018 10:07 am A+ A-\nമീററ്റ്: ഉത്തര്‍പ്രദേശിലെ മീററ്റില് വൃദ്ധയെയും മകനെയും വെടിവെച്ചുകൊലപ്പെടുത്തി. വീടിന് പുറത്ത് കട്ടിലില് വിശ്രമിക്കുകയായിരുന്ന സ്ത്രീയുടെ മുഖത്തും തലയിലുമായി 10 തവണയാണ് അക്രമിസംഘം നിറയൊഴിച്ചത്.\nഅറുപതുകാരിയായ നിചേതര് കൗറും അവരുടെ മകനുമാണ് ഇന്നലെ കൊല്ലപ്പെട്ടത്. വീടിന് പുറത്ത് കട്ടിലില് വിശ്രമിക്കുകയായിരുന്ന നിചേതറിനെ കൊലപ്പെടുത്തുന്നത് സിസിടിവി ദൃശ്യങ്ങളില് നിന്ന് വ്യക്തമാണ്. ഇവരുടെ മകനെ സമീപത്ത് നിര്‍ത്തിയിട്ട കാറില് കൊല്ലപ്പെട്ട നിലയില് കണ്ടെത്തി.\nതോക്കുമായി എത്തിയ അക്രമികളില് ഒരാളാണ് ആദ്യം വെടിവെച്ചത്. വെടിയേറ്റ് എഴുന്നേല്‍ക്കാന് ശ്രമിക്കുന്ന നിചേതറിന് നേര്‍ക്ക് പിന്നാലെയെത്തിയ രണ്ട് പേര് ചേര്‍ന്ന് വീണ്ടും വെടിയുതിര്‍ക്കുകയായിരുന്നു. മുഖത്തും തലയിലും നെഞ്ചിലുമായി പത്തോളം തവണയാണ് അക്രമിസംഘം വെടിവെച്ചത്. നിചേതറിന് സമീപം ഉണ്ടായ മറ്റൊരു സ്ത്രീയെ അക്രമികള് ഭീഷണിപ്പെടുത്തുന്നതും സിസിടിവി ദൃശ്യങ്ങളില് നിന്ന് വ്യക്തമാണ്.\n2016ലെ ഭൂമിതര്‍ക്കത്തില് കൊല്ലപ്പെട്ട ഭര്‍ത്താവിന്റെ കൊലപാതകത്തില് സാക്ഷിപറയാന് ഹാജരാകാനിരിക്കെയാണ് കൊലപാതകം. കേസില് ചില ബന്ധുക്കള് ഇപ്പോഴും ജയിലിലാണ്. കേസില് നിന്ന് പിന്മാറാന് നിചേതറിനും മകനും സമ്മര്‍ദ്ദമുണ്ടായിരുന്നെന്നും, അതിന് വഴങ്ങാത്തതാണ് കൊലപാതകത്തിലേക്ക് നയിച്ചതെന്നുമാണ് പ്രാഥമിക നിഗമനം. സംഭവത്തില് വിശദമായ അന്വേഷണം നടന്നുവരികയാണെന്നും ഉടന് തന്നെ മുഴുവന് പ്രതികളെയും പിടികൂടുമെന്നും പൊലീസ് വ്യക്തമാക്കി.


വെള്ളിയാങ്കല്ല് തടയണയിൽ അറവ് മാലിന്യം തള്ളൽ രൂക്ഷം\nലക്ഷകണക്കിന് ആളുകൾക്ക് കുടിവെള്ളം നൽകുന്ന വെള്ളിയാങ്കല്ല് തടയണയിൽ അറവ് മാലിന്യം തള്ളൽ രൂക്ഷം. കുടിവെള്ള പദ്ധതിയുടെ കിണറുകൾ സ്ഥിതി ചെയ്യുന്ന 200 മീറ്റർ ചുറ്റളവിലാണ് സാമൂഹ്യ വിരുദ്ധർ അറവ് മാലിന്യം തള്ളുന്നത്.തൃത്താല ഹൈസ്കൂളിന് സമീപം ഉപയോഗശൂന്യമായി കിടക്കുന്ന എം.ആർ.എസ്. കെട്ടിടത്തിന്റെ പുറക് വശത്തെ ഭാരതപ്പുഴയാണ് വ്യാപക മാലിന്യ നിക്ഷേപ കേന്ദ്രമായി മാറിയിരിക്കുന്നത്. വാട്ടർ അതോറിറ്റി കുടിവെള്ള പദ്ധതിയുടെ പമ്പിങ്ങ് കെട്ടിടത്തിലേക്ക് പോവുന്ന വഴിയിലും രൂക്ഷമായ തോതിൽ മാലിന്യം തള്ളുന്നുണ്ട്.\nഉപയോശൂന്യമായ കെട്ടിടത്തിന്റെ പുറക് വശത്താണ് പ്രധാനമായും മാലിന്യം തള്ളുന്നത് എന്നതിനാൽ നാട്ടുകാർക്കും ഇവിടുത്തെ മാലിന്യ നിക്ഷേപം അറിയാൻ സാധിക്കുന്നില്ല.കൊടും വേനലിൽ ആളുകളിൽ ഗുരുതര ആരോഗ്യ പ്രശ്നങ്ങൾ സൃഷ്ടിക്കുന്ന തരത്തിൽ രൂക്ഷമാണ് ഇവിടുത്തെ മാലിന്യം തള്ളൽ.തടയണയിലെ വെള്ളത്തിൽ ചാക്കുകളിൽ കെട്ടിയ നിലയിൽ അറവ് മൃഗങ്ങളുടെ ശരീരഭാഗങ്ങൾ പുഴുവരിച്ച നിലയിൽ കിടക്കുകയാണ്. കുടിവെള്ള പമ്പിങ്ങിനായി പുഴയിൽ നിർമ്മിച്ച കിണറുകളുടെ സമീപത്തായിട്ടും അറവ് മാലിന്യ നിക്ഷേപം അധികൃതരുടെ ശ്രദ്ധയിൽ പെട്ടിട്ടില്ല.\nകാട്കയറി ഉപയോഗശൂന്യമായി കിടക്കുന്ന കെട്ടിടം കേന്ദ്രീകരിച്ചാണ് പ്രധാനമായും മാലിന്യം നിക്ഷേപിക്കുന്നത്. കെട്ടിടം കേന്ദ്രീകരിച്ച് സാമൂഹ്യ വിരുദ്ധ ശല്ല്യവും രൂക്ഷമാണ്.മാസങ്ങളായി തുടരുന്ന രൂക്ഷമാലിന്യ നിക്ഷേപം മൂലം തടയണയിലെ ഈ ഭാഗത്തെ ജലം മാലിന്യം അഴുകി കറുത്ത നിറത്തിൽ പരന്ന് കിടക്കുകയാണ്. അറവ് ശാലകളിലെ അവശിഷ്ടത്തിന് പുറമെ തുണികൾ നിറച്ച ചാക്ക് കെട്ടുകളും,പ്ലാസ്റ്റിക് കുപ്പികളും ഈ ഭാഗത്ത് പരന്ന് കിടക്കുകയാണ്. കൂടാതെ ഈ ഭാഗത്തെ നിളാതീരമാണ് ഇതര സംസ്ഥാന തൊഴിലാളികളുൾപ്പടെയുള്ളവർ പ്രാഥമിക കൃത്യനിർവ്വഹണത്തിനുപയോഗിക്കുന്നതും.തൃത്താല സെന്റർ മുതൽ വെള്ളിയാങ്കല്ല് തടയണ വരെയുള്ള നിളാതീര ഭാഗങ്ങളിലും മാലിന്യ നിക്ഷേപം നടക്കുന്നുണ്ട്.\nജില്ലയിലും സമീപ ജില്ലകളിലുമായി നിരവധി സ്ഥലങ്ങളിലേക്ക് വെള്ളിയാങ്കല്ല് തടയണയിലെ വെള്ളമാണ് ആശ്രയം. തൃശൂർ ജില്ലയിലെ ചാവക്കാട്, ഗുരുവായൂർ, കുന്ദംകുളം നഗരസഭകൾ, അഞ്ചോളം പഞ്ചായത്തുകൾ, ജില്ലയിലെ പട്ടാമ്പി താലൂക്കിലെ എട്ടോളം പഞ്ചായത്തുകൾ എന്നിവയുടെയെല്ലാം കുടിവെള്ള സംഭരണിയായ വെള്ളിയാങ്കല്ല് തടയണയാണ് മാലിന്യത്തിൽ മുങ്ങുന്നത്.\nറിപ്പോർട്ട്: വി.ടി മുസ്തഫ\nരണ്ടത്താണിയില് ബസും കാറും കൂട്ടിയിടിച്ച് രണ്ട് മരണം\nദേശീയ പാത രണ്ടത്താണി ജമാഅത്ത് പള്ളിക്ക് സമീപം ബസും കാറും കൂട്ടിയിടിച്ചുണ്ടായ അപകടത്തിൽ2പേർ മരണപ്പെട്ടു. അപകടത്തിൽ3പേർക്ക് ഗുരുതരമായി പരിക്കേറ്റു. ചൊവ്വാഴ്ച പുലർച്ചെ രണ്ട് മണിക്കാണ് അപകടം നടന്നത് . രാത്രികാല സർവ്വീസ് നടത്തുന്ന സോണി ബസും കണ്ണൂർ സ്വദേശികൾ സഞ്ചരിച്ച കാറും കുട്ടിയിടിച്ചായിരുന്നു അപകടം. അപകടത്തിൽ കണ്ണൂർ കേളകം സ്വദേശികളായ മുത്തശനും, പേരക്കുട്ടിയുമാണ് മരിച്ചത്. മൂന്ന് പേർക്ക് പരിക്കേറ്റു. ഡോമിനിക് ജോസഫ്(55), ഡാൻ ജോർജ് (മൂന്ന്) എന്നിവരാണ് മരിച്ചവർ. മേഴ്സി (50), […]\nകവിതയുടെ കാര്‍ണിവല് കൊടിയിറങ്ങി\nപട്ടാമ്പി: മൂന്നുനാള് പട്ടാമ്പി ഗവ. കോളേജില് നടന്നുവന്ന കവിതയുടെ കാര്‍ണിവല് സമാപിച്ചു. ഞായറാഴ്ച രാവിലെമുതല് വിവിധവിഷയങ്ങളില് പ്രഭാഷണം, കവിതാ അവതരണം, കവിതയെ പരിചയപ്പെടുത്തല്, ചിത്രപ്രദര്‍ശനം, കവിസംഗമം എന്നിവ നടന്നു. ‘നവീന കവിതയിലെ കലാപങ്ങളും രാഷ്ട്രീയ ആധുനികതയും’, ‘ആധുനികാന്തരതയുടെ സൂക്ഷ്മരാഷ്ട്രീയം’, ‘മലയാള കവിതയുടെ ഭൂതവര്‍ത്തമാനങ്ങള്’ എന്നീ വിഷയങ്ങളില് പ്രഭാഷണങ്ങള് നടന്നു. കാര്‍ണിവലില് ശനിയാഴ്ച വൈകീട്ട് കേന്ദ്ര സാഹിത്യ അക്കാദമി സംഘടിപ്പിച്ച ദേശീയ കവിസമ്മേളനത്തില് ചന്ദ്രകാന്ത പാട്ടീല്, മംമ്താ സാഗര് എന്നിവര് കവിതയുടെ ഇന്ത്യന് പശ്ചാത്തലം വിശദീകരിച്ചു. കവി കല്‍പ്പറ്റ […]


12 മെഗാവാട്ട് പയ്യന്നൂർ സൗരോർജ പ്ലാന്റ് മാർച്ച് ആറിന് മുഖ്യമന്ത്രി ഉദ്ഘാടനം ചെയ്യുംKannur Varthakal Online\n12 മെഗാവാട്ട് പയ്യന്നൂർ സൗരോർജ പ്ലാന്റ് മാർച്ച് ആറിന് മുഖ്യമന്ത്രി ഉദ്ഘാടനം ചെയ്യും\nമലയോരമേഖലക്ക് സൂര്യപ്രഭയേകി സിയാലിന്റെ പുതിയ ഹരിത ഊർജ്ജ പദ്ധതി പയ്യന്നൂരിൽ ഒരുങ്ങി. മാർച്ച് ആറ് ഞായറാഴ്ച രാവിലെ 11 മണിക്ക് ഏറ്റുകുടുക്കയിൽ സിയാൽ ചെയർമാൻ കൂടിയായ മുഖ്യമന്ത്രി പിണറായി വിജയൻ നാടിനു സമർപ്പിക്കും.\nലോകത്തിലെ ആദ്യത്തെ സമ്പൂർണ സൗരോർജ വിമാനത്താവളമായ സിയാലിന്റെ പുതിയ ഹരിത ഊർജ്ജ പദ്ധതിയാണ് പയ്യന്നൂർ സൗരോർജ പ്ലാന്റ്. രാജ്യത്ത് അധികം പരീക്ഷിക്കപ്പെട്ടിട്ടില്ലാത്ത ഭൗമ ഘടനാനുസൃത സോളാർ പ്ലാന്റാണ് ഇത്.\n12 മെഗാവാട്ട് സ്ഥാപിത ശേഷിയുണ്ട്. 35 ഏക്കർ സ്ഥലത്ത് ലഭ്യമായ ഭൂമിയുടെ ചരിവ് നികത്താതെ സോളാർപാനലുകൾ സ്ഥാപിക്കുന്ന രീതിയാണ് അവലംബിച്ചത്. ഇതിനായി പ്രത്യേകതരത്തിൽ രൂപകൽപ്പന ചെയ്ത പാനലുകളാണ് ഉപയോഗിച്ചത്. ആവാസ വ്യവസ്ഥക്ക് കോട്ടം തട്ടാത്ത രീതിയിലുള്ള ഈ പ്ലാന്റ് മറ്റ് ഊർജ്ജ ഉപയോക്താക്കൾക്കും മാതൃകയാണ്.\nഭൂമിയുടെ ഘടനയെ കൃത്യതയോടെ ഉപയോഗിക്കുന്നതിനാൽ ഇത്തരം പ്ലാന്റ്ുകൾക്ക് നിരപ്പാർന്ന സ്ഥലത്തുള്ള പ്ലാന്റുകളെക്കാൾ 35 ശതമാനത്തിൽ അധികം പാനലുകളെ ഉൾക്കൊള്ളാൻ കഴിയും. 12 മെഗാവാട്ട് സ്ഥാപിത ശേഷിയുള്ള പയ്യന്നൂർ പ്ലാന്റിൽ നിന്ന് മാത്രം പ്രതിദിനം 48,000 യൂനിറ്റ് വൈദ്യുതി ലഭിക്കും. പ്ലാന്റ് പ്രവർത്തനക്ഷമമാകുന്നതോടെ സിയാലിന്റെ സോളാർ പ്ലാന്റുകളുടെ സ്ഥാപിതശേഷി 50 മെഗാവാട്ട് ആയി വർധിക്കും. ഇവയിലൂടെ പ്രതിദിനം രണ്ട് ലക്ഷത്തിലധികം യൂനിറ്റ് വൈദ്യുതിയാണ് സിയാലിന് ലഭിക്കുക. ഊർജ സ്വയംപര്യാപ്തതയിൽ നിന്ന് ഊർജോത്പാദനത്തിലേക്കുള്ള സിയാലിന്റെ ചുവടുവെപ്പുകൂടിയാണിത്\n2015ൽ വിമാനത്താവളം ഊർജ സ്വയംപര്യാപ്തത കൈവരിച്ചതിനുശേഷം, വൈദ്യുതോൽപ്പാദന രംഗത്തുള്ള സിയാലിന്റെ ഏറ്റവും വലിയ ചുവടുവയ്പ്പാണ് പയ്യന്നൂരിലേത്. പ്രതിവർഷം 28000 മെട്രിക് ടൺ കാർബൺഡയോക്സൈഡ് ബഹിർഗമനം കുറക്കാൻ 50 മെഗാവാട്ട് സ്ഥാപിത ശേഷിയുള്ള സൗരോർജ പ്ലാന്റുകൾക്ക് സാധിക്കും. ഇത്തരം പദ്ധതികൾ കാർബൺ പാദമുദ്ര കുറക്കുക വഴി പരിസ്ഥിതിക്ക് ഗുണകരമാകുന്നു.\nഉത്പാദിപ്പിക്കുന്ന അധിക വൈദ്യുതി കെ എസ് ഇ ബി പവർ ഗ്രിഡിലേക്ക് നൽകുകയും ആവശ്യമുള്ളപ്പോൾ തിരിച്ചു ലഭിക്കുകയും ചെയ്യുന്ന പവർ ബാങ്കിങ് സമ്പ്രദായമാണ് സിയാൽ നടപ്പിലാക്കുന്നത്. ഉദ്ഘാടനച്ചടങ്ങിൽ വൈദ്യുത വകുപ്പ് മന്ത്രി കെ കൃഷ്ണൻകുട്ടി അധ്യക്ഷത വഹിക്കും. മന്ത്രിമാരായ പി രാജീവ്, കെ രാജൻ, എം വി ഗോവിന്ദൻ മാസ്റ്റർ, രാജ്‌മോഹൻ ഉണ്ണിത്താൻ എം പി, എംഎൽഎ മാരായ ടി ഐ മധുസൂദനൻ, എം രാജഗോപാലൻ എന്നിവർ വിശിഷ്ടാതിഥികളായി പങ്കെടുക്കും.\nPrevious വിമുക്തഭടനെ ആദരിച്ചു\nNext പായത്ത് പ്രളയത്തിൽ തകർന്ന പിഎച്ച്‌സിക്ക് പകരം കുടുംബാരോഗ്യ കേന്ദ്രം ഒരുങ്ങി


അരവണ നിയന്ത്രണത്തില് നേരിയ ഇളവിന് സാധ്യത :: Janmabhumi Daily\nWednesday 24 December 2014 1:00 am IST\nശബരിമല: അരവണനിയന്ത്രണത്തില് നേരിയ ഇളവിന് സാധ്യത. ഉത്പാദനം പരമാവധി വര്‍ദ്ധിപ്പിച്ച് നിലവിലെ സ്ഥിതി തരണംചെയ്യാനാണ് ദേവസ്വം ബോര്‍ഡ് ശ്രമിക്കുന്നത്. അതേസമയം അരവണയിലെ ജലാംശം സംബന്ധിച്ച പരിശോധന നടത്തിയ മൈസൂര് ആസ്ഥാനമായ സെന്‍ട്രല് ഫുഡ് ടെക്‌നോളജിക്കല് റിസര്‍ച്ച് ഇന്‍സ്റ്റിറ്റിയൂട്ട്, പ്രസാദത്തില് പത്ത് ശതമാനത്തിലധികം ജലാംശമുണ്ടെങ്കിലും അത് കേടാകില്ലെന്ന് അധികൃതര്‍ക്ക് റിപ്പോര്‍ട്ട് നല്‍കിയതായി സൂചനയുണ്ട്. നിലവിലെ പ്രതിസന്ധി മറികടക്കാന് ഈറിപ്പോര്‍ട്ടുമായി ഉടന് അധികൃതര് കോടതിയെ സമീപിച്ചേക്കും. ശബരിമലയിലെ പ്രധാന വരുമാനസ്രോതസിലൊന്നാണ് അരവണ പ്രസാദം. വിതരണത്തില് പ്രതിസന്ധി ഉണ്ടായാല് കോടികളുടെ നഷ്ടമാണ് അത് ബോര്‍ഡിന് വരുത്തിവെയ്ക്കുക അന്യസംസ്ഥാനങ്ങളില്‍നിന്ന് എത്തുന്ന തീര്‍ഥാടകരാണ് അരവണപ്രസാദം ഏറ്റവും കൂടുതല് വാങ്ങുന്നത്. വരുമാനത്തില് കോടികള് ലാഭമുണ്ടെന്ന് പറയുന്നുണ്ടെങ്കിലും വിവിധ ഇനങ്ങളില് കോടികളുടെ നഷ്ടമാണ് സംഭവിച്ചുകൊണ്ടിരിക്കുന്നത്. ഏറ്റവും വരുമാനം കൂടിയ ഒന്നായ അരവണ വിതരണത്തില് നിയന്ത്രണം ഏര്‍പ്പെടുത്തിയപ്പോള് കഴിഞ്ഞ ഒരാഴ്ചയില് 13 ലക്ഷം കണ്ടെയ്‌നര് അരവണയാണ് വില്‍പ്പനയില് കുറവ് വന്നത്. അരവണ ടിന് ഒന്നിന് അറുപത് രൂപയില് മുപ്പത്തിയഞ്ച് രൂപയോളം ബോര്‍ഡിന് ലാഭമാണ്. അരവണയ്ക്കായി ശര്‍ക്കര, കല്‍ക്കണ്ടം തുടങ്ങിയ സാധനങ്ങള് വിതരണം ചെയ്യുന്നതുമായി ബന്ധപ്പെട്ട് ഉത്തരവുകള് ഇറക്കിയതില് കാലതാമസം വന്നു. ഇത് അരവണ ഉത്പാദനത്തിലും വിതരണത്തിലും തടസ്സമുണ്ടാക്കിയിട്ടുണ്ട്. മണ്ഡലകാലം അവസാനിക്കാന് ഏതാനും ദിവസങ്ങള് മാത്രം ബാക്കിനില്‍ക്കേ അരവണവിതരണം കൂടുതല് കാര്യക്ഷമമാക്കിയില്ലെങ്കില് അത് വ്യാപകമായ പ്രതിഷേധത്തിന് ഇടയാക്കും. ഇപ്പോള്‍തന്നെ ഭക്തര് ശരണം വിളിച്ച് പ്രതിഷേധിക്കുന്ന സ്ഥിതി ഉണ്ടായിട്ടുണ്ട്. പ്രസാദം ലഭിക്കാതെ ഭക്തര് സന്നിധാനത്ത് കൂടുതല്‍സമയം ഇപ്പോള് ചെലവഴിക്കുകയാണ്. ഇത് തിരക്ക് വര്‍ദ്ധിപ്പിച്ചു. എന്നാല് അരവണയുടെ നിയന്ത്രണം നിലനില്‍ക്കെതന്നെ ഉല്‍പ്പാദനം വര്‍ധിപ്പിക്കാനുള്ള നടപടിയാണ് കൈകൊള്ളുന്നതെന്ന് ചീഫ് സെക്രട്ടറി ഇ.കെ. ഭരത്ഭൂഷന് പറഞ്ഞു. സന്നിധാനത്ത് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം. അരവണയിലെ ജലാംശം പത്ത് ശതമാനമായി നിലനിര്‍ത്തിയാല് മതിയെന്ന ഫുഡ് സേഫ്റ്റി കമ്മീഷണറുടെ നിലപാട് കോടതി ശരിവെച്ചത് നിയന്ത്രണത്തിന് കാരണമായിട്ടുണ്ട്. അരണവണ കൂടുതല് കാലം കേടുകൂടാതിരിക്കാനാണ് ജലാംശത്തിന്റെ അളവ് നിജപ്പെടുത്തിയത്. ഫുഡ് സേഫ്റ്റി കമ്മീഷണറുടെ നിദ്ദേശപ്രകാരമാണ് നിലവില് അരവണ നിര്‍മ്മാണം നടത്തിവരുന്നത്. അരവണയുടെ നിയന്ത്രണം മൂന്ന് ടിന്നായി കുറച്ചത് കാര്യമായ പ്രശ്‌നം ഉണ്ടാക്കിയതായി കരുതുന്നതായി അദ്ദേഹം പറഞ്ഞു. തീര്‍ത്ഥാടകര്‍ക്കായി സൗകര്യമൊരുക്കുവാന് കഴിയുന്നത്ര എല്ലാ നടപടികളും സ്വീകരിച്ച് വരുന്നതായി ചീഫ് സെക്രട്ടറി കൂട്ടിച്ചേര്‍ത്തു.\nഅരവണ വീണ്ടും പ്ലാസ്റ്റിക് ടിന്നുകളില്


സ്‌പെഷ്യൽ ടാംഗി ടുമാറ്റോ ഗ്രില്‍ഡ് സാന്‍വിച്ച്\nതക്കാളി- 1 (അരിഞ്ഞത്)\nചീസ്-2കഷ്ണം\nമില്‍ക്ക് ബ്രെഡ്-4കഷ്ണം\nവെണ്ണ- 1/2 കപ്പ്\nആദ്യം എല്ലാ ബ്രെഡ് കഷ്ണങ്ങളിലും വെണ്ണ പുരട്ടുക. പിന്നീട് തക്കാളി അരിഞ്ഞതും ചീസും ഒരു ബ്രെഡിനു മുകളില് വെയ്ക്കുക. ഇതിനു മുകളില് ഉപ്പും കുരുമുളകുപൊടിയും വിതറുക. വീണ്ടും മറ്റൊരു ബ്രെഡ് കഷ്ണം എടുത്ത് ഇതിനു മീതെ വയ്ക്കുക. പിന്നീട് ഇത് പാനിൽ ച്ച് ചെറുതായി മൊരിയിക്കുക. രുചികരമായ ടാംഗി ഗ്രില്‍ഡ് സാന്‍വിച്ച് റെഡി\nക്രിസ്മസ് സ്‌പെഷ്യല് ചിക്കന് കറി\nക്രിസ്മസ് സ്‌പെഷ്യല് ചിക്കന് മഷ്‌റൂം\nവെജ് സ്പ്രിങ് റോള് ആസ്വദിക്കാം..\nകുടുംപുളിയിട്ട മീന് കറി\nസ്പെഷ്യൽ കസ്കസ് പായസം\nസ്പെഷ്യൽ ചെമ്മീൻ ഉണ്ട\nവിഷു സ്പെഷ്യൽ ചക്ക പായസം


പ്രവാസി വോട്ട് എന്ന ആകാശ കുസുമം\nനിയമസഭാ തിരഞ്ഞെടുപ്പ് പടിവാതിലിൽ എത്തിനിൽക്കുമ്പോൾ പ്രവാസി വോട്ട് വീണ്ടും ചർച്ചയാവുകയാണ്. പ്രവാസിവോട്ടെന്ന സങ്കൽപ്പം യാഥാർഥ്യമാകാൻ ഇനിയും ഒരുപാട് കാത്തിരിക്കേണ്ടി വരും. പ്രവാസികൾക്ക് അവർ തൊഴിലെടുക്കുന്ന നാട്ടിലിരുന്നുതന്നെ തങ്ങളുടെ സമ്മതിദാനാവകാശം വിനിയോഗിക്കാനുള്ള ആവശ്യത്തിന് വർഷങ്ങളുടെ പഴക്കമുണ്ട്. പ്രവാസലോകം സന്ദർശിക്കുന്ന മന്ത്രിമാർ ഉൾപ്പടേയുള്ള രാഷ്ട്രീയനേതാക്കൾ പ്രവാസികൾക്ക് വോട്ടാകാശം പലപ്പോഴും വലിയവായിൽ ഓഫർ ചെയ്യാറുണ്ടെങ്കിലും മറ്റുപല ഓഫറുകളേയുംപോലെ പ്രവാസികൾ ഇതും ഒരുചെവിയിലൂടെ കേട്ട് മറുചെവിയിലൂടെ പുറംതള്ളാറാണ് പതിവ്. എന്നാൽ 2010ൽ നടന്ന പ്രവാസി ഭാരതീയ ദിവസിൽ അന്നത്തെ പ്രധാനമന്ത്രിയായിരുന്ന മൻമോഹൻ സിംഗ് പ്രവാസികൾക്ക് വോട്ടവകാശമെന്ന പ്രഖ്യാപനം നടത്തി. അതിന് ശേഷം പരിഷ്കരിച്ചുവന്ന വോട്ടേർസ് ലിസ്റ്റിൽ പ്രവസികളുടെ പേരും ഇടംപിടിച്ചു. അതുവരെ ജനാധിപത്യ പ്രക്രിയയിൽ പങ്കാളികളാകാൻ കഴിയാതിരുന്ന, രാജ്യത്തെ രണ്ടാംതരം പൗരൻമാരായി സ്വയം വിശേഷിപ്പിച്ചിരുന്ന പ്രവാസികളെ സമ്പന്ധിച്ചിടത്തോളം അതുതന്നെ ഏറ്റവുംവലിയ അംഗീകാരമായിരുന്നു. എന്നാൽ ലിസ്റ്റിൽ പേരുവന്നെങ്കിലും തിരഞ്ഞെടുപ്പ് കാലയളവിൽ നാട്ടിലുള്ളവർക്കേ വോട്ടുചെയ്യാൻ സാധിച്ചിരുന്നൊള്ളൂ. അതിനുശേഷം നടന്ന തിരത്തെടുപ്പുകളിൽ പ്രവാസികളുടെ മൊത്തം അംഗസംഖ്യയെ അപേക്ഷിച്ച് വളരെചെറിയ ഒരു ശതമാനം ആളുകളാണ് തങ്ങളുടെ സമ്മതിദാനം രേഖപ്പെടുത്തിയത്. തെരഞ്ഞെടുപ്പ് നടക്കുമ്പോൾ നാട്ടിൽവന്ന് വോട്ട്ചെയ്യുന്നത് അങ്ങേയറ്റം പ്രയാസകരമാണ്. ജോലിചെയ്യുന്ന സ്ഥാപനങ്ങളിൽനിന്ന് ലീവ് തരപ്പെടുത്താൻ എല്ലാവർക്കും എളുപ്പവുമല്ല.\nഇന്ത്യയിൽ നിന്നുള്ള പ്രവാസികളിൽ സിംഹഭാഗവും ഗൾഫ് മേഖലയിലാണ് തൊഴിൽ ചെയ്യുന്നത്. അവരിൽതന്നെ അധികവും വളരെകുറഞ്ഞ മാസവരുമാനുള്ളവരുമാണ്. നാട്ടിലൊരു വോട്ടിനുവേണ്ടി ലീവും വിമാന യാത്രാകൂലിയും സംഘടിപ്പിക്കുകയെന്നത് സാധാരണപ്രവാസികളെ സംബന്ധിച്ചിടത്തോളം ദുഷ്കരവുമാണ്. ഗൾഫിലെ ഏതാണ്ടെല്ലാ തൊഴിലിടങ്ങളിലും ഇന്ത്യക്കാരുടെ സാന്നിദ്ധ്യം എമ്പാടുമുണ്ട്. ഇവരെല്ലാം ഒരേസമയം വോട്ടു രേഖപ്പെടുത്താൻ സ്വന്തം രാജ്യത്തേക്ക് പുറപ്പെട്ടാൽ ഇവിടങ്ങളിലുള്ള വ്യാവസായ തൊഴിൽമേഖല ഭാഗികമായി സ്തംഭിക്കാനിടയാവും. ഇക്കാരണങ്ങൾകൊണ്ടെല്ലാം നാട്ടിൽവന്ന് വോട്ട് ചെയ്യുകയെന്നത് ഒട്ടും പ്രായോഗികവും ശാസ്ത്രീയവുമല്ലെന്ന് എല്ലാവർക്കുമറിയാവുന്നതാൺ‍്.\nഅന്യ രാജ്യങ്ങളിൽ തൊഴിലെടുക്കുന്ന ഇന്ത്യൻ പൗരൻമാർക്ക് തങ്ങൾ തൊഴിൽ ചെയ്യുന്ന നാടുകളിൽ നിന്നുതന്നെ വോട്ടുചെയ്യാനുള്ള അവകാശത്തിന് വേണ്ടിയുള്ള ആവശ്യം കാലങ്ങളായി പ്രവാസലോകത്തുനിന്ന് ഉയർന്നുകേൾക്കുന്നണ്ട്. ഇതു സംബന്ധമായി സുപ്രീംകോടതിയിൽ ലഭിച്ച ഹരജിയുടെ അടിസ്ഥാനത്തിൽ ഇതേകുറിച്ച് പഠിക്കാനും റിപ്പോർട്ട് സമർപ്പിക്കാനും കേന്ദ്രസർക്കാറിനും തെരഞ്ഞെടുപ്പ് കമ്മീഷനും കഴിഞ്ഞവർഷം സുപ്രീംകോടതി നിർദ്ദേശംനൽകിയിരുന്നു. അതുപ്രകാരം ഇതുസമ്പന്ധമായി ചർച്ചകളും പഠനങ്ങളുംനടന്നു. ഇലക്ട്രോണിക് വോട്ടിംഗ്, പ്രോക്സി വോട്ടിംഗ് തുടങ്ങി ഏതെങ്കിലും സംവിധാനത്തിലൂടെ വോട്ട് ചെയ്യാമെന്ന് തെരഞ്ഞെടുപ്പ് കമ്മീഷൻ ശുപാർശ ചെയ്യുകയും കേന്ദ്രസർക്കാർ അത് അംഗീകരിക്കുകയും ചെയ്തു. ഇതിന്റെ ഭാഗമായി കേരളത്തിലും ഇവോട്ടിംഗ് നടപ്പാക്കുന്നതിനെ കുറിച്ച് ചർച്ച നടക്കുകയുണ്ടായി. മുഖ്യമന്ത്രി ഉമ്മൻചാണ്ടിയുടെ നേതൃത്വത്തിൽ തലസ്ഥാനനഗരിയിൽ അതിനുവേണ്ടി സർവകക്ഷി യോഗവുംചേർന്നു. ഇ വോട്ടിംഗിന്റെ പ്രായോഗികതയിൽ ചിലകക്ഷികൾ ആശങ്ക പ്രകടിപ്പിച്ചെങ്കിലും പ്രവാസികൾക്ക് വോട്ടവകാശമെന്ന മിനിമം ലക്ഷ്യത്തിൽ ഏതാണ്ടെല്ലാ കക്ഷികളും ഒരെ നിലപാട് സ്വീകരിച്ചതായണറിവ്.\nഇതിനുവേണ്ടി സുരക്ഷിതവും അനിയോജ്യവുമായ രീതികൾ ഉപയോഗിക്കാവുന്നതാണ്. ജനാധ്യപത്യ മര്യാദയുടെ പൂർണതയും സ്വകാര്യതയും നിലനിർത്തുന്നതിന് പ്രോക്സിവോട്ടിംഗിനെ അപേക്ഷിച്ച് ഇവോട്ടിംഗ് തന്നെയാണ് എന്തുകൊണ്ടും അഭികാമ്യം. സാങ്കേതിക വിദ്യയുടെ കുതിപ്പ് ഇലക്ട്രോണിക് രംഗത്ത് വലിയ മുന്നേറ്റങ്ങൾക്ക് സാക്ഷ്യം വഹിക്കുകയും സോഷ്യൽ മീഡിയ ഉൾപ്പടേയുള്ള നവമാധ്യമങ്ങൾ ജനകീയമാവുകയും ചെയ്ത പുതിയ സാഹചര്യത്തിൽ ഇവോട്ടിംഗിന്റെ പ്രായോഗികതയെകുറിച്ചുള്ള ആശങ്കകൾ അസ്ഥാനത്താണ്. രഹസ്യസ്വഭാവമുള്ള വിവരങ്ങളും വിനിമയങ്ങളും ഇന്റർനെറ്റിലൂടെ ഇപ്പോൾ സുരക്ഷിതമായി കൈമാറ്റം ചെയ്യപ്പെടുന്നു. അതീവസുരക്ഷ ആവശ്യമായ ഓൺലൈൻ ബാങ്കിംഗ് ഉൾപ്പടേയുള്ള സങ്കേതങ്ങളിലൂടെ ലോകത്ത് കോടിക്കണക്കിന് ആളുകൾ വിനിമയം നടത്തുകയും സുരക്ഷിതമായി പണം കൈമാറ്റം ചെയ്യപ്പെടുകയും ചെയ്തുകൊണ്ടിരിക്കുന്നു. മാത്രവുമല്ല ലോകത്ത് ഒട്ടേറെ രാജ്യങ്ങളിൽ പ്രവാസി വോട്ടിംഗ് അംഗീകരിക്കുകയും വിജയകരമായി നടപ്പിലാക്കിവരികയും ചെയ്യുന്നുണ്ട്.\nകഴിഞ്ഞ തദ്ദേശ സ്വയംഭരണ സ്ഥാപനങ്ങളിലേക്കുള്ള തിരഞ്ഞെടുപ്പിൽ തന്നെ പ്രവാസി എന്ന ലാബലിൽ കന്നിവോട്ട് ചെയ്യാമെന്ന് കരുതി കാത്തിരുന്ന പ്രവാസികൾ ഒരുപാടുണ്ട്. എന്നാൽ വിദേശത്തുള്ള പ്രവാസികൾക്ക് വോട്ട് ചെയ്യാനവാതെ തദ്ദേശ സ്വയംഭരണ സ്ഥാപനങ്ങളിലേക്കുള്ള തിരഞ്ഞെടുപ്പ് കഴിഞ്ഞു. ഇപ്പോൾ കേരളം ഉൾപ്പടേയുള്ള അഞ്ചുസംസ്ഥാനങ്ങൾ നിയമസഭാ തിരഞ്ഞെടുപ്പിന് ഒരുങ്ങുകയാണ്. പ്രവാസികൾക്ക് വോട്ടുചെയ്യാനുള്ള സാഹചര്യം ഇപ്പോഴുമുണ്ടായിട്ടില്ല. പ്രവാസികളുടെ വോട്ടവകാശം ഇപ്പോഴും ഒരു സ്വപ്നമായിതന്നെ നിലനിൽക്കുന്നു. ലോകത്ത് ഏതാണ്ട് മൂന്നുകോടിയോളം ഇന്ത്യക്കാർ പ്രവാസികളായുണ്ട്‍്. വർഷങ്ങളായി ഇന്ത്യയുടെ സമ്പദ്ഘടനക്ക് കരുത്തുപകരുന്നത് പ്രവാസികളാണെന്നത് യാഥാർത്യമാണ്. പ്രത്യേകിച്ച് പ്രവാസികളിൽ അധികവുമുള്ള ഗൾഫ് മേഖലയിൽനിന്ന്. രാജ്യത്തിന്റെ സാമ്പത്തിക മേഖലയെ മുന്നോട്ടടുപ്പിക്കുന്നതിൽ പെട്രോഡോളർ എത്രമാത്രം പങ്കുവഹിച്ചിട്ടുണ്ടെന്ന് കണ്ടെത്തുമ്പോൾ ഈ യാഥാർത്യം ബോധ്യമാകും. വർഷങ്ങളായി ഇന്ത്യയുടെ പ്രത്യേകിച്ച് കേരളത്തിന്റെ സാമ്പത്തിക അടിത്തറക്ക് കോട്ടംവരാതെ കാത്തുനിർത്തിയത് പ്രവാസികളാണ്. അടിസ്ഥാന വികസന പ്രക്രിയയിൽ അനിഷേധ്യമായ പങ്കാളിത്വമാണ് പ്രവാസികൾ ഇന്നോളം വഹിച്ചിട്ടുള്ളത്. ഉന്നത വിദ്യാഭ്യാസം, അത്യാധുനിക ചികിത്സാ സംവിധാനങ്ങൾ, ഗതാഗതം, ഹോസ്പിറ്റാലിറ്റി, റീറ്റെയിൽ, ഐടി, റിയൽ എസ്റ്റേറ്റ്, ട്രാവൽ ടൂറിസം, വിനോദം, മാധ്യമ രംഗം തുടങ്ങി വളർച്ചയുടെ എല്ലാ മേഖലകളിലും വിദേശ മലയാളികളുടെ വിയർപ്പിന്റെ സാരംശമുണ്ട്. ഇതിനെല്ലാം പുറമെ വിദ്യാഭ്യാസ സ്ഥാപനങ്ങളും ചാരിറ്റബിൾ ട്രസ്റ്റുകളും നോക്കി നടത്തുന്ന സംഘടനകളുടേയെല്ലാം നട്ടെല്ല് പ്രവാസികളാണ്.\nരാപ്പകൽ ഭേദമന്യേ വിദേശ നാടുകളിൽ കഠിനാധ്വാനം ചെയ്യുന്ന ഏതൊരു പ്രവാസിയും നാട്ടിലേക്കയക്കുന്ന പണം വിനിയോഗിക്കുന്നത് രാജ്യത്തിന്റെ പൊതു വിപണിയിലാണ്. പ്രതിവർഷം 75,000 കോടി രൂപയുടെ വിദേശ നാണ്യം പ്രവാസികൾ നാട്ടിലേക്ക് അയക്കുന്നുണ്ടെന്നാണ് കണക്കുകൾ വ്യക്തമാക്കുന്നത്. തട്ടിയും മുട്ടിയും അരിഷ്ടിച്ച് കഴിഞ്ഞിരുന്ന ഒരുപാട് ഗ്രാമപ്രദേശങ്ങളെ അഭിവൃദ്ധിയുടെ ചവിട്ടുപടിയിലേക്ക് കൈപിടിച്ചുയർത്തിയതും നാടിന്റെ നാനോ?ുഖ വികസനത്തിന് ആക്കം കൂട്ടിയതും, നാടും വീടുംവിട്ട് അന്യദേശങ്ങളിൽ കഷ്ടപ്പെടുന്ന പ്രവാസികളാണ്.\nനാടിന്റെ പുരോഗതിക്ക്‍് പ്രത്യക്ഷമായൊ പരോക്ഷമായൊ മുതൽമുടക്കുന്ന പ്രവാസികൾക്ക് തങ്ങളുടെ മൂലധനം നാടിന്റെ വികസനത്തിന് ക്രിയാത്മകമായി വിനിയോഗിക്കുന്നുണ്ടെന്ന് ഉറപ്പുവരുത്താനുള്ള അവകാശമുണ്ട്. അതിനുവേണ്ടി തങ്ങളുടെ പ്രശ്നങ്ങളിൽ ഇടപെടാൻ കഴിയുന്ന പ്രതിനിധികളേയും ഭരണകർത്താക്കളേയും തിരഞ്ഞെടുക്കാനും ജനാധിപത്യ പ്രക്രിയയിൽ പങ്കുചേരുന്നതിനുമുള്ള അവരുടെ ആവശ്യം ന്യായവും ജനാധിപത്യ നിർവ്വഹണത്തിന്റെ പൂർത്തീകരണത്തിന് അനിവാര്യവുമാണ്. വോട്ടാവകാശത്തിന്റെ അഭാവമാണ് തങ്ങളുടെ പ്രശ്നങ്ങൾക്ക് മുമ്പിൽ അധികാരികൾ മുഖം തിരിക്കുന്നതെന്ന് പ്രവാസികൾക്ക് നന്നായി ബോധ്യമുണ്ട്. തങ്ങളുടെ പ്രശ്നങ്ങൾ എത്തിക്കേണ്ടിടത്ത് എത്തിക്കാൻ വോട്ടവകാശമെന്ന ജനാധിപത്യ ആയുധം പ്രവാസികളെ സഹായിക്കുമെന്നുറപ്പാണ്. നല്ലൊരു ശതമാനം ആളുകൾ പ്രവാസലോകത്തുള്ള കേരളത്തിന്റെ രാഷ്ട്രീയ ഭാഗദേയത്വം തീരുമാനിക്കാൻ വോട്ടവകാശം നേടുന്നതിലൂടെ പ്രവാസി കരുത്ത് ആർജ്ജിക്കും. ആവേഷത്തോടെയായിരിക്കും പ്രവാസലോകം ഇതിനെ വരവേൽക്കുക. അവർക്ക് വ്യക്തമായ രാഷ്ട്രീയ നിലപാടുകളും കാഴ്ചപ്പാടുകളുമുണ്ട്. നാട്ടിൽ രാഷ്ട്രീയ പ്രവർത്തനം നടത്തിയിരുന്ന അനേകമാളുകൾ പ്രവാസലോകത്തുണ്ട്. നാട്ടിലുള്ളതിനേക്കാൾ തലനാരിഴ കീറി രാഷ്ട്രീയം ഇവിടെ ചർച്ച ചെയ്യപ്പെടുന്നു. എന്നാൽ കക്ഷിരാഷ്ട്രീയ സമ്മർദ്ദങ്ങൾ അധികമാളുകളേയും വലിയ തോതിൽ സ്വാധീനിക്കാറില്ല എന്നതാണ് യാഥാർത്യം. ഭാഷ ദേശ വൈവിധ്യങ്ങളുമായുള്ള നിരന്തര സമ്പർക്കവും വലിയ അനുഭവസമ്പത്തും പ്രവാസികളെ എക്കാലവും പ്രബുദ്ധരാക്കി നിർത്തുന്നു. വികസന നയങ്ങളിലും രീതികളിലും പ്രവാസികൾക്ക് അവരുടേതായ കാഴ്ചപ്പാടുകളുണ്ട്. നാടും വീടുംവിട്ട് ജീവിതത്തിന്റെ പൂർണയൗവനം പരദേശങ്ങളിൽ ചെലവഴിക്കേണ്ടിവരുന്ന പ്രവസികൾ നാടിന്റെ സ്പന്ദനം തൊട്ടറിയാൻ എപ്പോഴും ആഗ്രഹിക്കുന്നു. നാടിന്റെ കുതിപ്പിലും കിതപ്പിലും ആഹ്ളാദവും ആശങ്കയും നെഞ്ചിലേറ്റി അവർ നാടിനോടൊപ്പം ചേരുന്നു. ചർച്ചകളിൽ സജീവമാകുന്നു. പ്രത്യായ ശാസ്ത്രത്തിലും ആശയതലങ്ങളിലുമുള്ള സംവാദങ്ങൾ നടത്തുന്നു. സോഷ്യൽ മീഡിയയിലെ പ്രവാസി പങ്കാളിത്വം ഇതിലേക്കൊരു ചൂണ്ടുപലകയാണ്. ഏതാണ്ടെല്ലാ രാഷ്ട്രീയ പാർട്ടികൾക്കും മതസാംസ്കാരിക സംഘടനകൾക്കും ഗൾഫുനാടുകൾ ഉൾപ്പടേയുള്ള പ്രവാസലോകത്ത് വേരും ശാഖകളുമുണ്ട്. ഇവിടെ യഥേഷ്ടം യോഗങ്ങളും സംവാദങ്ങളും നടക്കുന്നു. പ്രാവാസ ലോകത്തെ രാജ്യങ്ങളിലുള്ള നിയമം മറികടക്കാതെ, തികഞ്ഞ സംയമനത്തോടെ പരസ്പരം അടുക്കാനും സൗഹൃദപ്പെടാനും കലഹിക്കാനുമെല്ലാം പ്രവാസികൾ നന്നായി പഠിച്ചിട്ടുണ്ട്.\nപ്രവാസിവോട്ട് ഇപ്പോൾ അതിന്റെ പ്രായോഗികതയിൽ വഴിമുട്ടി നിൽക്കുകയാണ്. ലോകത്തെ ഏറ്റവുംവലിയ ജനാധിപത്യ രാജ്യമായ ഇന്ത്യയിൽ സാങ്കേതികത്വങ്ങളുടേയും പ്രായോഗികതയുടേയും പേരിൽ സ്വന്തംരാജ്യത്തെ പ്രവാസികളായ പൗരൻമാർക്ക് സമ്മതിദാനം രേഖപ്പെടുത്താനുള്ള അവകാശം നിഷേധിക്കുന്നത് ജനാധിപത്യ നീതിക്ക് നിരക്കാത്തതും ഇന്ത്യൻ ഭരണഘടനയോട് ചെയ്യുന്ന അനീതിയുമാണ്. നമ്മുടെ ജനാധിപത്യ വ്യവസ്ഥിതിയുടെ മൂല്യങ്ങൾ ഒട്ടേറെ ലോകരാജ്യങ്ങൾക്ക് ദിശാബോധം നൽകിയിട്ടുണ്ട്. അതിൽനിന്ന് ഊർജമാവഹിച്ച് ജനാധിപത്യത്തിന്റെ ശ്രീ കോവിലിലേക്ക് കൂടുമാറിയ രാജ്യങ്ങളുമുണ്ട്. രാജ്യത്ത് നടപ്പാക്കിയ തിരഞ്ഞെടുപ്പ് രീതികളും പരിഷ്കാരങ്ങളുമെല്ലാം ഇത്തരത്തിൽ ശ്രദ്ധേയമാണ്. പരീക്ഷണാടിസ്ഥാനത്തിൽ ഉപയോഗിച്ചുതുടങ്ങിയ ഇലക്ട്രേണിക് വോട്ടിംഗ് യന്ത്രം പാർലമെന്റ്, നിയമസഭ, ത്രിതലപഞ്ചായത്ത് തുടങ്ങി എല്ലാ തലങ്ങളിലും ഇപ്പോൾ ഉപയോഗിച്ചുകൊണ്ടിരിക്കുന്നു. ഇത് സാങ്കതികവിദ്യയിലൂടെ രാജ്യം കൈവരിച്ച വിപ്ളവ മുന്നേറ്റത്തേയാണ് സൂചിപ്പിക്കുന്നത്. പ്രവാസി വോട്ടിന്റെ കാര്യത്തിലും വിപ്ളവകരമായ ചുവടുവെപ്പുകൾ നടത്താൻ നമ്മുടെ വ്യവസ്ഥിതിക്ക് കഴിയേണ്ടതുണ്ട്. പ്രവാസികൾക്ക് വോട്ടവകാശം ലഭിക്കുമ്പോൾ അതിന്റെ ഗുണഭോക്താക്കളെ അന്യേഷിച്ചിറങ്ങാനല്ല ശ്രമിക്കേണ്ടത്. കക്ഷി രാഷ്ട്രീയ ബന്ധങ്ങൾക്കധീതമായി നയങ്ങളും സമീപനങ്ങളും വിലയിരുത്തി പിന്തുണക്കാനും അതുപോലെ പിൻതള്ളാനും പാകപ്പെട്ട മനസാണ് സാധാരണ പ്രവാസികളുടേത്. പ്രവാസലോകത്ത് രാഷ്ട്രീയ പാർട്ടികൾക്കുള്ള സ്വാധീനവും മേൽകോയ്മയും കൂട്ടിയും കിഴിച്ചും പ്രവാസികളുടെ ജനാധിപത്യ മൗലിക അവകാശങ്ങളെ ആരും നിഷേധിക്കരുത്.\nMuhammed Kunhi Wandoor For MalayalamNews Daily\nഇന്ത്യൻ ജനാധിപത്യം ഇലക്ഷൻ തിരഞ്ഞെടുപ്പ് തെരഞ്ഞെടുപ്പ് പ്രവാസി വോട്ട്\nവൈദേശികാധിപത്യത്ത്യൽ നിന്നും മോചനം നേടിയിട്ട് അറുപത്തഞ്ചാണ്ട് പിന്നിട്ടിരിക്കുന്നു. സ്വാതന്ത്ര്യത്തിന് വേണ്ടി കയ് മെയ് മറന്ന് പേരാടിയ ഒരു ജനതയുടെ അർഹമായ ആഘോഷത്തിന്റെ സുദിനം കൂടിയാണ് റിപ്പബ്ളിക് ദിനം. ഇതിൽ വിദേശികളുടെ തോക്കിനുമുമ്പിൽ വിരിമാറ് കാണിച്ച ദേശസ്നേഹികളുടെ വിജയ മന്ത്രങ്ങളുണ്ട്. സ്വാതന്ത്ര്യത്തിന് വേണ്ടി നിലകൊണ്ടതിന്റെ പേരിൽ തൂക്കുമരമേറ്റുവാങ്ങേണ്ടി വന്ന ധീരദേശാഭിമാനികളുടെ നിശ്ചയ ദാർഡ്യത്തിന്റെ ചുവന്ന അടയാളങ്ങളുണ്ട്. ഇന്ത്യക്കാരനായി ജീവിച്ചതിന്റെ പേരിൽ കൂട്ടത്തോടെ കൊന്നൊടുക്കിയ നിരപരാധികളുടെ രക്തത്തിന്റെ ഗന്ധമുണ്ട്. വൈവിധ്യങ്ങൾക്കിടയിലും സ്വന്തം രാജ്യത്തിന് വേണ്ടി ഒത്തൊരുമയോടെ പോരാടിയതിന്റെ മധുരമാണ് ആറര പതിറ്റാണ്ടുകൾക്കിപ്പുറവും നാം നുകർന്ന് കൊണ്ടിരിക്കുന്നത്. സ്വാതന്ത്രാനന്തരം ഇന്ത്യ ശാസ്ത്ര സാങ്കേതിക മേഖലകളിൽ നൂതനമായ കാൽവെപ്പുകൾ നടത്തി. വിദ്യാഭ്യാസ മേഖലയിൽ ഒരുപാട് മുന്നോട്ട് പോയി. രാജ്യത്ത് ഒട്ടേറെ ഉന്നത കലാലയങ്ങൾ ഉയർന്നു വന്നു. പുതിയ സങ്കേതങ്ങളും ഉപാധികളും സ്വീകരിക്കുക വഴി ലോകത്തിന്റെ വികസനക്കുതിപ്പിന് ഏതാണ്ട് ഒപ്പം തന്നെ സഞ്ചരിക്കാൻ ഇന്ത്യക്ക…\nപീഡനം നേരിടുന്ന നമ്മുടെ കുട്ടികൾ\nഐക്യരാഷ്ട്രസഭയുടെ ആഹ്വാനപ്രകാരം നവംബർ ഇരുപതിനാണ് ആഗോള ശിശുദിനമായി ആചരിക്കുന്നത്. ഇന്ത്യൻ പ്രധാനമധന്തയായിരുന്ന ജവഹർലാൽനെഹ്രുവിന്റെ ജന്മദിനമായ നവംബർ പതിനാലിനാണ് ഇന്ത്യയിൽ ശിശുദിനം ആചരിച്ചുവരുന്നത്‍്. കേവലം ആണ്ടറുതിക്ക് നടത്തപ്പെടുന്ന ഒരു വഴിപാടായി മാറിയിരിക്കുന്നു നമ്മുടെ ശിശുദിനാചരണം. കുട്ടികളെ കോലം കെട്ടി എഴുന്നള്ളിക്കുന്ന ചടങ്ങുകളിൽ മാത്രം ഒതുങ്ങി നിൽക്കുകയാണ് നമ്മുടെ ആഘോഷങ്ങൾ. ഒരു രാജ്യത്തിന്റെ ഭാഗദേയത്വം തന്നെ നിർണ്ണയിക്കുന്നത് ആ രാജ്യത്തെ കുട്ടികളാണ്. ഇന്ത്യൻ ജനസഖ്യയുടെ ഏതാണ്ട് പകുതിയോളം വരും പതിനെട്ട് വയസ് വരേയുള്ളവരുടെ അംഗബലം. കുട്ടികളിലെ നല്ലതും ചീത്തയുമായ എല്ലാ മാറ്റങ്ങളും ആ രാജ്യത്തിന്റെ നാനോന്മുഖ വികസന പ്രക്രിയകളെ സാരമായി ബാധിക്കും. പുതി സാഹചര്യത്തിൽ നമ്മുടെ രാജ്യത്തെ കുട്ടികൾ ഒട്ടനവധി പ്രശ്നങ്ങളാണ് നേരിട്ട് കൊണ്ടിരിക്കുന്നത്. സമൂഹത്തിന്റെ ഏതാണ്ട് എല്ലാ മേഖലയിലുമുള്ള കുട്ടികൾ പല തരത്തിലുള്ള വെല്ലുവിളികൾ നേരിട്ട് കൊണ്ടിരിക്കുന്നു.\nപൈതങ്ങളെ അമ്മത്തൊട്ടിലിൽ ഉപേക്ഷിക്കുന്ന വാർത്തകൾ നെഞ്ചിടിപ്പോടെയാണ് കഴിഞ്ഞ കുറെ വർഷങ്ങളിൽ നാം കേട്ടുകൊണ്ടിരുന്നത്. എന്നാൽ സ്…\nMedia & Advertising, Blogger, Freelance Journalist.\nസ്വത്വം തേടുന്നവർ, സ്വാതന്ത്ര്യവും\nമൃതിയടയുന്ന പ്രവാസി വകുപ്പ്


എക്‌സിറ്റ് പോള് സര്‍വ്വേകളില് വിശ്വസിക്കുന്നില്ല; അസമിലേക്ക് ഭാഗെലിനെ അയച്ച് കോണ്‍ഗ്രസ്, ബിജെപിയെ തടുക്കുക ലക്ഷ്യം - Newsrupt\nAssam Election 2021 May 1, 2021\nഎക്‌സിറ്റ് പോള് സര്‍വ്വേകളില് വിശ്വസിക്കുന്നില്ല; അസമിലേക്ക് ഭാഗെലിനെ അയച്ച് കോണ്‍ഗ്രസ്, ബിജെപിയെ തടുക്കുക ലക്ഷ്യം\nന്യൂദല്‍ഹി: പുറത്ത് വന്ന എക്‌സിറ്റ് പോളുകളിലേറെയും അസമില് എന്‍ഡിഎ സഖ്യം തന്നെ അധികാരത്തില് വരുമെന്നാണ് പ്രവചിക്കുന്നത്. എന്നാല് ഈ ഫലങ്ങളില് കോണ്‍ഗ്രസ് വിശ്വസിക്കുന്നില്ല. നേരിയ ഭൂരിപക്ഷത്തോടെയെങ്കിലും അസമില് അധികാരത്തിലെത്താനാവും എന്ന് തന്നെയാണ് അവര് പ്രതീക്ഷിക്കുന്നത്.\nഅതിനാല് തന്നെ ഫലം വന്നാലുടന് തന്നെ സാഹചര്യങ്ങള് കൈകാര്യം ചെയ്യാനുള്ള ചുമതല ചത്തീസ്ഗഡ് മുഖ്യമന്ത്രി ഭൂപേഷ് ഭാഗെലിനെ കോണ്‍ഗ്രസ് കഴിഞ്ഞു. കോണ്‍ഗ്രസ് സഖ്യത്തിന് ഭൂരിപക്ഷം ലഭിച്ചാല് തന്നെയും എംഎല്‍എമാരെ കൂറുമാറ്റി അധികാരം പിടിക്കാന് ബിജെപി ശ്രമിക്കുമെന്ന വിലയിരുത്തലിന് ശേഷമാണ് കോണ്‍ഗ്രസ് പെട്ടെന്ന് തന്നെ ഈ നീക്കം നടത്തിയത്.\nനേരത്തെ പല സംസ്ഥാനങ്ങളിലും തെരഞ്ഞെടുപ്പ് ഫലം വന്നപ്പോള് മുന്നിലെത്തിയിട്ടും ഉത്തരവാദിത്വമുള്ള നേതാവ് എത്താന് വൈകിയത് കൊണ്ട് മാത്രം കോണ്‍ഗ്രസിന് അധികാരം നഷ്ടപ്പെട്ടിരുന്നു. അസമില് അതിന് ഇടം കൊടുത്തുകൂടാ എന്ന തീരുമാനവും ഭാഗെലിനെ നേരത്തെ അയക്കുന്നതിന് പിന്നിലുണ്ട്.\nഅസം തെരഞ്ഞെടുപ്പില് കോണ്‍ഗ്രസ് നിരീക്ഷനായിരുന്നു ഭാഗെല്. ഈ വര്‍ഷം ജനുവരി ആദ്യത്തിലാണ് ഭൂപേഷ് ഭാഗെലിനെ സംസ്ഥാനത്തെ തെരഞ്ഞെടുപ്പിന്റെ നിരീക്ഷനായി നിയമിച്ചത്. തുടര്‍ച്ചയായി ബിജെപി ഭരിച്ചിരുന്ന ചത്തീസ്ഗഡില് കോണ്‍ഗ്രസിന് ഉജ്ജ്വല വിജയം സമ്മാനിച്ചാണ് ഭൂപേഷ് ഭാഗെല് മുഖ്യമന്ത്രിയായത്.\nAssamAssam Election 2021Bhupesh BaghelBJPCongress


2019-01-25 02:42:27am |\nപന്തളം: മീനത്തില് താലികെട്ട് എന്ന ദിലീപ് സിനിമയെ ഓര്‍മിപ്പിക്കുന്ന വിധത്തിലുള്ള വിവാഹത്തിനാണ് കഴിഞ്ഞദിവസം പന്തളം സാക്ഷിയായത്. നിശ്ചയിച്ച വിവാഹത്തിന് വരന് എത്താതെ മുടങ്ങുമെന്നായപ്പോള് കുടുംബ സുഹൃത്തിന്റെ സഹോദരന് യുവതിക്ക് താലി ചാര്‍ത്തുകയായിരുന്നു.\nകുരമ്പാല തെക്ക് കാഞ്ഞിരമുകളില് മധുവിന്റെ മകള് മായയുടെ വിവാഹമാണ് ഇന്നലെ പകല് 11.40നും 12നും മധ്യേ ഉള്ള മുഹൂര്‍ത്തത്തില് കുരമ്പാല പുത്തന്‍കാവില് ഭഗവതി ക്ഷേത്രത്തില് നിശ്ചയിച്ചിരുന്നത്. താമരക്കുളം സ്വദേശിയായിരുന്നു വരന്. മുഹൂര്‍ത്തം അടുത്തിട്ടും വരനും ബന്ധുക്കളും എത്തിയില്ല. അന്വേഷിച്ചപ്പോഴാണ് വരന് വീട്ടില് നിന്നും രാവിലെ മുങ്ങിയ വിവരം എത്തിയത്.\nവരനും ബന്ധുക്കളും എത്താതായതോടെ വധുവിന്റെ ബന്ധുക്കള് പന്തളം പോലീസില് പരാതി നല്‍കി. പന്തളം പൊലീസ് നൂറനാട് പൊലീസുമായി ബന്ധപ്പെട്ടു അന്വേഷണം നടത്തുകയും ഇതോടെ വരനെ രാവിലെ മുതല് കാണാനില്ലെന്ന് വ്യക്തമാവുകയും ചെയ്തു.\nഇതോടെ പ്രതിസന്ധി മറികടക്കാന് എന്ത് ചെയ്യാമെന്നായി ആലോചന. മുന് ഗ്രാമപഞ്ചായത്ത് മെമ്പര് ആര്. ജ്യോതികുമാര് മുന്‍കൈ എടുത്ത് വിവാഹത്തിന് തയ്യാറായ കുടുംബസുഹൃത്തിന്റെ സഹോദരന് സുധീഷുമായി വിവാഹം ഉറപ്പിച്ചു. പൂഴിക്കാട് പൊയ്കകുറ്റിയില് ജാനകിയമ്മയുടെ മകനാണ് സുധീഷ്. വൈകുന്നേരം മൂന്നിന് നേരത്തെ നിശ്ചയിച്ച ക്ഷേത്രത്തില് വച്ചു തന്നെ വിവാഹം നടത്തി.


മുൻ കാല പ്രാബല്യത്തോടെ നഴ്‌സുമാരുടെ ശമ്പളം വര്‍ധിപ്പിക്കാന് ശുപാര്‍ശ | Daily Indian Herald\nOctober 19, 2017 5:32 pm By : Indian Herald Staff\nതിരുവനന്തപുരം: സ്വകാര്യ ആശുപത്രികളിലെ നഴ്സുമാരുടെ ശമ്പളം വര്‍ധിപ്പിക്കാനുള്ള ശുപാര്‍ശയ്ക്ക് അംഗീകാരം. നഴ്‌സുമാരുടെ ശമ്പളവര്‍ധനവിന് മിനിമം വേതന സമിതി അംഗീകാരം നല്‍കി. ആശുപത്രി മാനേജ്‌മെന്റുകളുടെ വിയോജിപ്പോടെയാണ് അംഗീകാരം.\nമുഖ്യമന്ത്രിയുെട അധ്യക്ഷതയില് നേരത്തെ നടന്ന ചര്‍ച്ചയിലുണ്ടായ തീരുമാനപ്രകാരമുള്ള ശമ്പള വര്‍ധന നടപ്പാക്കണമെന്ന വിഷയമാണ് സമിതി ചര്‍ച്ച ചെയ്തത്. ആശുപത്രി മാനേജ്മെന്റുകള് സമിതിയില് ശുപാര്‍ശകളെ എതിര്‍ത്തു .ആശുപത്രി മാനേജ്‌മെന്റുകളുടെ ഏഴോളം പ്രതിനിധികള് വിവിധ വിഷയങ്ങള് ചൂണ്ടിക്കാട്ടി ശുപാര്‍ശകളെ എതിര്‍ത്തു.\nശമ്പളം വര്‍ധിപ്പിക്കുന്ന കാര്യത്തിലും ഷിഫ്റ്റിന്റെ കാര്യത്തിലും ട്രെയിനിങ് സമ്പ്രദായത്തിലും മാനേജ്‌മെന്റുകള് എതിര്‍പ്പ് രേഖപ്പെടുത്തി. എതിര്‍പ്പുകള് അടക്കമുള്ളവ ഉള്‍പ്പെടുത്തിയുള്ള റിപ്പോര്‍ട്ട് സര്‍ക്കാരിന് കൈമാറാന് ലേബര് കമ്മീഷണര് തീരുമാനിച്ചു. റിപ്പോര്‍ട്ട് പരിഗണിച്ചശേഷം തൊഴില് വകുപ്പ് ഇനി കരട് വിജ്ഞാപനം ഇറക്കും. വിജ്ഞാപനത്തോട് എതിര്‍പ്പുള്ളവര്‍ക്ക് അഡൈ്വസറി ബോര്‍ഡിനെ സമീപിക്കാം. അവിടെ വീണ്ടും ചര്‍ച്ചകള് നടക്കും. അതിനു ശേഷമാവും അന്തിമ വിജ്ഞാപനം. ഒക്ടോബര് ഒന്ന് മുതല് മുന്‍കാല പ്രാബല്യത്തോടെ ശമ്പള വര്‍ധന നടപ്പാക്കണമെന്നാണ് സമിതിയുടെ ശുപാര്‍ശ.\nTags: Nurses salary, nurses strike\nമാലാഖമാർക്ക് രക്ഷയായി പ്രധാനമന്ത്രി !…തിരിച്ചടിയിൽ ഞെട്ടലോടെ സി.പി.എം സർക്കാർ ! നഴ്സുമാരുടെ ശമ്പളം 20,000 രൂപയിൽ കുറയരുതെന്ന് സംസ്ഥാനങ്ങൾക്ക് നിർദ്ദേശം നൽകി കേന്ദ്ര സർക്കാർ


Malayalam news || സിപിഎം എംഎല്‍എ രാജേന്ദ്രന് ഭൂമാഫിയുടെ ആളാണെന്ന് വിഎസ്;\nസിപിഎം എംഎല്‍എ രാജേന്ദ്രന് ഭൂമാഫിയുടെ ആളാണെന്ന് വിഎസ്;\nമൂന്നാര് വിഷയത്തില് സിപിഎം എംഎല്‍എ എസ്.രാജേന്ദ്രനെതിരെ രൂക്ഷ വിമര്‍ശനവുമായി പാര്‍ട്ടിയുടെ മുതിര്‍ന്ന നേതാവും ഭരണപരിഷ്‌കരണ കമ്മീഷന് ചെയര്‍മാനുമായ വി.എസ്.അച്യുതാനന്ദന് രംഗത്ത്. രാജേന്ദ്രന് ഭൂമാഫിയയുടെ ആളാണെന്നു തിരുവനന്തപുരത്ത് വാര്‍ത്താസമ്മേളനത്തില് അദ്ദേഹം ആരോപിച്ചു. സിപിഎം എംഎല്‍എയായ രാജേന്ദ്രന് മൂന്നാറില് സര്‍ക്കാര് ഭൂമി കൈയേറിയാണ് വീടു നിര്‍മിക്കുന്നതെന്ന വിവാദം കത്തിപ്പടരുന്നതിനിടെയാണ് വിഎസിന്റെ പ്രസ്‌താവന. സബ്‌കലക്ടര് ഇവിടെ സര്‍ക്കാരിന്റെ താല്‍പര്യങ്ങളാണ് സംരക്ഷിക്കുന്നത്. നടപടിയെടുക്കുന്ന ഉദ്യോഗസ്ഥരെ പിന്തുണയ്‌ക്കുകയാണ് വേണ്ടതെന്നും വിഎസ് ആവശ്യപ്പെട്ടു. മൂന്നാറിലെ കയ്യേറ്റങ്ങള്‍ക്കെതിരെ നടപടി വേണമെന്നു ഇന്നലെ വിഎസ് വ്യക്തമാക്കിയിരുന്നു. മൂന്നാര് വിഷയവുമായി ബന്ധപ്പെട്ട് സബ് കലക്ടറെ മാറ്റേണ്ടതില്ല. മൂന്നാര് ദൗത്യം പരാജയമായിരുന്നെന്ന പ്രതിപക്ഷ നേതാവിന്റെ പ്രസ്‌താവന അങ്ങേയറ്റം അപഹാസ്യവും വസ്‌തുതാ വിരുദ്ധവുമാണെന്നു അദ്ദേഹം കുറ്റപ്പെടുത്തി. അതേസമയം, രാജേന്ദ്രന്റെ മൂന്നാറിലെ സ്ഥലത്തിന്റേതു വ്യാജപട്ടയമാണെന്നു പ്രതിപക്ഷനേതാവ് രമേശ് ചെന്നിത്തല ആരോപിച്ചു. ഇവിടെ പാര്‍ട്ടിഗ്രാമമായി മാറിയ ഇക്കാനഗറില് എസ്.രാജേന്ദ്രന് താമസിക്കുന്ന സ്ഥലം വൈദ്യുതി ബോര്‍ഡിന്റെ അധാനതയില് ഉള്ളതാണെന്നും ആ സ്ഥലത്തിന് എംഎല്‍എയ്‌ക്ക് പട്ടയം ഉണ്ടെങ്കില് അതു വ്യാജപട്ടയം തന്നെയാണെന്നും ചെന്നിത്തല വ്യക്തമാക്കി. രാജേന്ദ്രനും വൈദ്യുതി ബോര്‍ഡും തമ്മില് ഈ സ്ഥലം സംബന്ധിച്ച് ദേവികുളം കോടതിയില് കേസ് നിലനിന്നിരുന്നു. ബോര്‍ഡിന് അനുകൂലമായിട്ടാണ് വിധിവന്നത്. പിന്നെങ്ങനെയാണ് കെഎസ്‌ഇബിയുടെ സ്ഥലത്ത് രാജേന്ദ്രനു പട്ടയം ലഭിച്ചതെന്നു വ്യക്തമാക്കണമെന്നു ചെന്നിത്തല ആവശ്യപ്പെട്ടു.


human shaped ovary found INSIDE of 16 year old girl | പതിനാറുകാരിയുടെ വയറ്റിനുള്ളില് മനുഷ്യരൂപമുള്ള ട്യൂമര് | Mangalam\nThursday, April 26, 2018 Last Updated2Min 21 Sec ago English Edition\nSunday 08 Jan 2017 02.03 PM\nപതിനാറുകാരിയുടെ വയറ്റിനുള്ളില് മനുഷ്യരൂപമുള്ള ട്യൂമര്\nടോക്കിയോ : ജപ്പാനില് പതിനാറുകാരിയുടെ വയറ്റിനുള്ളില് മനുഷ്യരൂപമുള്ള ട്യൂമര്. പൂര്‍ണ വളര്‍ച്ചയെത്താത്ത ഒരു തലച്ചോറും മുടിയും ഉള്ള 10 സെന്റീമീറ്റര് വിസ്താരമുള്ള ട്യൂമര് ആണ് കണ്ടെത്തിയത്. അപ്രന്‍ഡിക്‌സിനു വേണ്ടി ശസ്ത്രക്രിയ നടത്തിയപ്പോഴാണ് ഞെട്ടിക്കുന്ന ഇക്കാര്യം ഡോക്ടര്‍മാര് കണ്ടെത്തിയത്.\nഅഞ്ചില് ഒരു ട്യൂമറില് ചെറിയ രീതിയില് മുടിയും പല്ലും മജ്ജയും മാംസവും എല്ലാം കാണാറുണ്ട്. ഇവയെ ടെറാടോമസ് എന്നാണ് വൈദ്യശാസ്ത്രത്തില് വിളിക്കപ്പെടുന്നതും. വയറ്റില് ഇത്തരം ട്യൂമറുകള് വളരുന്നതിന്റെ കാരണം എന്താണെന്നു ഇന്നുവരെ കണ്ടെത്തിയിട്ടില്ല. ഇക്കാര്യത്തില് നിലവില് പ്രചരിക്കുന്ന ഒരു സിദ്ധാന്തം വളര്‍ച്ചയെത്താത്ത അണ്ഡങ്ങള് ശരീരഭാഗങ്ങളായി രൂപാന്തരപ്പെടുന്നു എന്നാണ്.\nമൂന്ന് സെന്റീമീറ്റര് വിസ്താരമുള്ള ഒരു ചെറിയ തലച്ചോറും പിന്നെ മുടിയും. ഇവയെല്ലാം ബന്ധിപ്പിച്ചു കൊണ്ട് കനമില്ലാത്ത അസ്ഥികൂടവും ഉണ്ട്. തലച്ചോറിന്റെ രണ്ടു പാളികള്‍ക്കു താഴെ കാണുന്ന സെറിബെല്ലത്തിന്റെ ചെറിയൊരു പതിപ്പായിട്ടാണ് ഡോക്ടര്‍മാര് ഇതിനെ കാണുന്നത്. സുഷുമ്‌നാ നാഡിയുമായി ബന്ധപ്പെടുന്ന ഭാഗമാണിത്. മൂന്നു മാസത്തോളം ഈ ട്യൂമര് പതിനാറുകാരിയുടെ വയറ്റില് വളര്‍ന്നിരുന്നു. ഈ പതിനാറുകാരിയുടെ വയറ്റില് കണ്ടെത്തിയിരിക്കുന്നത് പൊതുവെ കാണപ്പെടുന്ന ജെം സെല് ട്യൂമര് ആണെന്നാണ് പറയപ്പെടുന്നത്. ഇവ സ്ത്രീകളിലെ പ്രത്യുല്‍പാദന കാലത്താണ് കാണപ്പെടുന്നത്. ഇവ ശസ്ത്രക്രിയയിലൂടെ നീക്കം ചെയ്യാന് സാധിക്കുകയും വൈകാതെ തന്നെ ഇവര്‍ക്ക് സാധാരണ ജീവിതം നയിക്കാന് സാധിക്കുകയും ചെയ്യും.


കരിങ്കടലിലെ പ്രകൃതിവാതക ശേഖരണം വര്‍ധിപ്പിച്ച് തുര്‍ക്കി | islamonlive.in\nഅങ്കാറ: കരിങ്കടലില് കണ്ടെത്തിയ പ്രകൃതി വാതക ശേഖരണം ഇരട്ടിയായി വര്‍ധിപ്പിക്കാനൊരുങ്ങി തുര്‍ക്കി. തുര്‍ക്കി പ്രസിഡന്റ് റജബ് ഉര്‍ദുഗാനാണ് വാതകത്തിന്റെ കരുതല് ശേഖരണം 405 ബില്യണ് ക്യുബിക് മീറ്ററിലേക്ക് എത്തിയതെന്ന് അറിയിച്ചത്. 85 ബില്യണ് ക്യുബിക് മീറ്റര് പ്രകൃതി വാതകം പുതുതായി കരിങ്കടലില് കണ്ടെത്തിയിട്ടുണ്ടെന്നും അതിനാല് തന്നെ കരുതല് ശേഖരണം വര്‍ധിപ്പിക്കാനാകുമെന്നാണ് അദ്ദേഹം അറിയിച്ചത്.\nഓഗസ്റ്റിലാണ് തുര്‍ക്കിയിലെ ചരിത്രത്തിലെ ഏറ്റവും വലിയ പ്രകൃതി വാതക ശേഖരം കരിങ്കടലില് കണ്ടെത്തിയത്. തുര്‍ക്കി തീരത്തുനിന്നും 100 നോട്ടിക്കല് മൈല് ദൂരത്തുനിന്നാണ് ഫാതിഹ് പര്യവേക്ഷണ കപ്പല് പുതിയ പ്രകൃതി വാതക ശേഖരം കണ്ടെത്തിയത്. ലോകത്ത് തന്നെ 2020ലെ ഏറ്റവും വലിയ പ്രകൃതിവാതക ശേഖരത്തിന്റെ കണ്ടെത്തലാണ് കഴിഞ്ഞ ദിവസത്തെ കണ്ടെത്തലിലൂടെ ഉണ്ടായിട്ടുള്ളതെന്നും വിദഗ്ധര് ചൂണ്ടിക്കാട്ടുന്നു. നേരത്തെ ആസൂത്രണം ചെയ്ത പോലെ 4775 മീറ്റര് ആഴത്തില് പര്യവേക്ഷണം നടത്തിയശേഷമാണ് ഈ കണ്ടെത്തല് നടത്തിയതെന്നും ഉര്‍ദുഗാന് കൂട്ടിച്ചേര്‍ത്തു. ശനിയാഴ്ച ഫാതിഹ് കപ്പലില് നടന്ന ചടങ്ങിലാണ് ഉര്‍ദുഗാന് പുതിയ പ്രഖ്യാപനം നടത്തിയത്.


Ravi Shastri Suryakumar Yadav 'ക്ഷമയോടെ ഇരിക്കൂ'; സൂര്യകുമാർ യാദവിനോട് രവി ശാസ്ത്രി\nറോയൽ ചലഞ്ചേഴ്സ് ബാംഗ്ലൂരിനെതിരെ മാച്ച് വിന്നിംഗ്സ് ഇന്നിംഗ്സ് കളിച്ച മുംബൈ ഇന്ത്യൻസ് താരം സൂര്യകുമാർ യാദവിനോട് ക്ഷമയോടെ ഇരിക്കൂ എന്ന് ഇന്ത്യൻ ദേശീയ ടീം പരിശീലകൻ രവി ശാസ്ത്രി. തൻ്റെ ട്വിറ്റർ ഹാൻഡിലിലൂടെയാണ് രവി ശാസ്ത്രി സൂര്യകുമാറിനോട് ഇത്തരത്തിൽ ആവശ്യപ്പെട്ടത്. ഓസ്ട്രേലിയക്കെതിരായ ടി-20 ടീമിലേക്ക് സൂര്യകുമാറിനെ പരിഗണിക്കാതിരുന്നത് വലിയ വിവാദമായിരുന്നു. അങ്ങനെയൊരു പശ്ചാത്തലത്തിൽ ഇന്ത്യൻ പരിശീലകൻ്റെ ട്വീറ്റ് ചർച്ചയായിരിക്കുകയയാണ്.\nRead Also : മേം ഹൂൻ നാ (ഞാനില്ലേ) എന്ന് സൂര്യകുമാർ; അയ്യോ കണ്ടില്ലല്ലോ എന്ന് സെലക്ടർമാർ: ഇന്നത്തെ ഐപിഎൽ കാഴ്ചകൾ\nഇന്നത്തെ മത്സരത്തിൽ5വിക്കറ്റിനാണ് മുംബൈ ബാംഗ്ലൂരിനെ കീഴ്പ്പെടുത്തിയത്. 165 റൺസ് വിജയലക്ഷ്യവുമായി ഇറങ്ങിയ മുംബൈ 19.1 ഓവറിൽ5വിക്കറ്റ് നഷ്ടപ്പെടുത്തി വിജയലക്ഷ്യം ഭേദിക്കുകയായിരുന്നു. 79 റൺസ് നേടി പുറത്താവാതെ നിന്ന സൂര്യകുമാർ യാദവാണ് മുംബൈയുടെ ടോപ്പ് സ്കോറർ. ബാംഗ്ലൂരിനായി യുസ്‌വേന്ദ്ര ചഹാലും മുഹമ്മദ് സിറാജും രണ്ട് വിക്കറ്റ് വീതം വീഴ്ത്തി. ജയത്തോടെ മുംബൈ പ്ലേ ഓഫ് ഏറെക്കുറെ ഉറപ്പിച്ചു.\nമുംബൈ ഇന്ത്യൻസ് താരം സൂര്യകുമാർ യാദവിനെ ഇന്ത്യൻ ടീമിൽ നിന്ന് തഴഞ്ഞതിനെതിരെ മനോജ് തിവാരി, ഹർഭജൻ സിംഗ്, ഇന്ത്യൻ ക്യാപ്റ്റനും മുൻ മുഖ്യ സെലക്ടറുമായ ദിലീപ് വെങ്സാർക്കർ തുടങ്ങിയവരൊക്കെ സെലക്ടർമാരെ വിമർശിച്ച് രംഗത്തെത്തി. യാദവിനെ തഴഞ്ഞത് എന്തിനെന്ന് ബിസിസിഐ പ്രസിഡൻ്റ് സൗരവ് ഗാംഗുലി സെലക്ടർമാരോട് വിശദീകരണം തേടണമെന്ന് വെങ്സാർക്കർ പറഞ്ഞു.\nകഴിഞ്ഞ ഏതാനും വർഷങ്ങളിലായി സൂര്യകുമാർ മിച്ച ഫോമിലാണ്. 2018 ഐപിഎലിൽ മുംബൈക്കായി ഏറ്റവുമധികം റൺസ് നേടിയ യാദവ് കഴിഞ്ഞ വർഷം രണ്ടാം സ്ഥാനത്തായിരുന്നു. കഴിഞ്ഞ വർഷത്തെ സയ്യിദ് മുഷ്താഖ് അലി ട്രോഫിയിൽ മുംബൈക്കായി ഏറ്റവുമധികം റൺസ് നേടിയതും സൂര്യകുമാർ ആയിരുന്നു.\nStory Highlights – India Head Coach Ravi Shastri Asks Suryakumar Yadav To Stay Patient\nRead more on: Mumbai Indians | ravi shastri\nധോണിയുടെ റോൾ ചെയ്യാൻ കാർത്തികിനു സാധിക്കും: രവി ശാസ്ത്രി Cricket


പക്കോഡ വില്‍ക്കുന്നതിലും നല്ലത് ഈ ജോലി തന്നെ: നരേന്ദ്ര മോദിയായി അഭിനയിക്കാനൊരുങ്ങുന്ന വിവേക് ഒബ്രോയിയോട് പ്രശാന്ത് ഭൂഷണ്\n10 Jan 2019 10:52 AM GMT\nപ്രധാനമന്ത്രി നരേന്ദ്ര മോദിയുടെ ജീവിതത്തെ ആസ്പദമാക്കിയുള്ള ചിത്രം ഒരുങ്ങുന്നുവെന്നാണ് ബോളീവുഡില് നിന്നും വരുന്ന പുതിയ വാര്‍ത്ത. മോദിയായി വിവേക് ഒബ്രോയി വേഷമിടുന്നുവെന്നും വാര്‍ത്തകളുണ്ട്. ഏറെ കാലമായി സിനിമകളിലൊന്നും വിവേക് ഒബ്രോയി പ്രത്യക്ഷപ്പെടുന്നില്ല. മോദിയായി അഭിനയിക്കാനൊരുങ്ങുന്ന ഒബ്രോയിയെ പരിഹസിക്കുകയാണ് സോഷ്യല് മീഡിയ.\nതന്റെ പുതിയ ചിത്രത്തില് നരേന്ദ്ര മോദിയായി അഭിനയിക്കാനുള്ള എല്ലാ തയ്യാറെടുപ്പുകളും വിവേക് ഒബ്രോയി നടത്തിക്കഴിഞ്ഞെന്നാണ് സുപാരിമാന് എന്ന പ്രൊഫൈലില് പറയുന്നത്. എന്നാല് തൊഴില്‍രഹിതര്‍ക്ക് മോദിജി തൊഴില് നല്‍കുന്നില്ലെന്ന് അദ്ദേഹത്തെ എതിര്‍ക്കുന്നവര്‍ക്ക് പറയാനാകുമോയെന്നാണ് ഇയാളുടെ പരിഹാസം. ഈ ട്വീറ്റിന്റെ സ്‌ക്രീന് ഷോട്ട് എടുത്ത് പരിഹസിക്കുന്നത് മുതിര്‍ന്ന സുപ്രിംകോടതി അഭിഭാഷകനായ പ്രശാന്ത് ഭൂഷണ് ആണ്. 'വിവേക് ഒബ്രോയി(ഇദ്ദേഹത്തെ അടുത്ത കാലത്ത് ആരെങ്കിലും ഏതെങ്കിലും സിനിമയില് കണ്ടിട്ടുണ്ടോ?) തന്റെ പുതിയ സിനിമയില് മോദിയായി അഭിനയിക്കുന്നു. പക്കോഡ വില്‍ക്കുന്നതിലും നല്ല ജോലിയാണ് എന്തായാലും ഇത്' എന്നായിരുന്നു പ്രശാന്ത് ഭൂഷണിന്റെ ട്വീറ്റ്.\nതൊഴിലില്ലങ്കില് പക്കോഡ വിറ്റ് ജീവിക്കൂവെന്നാണ് നരേന്ദ്ര മോദി ഒരു റാലിയില് പ്രസംഗിച്ചത്. പക്കോഡ വില്‍ക്കുന്നവര് ദിവസം 200 രൂപ സമ്പാദിക്കുന്നുണ്ടെന്നും അതിനാല് അവരെ തൊഴിലില്ലാത്തവരായി കാണാനാകില്ലെന്നുമായിരുന്നു പ്രധാനമന്ത്രിയുടെ പ്രസംഗം.\nFryingPakoras NarendraModi narendramodibiopic PrashantBhushan VivekOberoi


2014 JUNE 16 – SUNNIVOICE | FORTNIGHTLY\nപുണ്യങ്ങളുടെ സമൃദ്ധിക്കാലമായി വീണ്ടും വിശുദ്ധ റമളാന് സമാഗതമാവുന്നു. മുഹമ്മദ് നബി(സ്വ)യുടെ സമുദായത്തിന് നാഥന് നിശ്ചയിച്ച് നല്‍കിയതാണീ അസുലഭാവസരം. വര്‍ഷത്തിന്റെ പന്ത്രണ്ടിലൊരു ഭാഗമാണെങ്കിലും ഒരു മാസം കൊണ്ട് സാധിക്കുന്നതിലുപരി നന്മയും ആത്മീയ പ്രഭാവവും റമളാന് പകര്‍ന്നു നല്‍കുന്നു. അതിനാല് തന്നെ എണ്ണിത്തിട്ടപ്പെടുന്നതിനപ്പുറത്താണ് റമളാന്റെ സമയപ്രാധാന്യം. എണ്ണത്തെ...\nവേദഗ്രന്ഥങ്ങളുടെ മൗലിക പാഠങ്ങളിലൊന്നാണ് ദൈവവിശ്വാസം. ഖുര്‍ആന് നബി(സ്വ) ബൈബിളില് നിന്ന് ചോര്‍ത്തിയെടുത്തതാണെന്ന ആരോപണം തീര്‍ച്ചയായും ദൈവവിശ്വാസത്തെ...\nപൂര്‍വ വേദക്കാര്‍ക്കിടയില് ജീവിച്ച ഒരു സ്ത്രീ മരണപ്പെട്ടു. മരണാനന്തര കര്‍മങ്ങള്‍ക്കു ശേഷം ഖബറടക്കം ചെയ്തുകൊണ്ടിരിക്കെ ഒരാളില്...\nപ്രവാചകത്വ സമാപ്തിയും മുസ്‌ലിം ലോകവും\nപ്രവാചകത്വ സമാപ്തി വ്യക്തമാക്കുന്ന ഏതാനും നബിവചനങ്ങളാണ് ചര്ച്ച ചെയ്തത്. ഇതുസംബന്ധമായി ഉദ്ധരിക്കപ്പെട്ടിട്ടുള്ള ഹദീസ് ഭണ്ഡാരങ്ങള് പരിശോധിച്ചാല്...\nഇപ്പോള് ഞാനിരിക്കുന്നത് ലണ്ടനിലെ ഉന്നത റസ്റ്റോറന്‍റുകളിലൊന്നായ ബനാറസിലാണ്. മട്ടണ് തന്തൂരി, ചിക്കന് കട്ട്ലറ്റ്, കിംഗ്...